
Novi suradnici: 


Dr. Josip Sabol rođen je 1938. god. u Hodošanu, Međimurje. 
Klasičnu gimnaziju završava u Zagrebu. Magistrira filozofiju i doktorira iz 
moralne teologije na papinskom međunarodnom sveučilištu “Gregoriani" 
u Rimu. U Rimu je zaređen za svećenika zagrebačke nadbiskupije. U 
akademskoj godini 1970/71. vrši službu asistenta pri katedri moralne 
teologije na Katoličkom bogoslovnom fakultetu u Zagrebu. Odlazi u 
Njemačku, Darmstadt, na studije i magistrira socijalno-političke znanosti. 
Danas je profesor za socijalne nauke i socijalnu etiku na jednoj gimnaziji 
u Darmstadtu, i ujedno honorarni predavač pastoralne sociologije na 
Katoličkom bogoslovnom fakultetu u Zagrebu. Djeluje pisanom i 
govorenom rječju o teološkim, etičkim, socijalno-filozofskim i političkim 
pitanjima u znanstvenim i popularnim medijima za komunikaciju. 


Prof. Ante Sekulić, književnik i povjesničar, rođen je 1920. u 
Tavankutu (pokraj Subotice). Filozofski fakultet i doktorat završava na 
Zagrebačkom sveučilištu. Autor je brojnih rasprava, posebice o 
Hrvatima u Bačkoj i njihovu kulturnom naslijeđu; zbog svojih političkih 
uvjerenja dvaput je utamničen. Autor je zbirki poezije: Sin nizina (1941), 
Zvona bjelina (1947) i Vijenac uspomene (1968); potom knjiga: Bilješke 
iz književnosti (I-I1, 1952), Iz književnosti (1964), Književnost bačkih 
Hrvata (1970), Drevni Bač (1978), Narodni život i običaji bačkih 
Bunjevaca (1986), Bački Bunjevci i Sokci (1989), Bački Hrvati (1991), 
Hrvatska književnost u ugarskom Podunavlju do kraja 18. st. (1994), 
Juraj Utišinović Martinčević (1482.-1551.) (1996). Član je Društva 
hrvatskih književnika, PEN-a, Mariološkog instituta i Hrvatskog filo- 
loškog društva. 


Dr. Ivan Devčić rođen je 1948. u Krasnom kod Senja. Filozofski i 
teološki fakultet završava na PU Gregoriani u Rimu. Od 1985. rektor je 
Bogoslovnog sjemeništa u Rijeci. Clan je Zbora savjetnika riječko- 
senjske nadbiskupije i urednik časopisa “Zvona". Objavio je cijeli niz 
filozofsko-teoloških rasprava. 


Slika na naslovnoj stranici: 


Kamena kasnogotička kustodija, uzidana u istočni zid crkve sv. Jurja 
u Plominu iz 1499. godine, s koje su talijanski fašisti 1921. godine otukli 
glagoljski natpis (i to.datum!). 


Fototeka: 
Državna uprava za zaštitu kulturne i prirodne baštine, Zagreb, llica 44. 

Kazimir Katalinić 


DIJALOG ILI VERBALNI GRAĐANSKI RAT? 


Nakon nedavnog prekida razgovora između HSLS-a i HDZ-a, dva 
najvažnija čovjeka HSLS-a opisala su vrlo zabrinjavajućim riječima 
političku klimu koja danas vlada u Hrvatskoj. Vlado Gotovac je 
upozorio da "ako je grijeh razgovarati, onda je s nama gotovo i mi 
smo onda psihološki u građanskom ratu", dok je Dražen Budiša iznio 
u Našicama sličnu misao: "Kad nema spremnosti za dijalog, nastaju 
opasnosti od verbalnoga građanskog rata sa svim implikacijama koje 
iz toga proizlaze." 

Nemoguće je bez poznavanja svih elemenata dati potpuno 
ispravnu ocjenu — opravdanosti ili —neopravdanosti —same 
instrumentalizacije tih razgovora dviju hrvatskih političkih stranaka, 
ali je isto tako svakome jasno da je potrebno stvarati takvu političku 
klimu koja će omogućiti da demokracija ne bude tek izraz naših želja 
ili riječi, nego i naša stvarnost. Dakako, za to su odgovorne sve 
hrvatske stranke, bilo u oporbi ili na vlasti, a najviše je odgovorna ona 
koja ima najveću snagu, dakle koja je danas na vlasti. 

U politici (kao i u životu) veoma često riječi ne moraju biti 
istovjetne s onim što netko misli. No činjenica je da nam pri ocjeni 
istinitosti riječi mora služiti i iskustvo prošlosti, tj. prijašnja djela i 
ponašanje dotičnih osoba. Pa ako je suditi po prošlosti ove dvojice 
čelnika HSLS-a nemoguće nam je pretpostaviti da bi njihov rad bio 
isključivo ili pretežno vođen stranačkim ili osobnim interesima, 
odnosno da bi zaslužili da se na njih primjenjuju čak i od vlastitih 
članova, i to vodstvenih, tako teške riječi kao što je npr. "izdaja". 
Skloniji sam vjerovati da je član Maloga vijeća HSLS-a Ivica Skarić 
bio iskren kada je izjavio: "Ako HDZ prihvati HSLS-ove uvjete, to je 
dobro za Hrvatsku pa makar HSLS zauvijek nestao s hrvatske 
političke scene." 


"Povijest je učiteljica života" 


Mislim da je potrebno sjetiti se one izreke, da nam katkada blizina 
stabala onemogućuje vidjeti šumu. Zbog toga se neću ovdje osvrtati 
na konkreine događaje, nego ću sve to iskoristiti da bih mogao 
podsjetiti na neke opće zaključke, koji proizlaze iz naše ne tako 
daleke prošlosti. 

Korisno je u tom smislu usporediti 1941. godinu i razdoblje 
između 1941. i 1945. godine s događajima 1990. godine i nadalje. 

Godine 1941. pružila nam se je prilika da stvorimo svoju državu, 
no 1945. godine smo je izgubili, jer se hrvatska ljevica nije borila 
samo za promjenu postojećeg režima i uspostavu komunizma, nego i 
za rušenje hrvatske države te za uspostavu nove tamnice, 
federativne Jugoslavije. 

Prije šest godina opet nam se je pružila prilika da ostvarimo svoju 
slobodu. No dočekali smo je puno zreliji nego što smo bili u vremenu 
od 1941. do 1945. godine, jer smo imali baš to iskustvo Nezavisne 
Države Hrvatske, zatim iskustvo našeg međusobnog rata, kao i 
druge Jugoslavije, pa smo zato ne samo znali što moramo uraditi 
nego također i koje pogreške više nikako ne smijemo ponoviti. 

Da smo ponovili prošle međusobne krvave sukobe bili bismo 
sigurno ponovno doživjeli 1945. godinu, novi poraz, novi Bleiburg, 
novu Jugoslaviju, nova stradanja. 

Koncentracija narodnih snaga, koju nazivamo i pomirbom, ne 
znači brisanje naših razlika, što je nemoguće pa i štetno. Također ne 
znači prihvatiti tezu da smo svi u svemu imali u prošlosti pravo ili 
krivo. Pomirba ne može značiti falsificiranje naše prošlosti, ili 
nijekanje ovog ili onog njenog razdoblja, kao da i nije postojalo. 

Pomirba znači, da trebamo svi shvatiti kako nam valja zajednički 
živjeti i kako nam je sadašnjost puno važnija od prošlosti. 

Da bismo pak mogli zajednički živjeti, potrebno je da svi 
izgrađujemo klimu tolerancije, bez koje je nemoguć sivarni, a ne tek 
deklarativni politički pluralizam, odnosno prava _ i istinska 
demokracija. 


Čemu država? 


| tako smo ovaj put ne samo uspjeli uspostaviti svoju državu, 
nego je i obraniti te dobrim dijelom osloboditi njena sve donedavno 
okupirana područja. 

Mi danas gotovo da i nismo svjesni što smo zapravo postigli. 
Uspjeli smo ostvariti ono što su tolike generacije bezuspješno 
nastojale i o čemu su sanjale. A da to nismo učinili, veliko je pitanje bi 


pm 


li nam se nova prilika ikada više pružila, i bismo li uopće u buduć- 
nosti opstali kao narod. | 
No zašto je bilo toliko potrebno stvoriti vlastitu samostalnu 


državu? Je li to samo posljedica nekakvog boležljivog nacionalizma, 


na kojeg se nabacivaju s visoka oni koji su prošli čak i njegovu 
degenerativnu fazu, tj. imperijalizam? 

Država nije potrebna samo zato da bi se sačuvao narod, nego i 
kao nužan preduvjet da bi članovi naroda, kao i ostali državljani, bili u 
mogućnosti ostvariti sami sebe, svoju puninu i sreću. | | 

Takvo poimanje države bitno se razlikuje od fašističkog koje 
postavlja državu kao vrhovni cilj kome svi i sve trebaju služiti. Prema 
slobodarskom, starčevićanskom shvaćanju, nije narod zbog države, 
nego je država zbog naroda, zbog državljana. "Nije li glavna stvar 
svake vladavine - sloboda i blagostanje naroda?", pita se Starče- 
vić! ,Starčeviću je važan svaki hrvatski građanin: "Ja ne gledam“, 
kaže, "koliko je duša u narodu ili u državi, nego gledam, jesu li one 
sve duše srećne, da ih koja nepravedno ne trpi.'"? 

Slično je mislio i Ivan Oršanić, pokretač našeg časopisa i ideolog 
republikanstva kao posuvremenjenog starčevićanstva: "Nije istina da 
je hrvatski narod tek samo da se kaže za državu, nego je on za 
slobodu. Njemu je nakon tolikih careva, kraljeva, država i svega što 
se dogodilo posve određeno stalo do slobode. No on je toliko 
pametan i razvijen da zna da svaki narod mora imati svoju državu, tj. 
svoju politiku, kad uređuje svoju slobodu. (...) Hrvatski narod ne 
može htjeti državu koja bi bila negacija slobode, jer bi to značilo da je 
glup i da želi ono isto protiv čega se stvarno neprestano bori." 

Pa zatim dodaje: | 

"Zašto hrvatski narod hoće državu? Ni sad ne živi izvan države i 
bez države. Očevidno je, dakle, da on ne želi ni državu zbog države, 
ni Hrvate ministre da budu ministri, ni Hrvate vojnike da budu vojnici, 
nego on to sve hoće da bude samo njegovo, vjerujući da će onda biti 
sve zbog njega kao naroda, zbog svih Hrvata koji čine narod, te da 
će on u takvoj državi biti čovjek, slobodan, ugledan, sa svim pravima 
i dužnostima. (...) Njemu je država glavno u smislu neposredne 
tehničke ciljnosti, a ne u smislu iznad i izvan svoga života. Iznad 
i izvan svega je on sam, koji hoće da je država zato da bi mogao 


' Dr. Blaž Jurišić: "Ante Starčević - Izabrani spisi", HIDZ, Zagreb 1943., str. 241 

? [sto, str. 432 

3 Iz jednog pisma prof. Ivana Oršanića, koje je napisao 21. lipnja 1961.; Republika 
Hrvatska, br. 112, Buenos Aires, prosinac 1977., str. 24 i 25. 

kao zreli i slobodan narod živjeti prema drugima i u sebi, a ne 
možda zato da bi tuđe diktature i totalitarističke pothvate 
zamijenio vlastitima."* 


Novi bitni zadaci 


Pred nas se danas postavljaju novi zadaci, skoro toliko važni i 
tako teško izvedivi kao što je bio i sam proces uspostave države. 
Valja nam reintegrirati još uvijek okupirana područja, pomoći 
pravilnom rješenju unutarnjih odnosa u susjednoj nam Bosni i 
Hercegovini, kao i odnosa naše republike i Republike BiH, zatim 
problem našeg uključivanja u europska kretanja, itd. 

Od ne manje je važnosti i problem našeg unutarnjeg uređenja, ne 
samo što se tiče demokracije i politike, nego i što se tiče ekonomije, 
te socijalne pravde. Pri tome će nam biti relativno lako zacrtati takve 
glavne i temeljne ciljeve, koji će biti svima ili gotovo svima 
deklarativno prihvatljivi, posebice budu li zacrtani kao daleki cilj 
Kojem nam je tek težiti, a koji zapravo nikoga ne obvezuje na ništa. 
Svi ćemo se npr. lako složiti, da je potrebno da nam Hrvatska bude 
demokratska, da bude ekonomski snažna i razvijena, da u njoj teku 
med i mlijeko. No kada se bude radilo o instrumentalizaciji, o 
ostvarenju pojedinih od tih općih ciljeva, onda se oko toga nećemo 
baš svi slagati. Sto je to demokratsko uređenje i kako se demokratski 
ponašati, što to znači biti slobodan i kada sloboda prelazi u anarhiju, 
ili kada je sloboda samo prividna, a u stvari njeno verbalno isticanje 
služi tek kao paravan iza koga se skriva samovolja i težnja k 
jednoumlju - sve su to finese koje svi ne doživljavamo niti ćemo tako 
skoro doživljavati na isti ili barem na sličan način. 

Trebalo nam je mnogo i mnogo godina, da bismo lutanjima i 
posrtanjima, počinjenim pogreškama pa i zločinima, doživjeli svi 
zajedno kao narod određeno iskustvo i da bismo shvatili kako nam je 
vlastita, suverena, nezavisna država prijeko potrebna, pa da zato u 
njenom ostvarenju i u njenoj obrani trebamo svi sudjelovati, neovisno 
o našoj osobnoj prošlosti ili o prošlosti naših očeva i djedova. Ne 
možemo zato pretpostavljati da ćemo do idealnih rješenja, a još 
manje do idealnog ponašanja doći preko noći i lako, bez posrtaja i 
bez novih pogrešaka. 


* Ivan Oršanić: "Jedinstvo u političkoj zrelosti hrvatskog naroda", Republika Hrvatska, 
br. 37, Buenos Aires, prosinac 1959., str. 20 i 21. 

Sabor i predsjednik države 


U tom našem traženju idealnih rješenja, dakle onih koja su 
najbolja za naš narod u današnjem njegovu razvitku, dobro je 
prisjetiti se rješenja koja su bila ponuđena prije puno vremena, onda 
kada naša država nije još niti postojala. Baš uslijed te činjenice, oni 
koji su tada nudili ta rješenja nisu to radili zbog sebe i svojih 
stranačkih interesa, nego imajući u vidu samo i jedino Hrvatsku i 
sveopće narodne interese. Jedina im je želja bila da buduća 
Hrvatska, Hrvatska koju su oni sanjali i za koju su živjeli, bude ljepša 
i bolja - država sretnih građana. 

Navest ću ovdje samo rješenje o odnosu Sabora i predsjednika 
države, jer je to temeljno pitanje o kojem ovisi ne samo kakav će biti 
stupanj demokracije i naše unutarnje slobode, nego i na koji ćemo 
način rješavati svekolika naša bitna pitanja, bila ona političke, 
socijalno-ekonomske, vjersko-moralne ili kulturne prirode. | 

Pri tome je važno istaknuti da tada predloženo rješenje nije 
nipošto originalno, nego da je ono primijenjeno u dobrom dijelu 
demokratskog svijeta, a isto je tako potrebno istaknuti da danas 
takvo mišljenje zastupaju razne hrvatske političke stranke. No 
korisno ga je ipak iznijeti, onako kako je bilo tada izneseno, jer se ne 


može smatrati da je tek pomodno, ili uzrokovano časovitim 
današnjim stranačkim interesima, odnosno osobnim simpatijama ili 
antipatijama. 


Prije četrdeset godina, u kolovozu 1956., objavili smo u br. 21-22 
našeg časopisa raspravu ivana Oršanića "Temeljni politički 
čimbenici". Svrha je te rasprave bila objasniti i argumentirati III. točku 
programa Hrvatske republikanske stranke, donesenog 1951. godine 
u Buenos Airesu, a u kojem stoji da "na čelu Republike Hrvatske 
treba biti Predsjednik Republike, izabran za izvjesni broj godina po 
Općem Državnom Saboru". Rasprava je također trebala istaknuti 
važnost Sabora, kao tijela koje će biti iznad vlade, jer će nadzirati 
njen rad i jer će moći tražiti njenu ostavku. . 

"Sabor je najveličanstvenija ustanova društvenog stvaralaštva“, 
piše tamo Oršanić. "Tko nju ruši i sruši u njenoj biti, u ime bilo kojeg 
načela, neprijatelj je slobode. Tko nju ne gradi, ne gradi slobodu. To 
je ustanova, u kojoj su stabilno konzervativni i dinamičko progresivni 
porivi u stalnom trvenju, te je to trvenje zapravo bitna kategorija 
sabora. Kad se ljudi čude, što je u saborima neprestano trvenje, čude 
se jer su neznalice. Spoznajni razvitak naroda stalno unosi u sabor 
preko različitih predstavnika zahtjeve za novim ravnotežnim 
odnosima. Sabor je taj legitimni čimbenik, u kome se utvrđuje legalno 
ravnotežno stanje za cijelu zemlju, kao posljedica trvenja. 

Diktature ne poznaju sabore irvenja; u njima vlada red i 
oduševljeno pljeskanje." 

A govoreći o odnosu između predsjednika države, vlade i sabora, 
Oršanić smatra da iako "narod treba osjećati u predsjedniku države 
hijerarhijski najviše uravnoteženog čuvara ustava, nije uputno 
priučavati narod na predsjednike s patrijarhalnim držanjem i 
shvaćanjem, jer njihove očinsko prepotentne sklonosti u stvari 
prikrivaju despociju. Sustav takvih predsjednika prenosi se kao lanac 
na sve visoke dužnosnike u zemlji, te svi građani i svi poslovi postaju 
u neku ruku njihovim vlasništvom i podaništvom."“ 

Oršanić nadalje smatra, da je "sustav patrijarhna-vođa-otaca 
sustav diktatura u zaostalim sredinama i ne odgovara slobodnim 
narodima. Zbog ovoga je uputno da predsjednik države bude biran 
po saboru, da ne bi bio naklon zabludi postaviti se mimo i protiv 
sabora. Biran direktno po narodu mogao bi pomisliti, kao da je 
odgovoran samo narodu, tj. praktično nikome i tako zaboraviti da 
odgovornost koja nije definirana i konkretizirana nije u stvari nikakva 
odgovornost." 


Vizija slobode 


Put do slobode nije lagan, posebice ako nam nedostaje 
slobodarsko iskustvo kao što je to naš slučaj. Golema većina Hrvata 
imala je tek u našoj novostvorenoj državi prigodu slobodno se 
izraziti, slobodno se politički organizirati, slobodno političko-stranački 
agitirati, slobodno glasovati. 

Nemojmo se zato čuditi, što se dobrim dijelom ne znamo 
slobodarski ponašati. No ipak se učimo i polako napredujemo. 

"Težiti slobodi prirodno je, ali biti slobodan i znati živjeti slobodno 
mora se iskušavati, učiti i odgajati", kaže Oršanić, koji zato smatra da 
je "važno samo to da li svaki Hrvat razvija sile, poglede, sklonosti i 
iskustva u smislu sustava slobode". Jer, "propašću Jugoslavije 
propast će diktature samo ako ih ne bude u nama, i nastat će 
sloboda, ako je budemo nosili kao vrlo živu i živahnu viziju i 
odgovornost". 

No živi li u nama doista živi duh slobode ili naslijeđe Titove 
diktature? 


5 Ivan Oršanić: "Iz tragedije u tragediju", Republika Hrvatska, br. 27-28, Buenos Aires, 
studeni 1957., str. 2,314. 


Stanislav Pejković 
HRVATI, NIKAD VIŠE NA POLJA ! 


Tamo negdje od Zvonimira i pacta convenie mi se Hrvati hrvamo s 
poviješću. Valjda se stoga i zovemo Hrvatima. 

| ne samo da se mi hrvamo s poviješću, nego smo počesto u tom 
hrvanju bili i masovno istrebljivani, dakle ubijani. 

A što je osobito zanimljivo, uvijek nam se to događalo na nekakvim 
pustopoljinama. 

Na otvorenom i ravnom prostoru Hrvat voli da mu se sudi i da gine. 
Od Krbave pa do Bleiburga! 

Neka svijet vidi kako mremo mi! 

| nije li već kucnuo čas i za ove riječi, i za ovu prisegu pred 
Svevišnjim: Hrvati, nikad više na polju oružje ne odlažite! 

| ne napuštajte svoj Velebit! Jer planina nikad nije Hrvata izdala, ali 
polja jesu. Gotovo sva do jednoga. Pa i Kupreško milo poljce! 

Dakako, tragični fatum naše sudbe bio je da smo bili bez svoje 
vlastite države, a imade li gorega prokletstva na kugli zemaljskoj? 

A kad god vojsku imadosmo, na polje je odvedosmo! 

Dakle, imati svoju državu, postade vječni san svih hrvatskih 
naraštaja. Državotvornost — taj hrvatski PUT, ISTINA I ZIVOT. 

Sve ostalo samo su hrvatske stranputice, lutanja i zablude. 

Hrvatsko državotvorje izdržalo je i dobilo sve bitke i protiv 
kojekakvih lažnih i umjetnih zajedništava i protiv kojekakvih sumnjivih 
tuđinskih ideologija, bile one crne ili crvene. 

Hrvatu možete glavu uzeti, ali mu dušu ne možete oteti. A čim mu 
dušu ne možete oteti, onda mu ni san o vlastitoj državi također ne 
možete oteti. | nema na svijetu trajnije, čvršće i postojanije strasti od 
hrvatske čežnje za državom! 

| nema te sile ili nepravde koja je u stanju okaljati našu želju za 
državom! 

Ali, kao i sve želje, kao i sve strasti koje su emocionalnog karaktera, 
mogu nam i naštetiti ukoliko ih ne nadziremo razumom. 

| najjače je ono hrvatsko državotvorje koje je i pri najjačem 
emotivnom naboju ipak razumom nadzirano. Jer emocije bez mozga 
mogu biti itekako opasne. 

Nu kako smo mi Hrvati stoljećima bili bez države, ikako smo mnoge 
emotivne pokušaje njezina stvaranja plaćali tragičnim računima na 
poljima, nije li vrijeme da se opametimo! 

Naše se emocije moraju opametiti! 

Hrvatska čežnja mora se dogovoriti s hrvatskim umom što nam je 
činiti. 


Zar naš Eugen Kvaternik nije poput hrvatskog sanjara skončao svoj 
samoubilački pokušaj? Svejedno, priznajmo, da nas je taj njegov 
pokušaj itekako prosvijetlio i pokazao nam Put. 

A nakon tog njegova pokušaja Anti Starčeviću je sve bilo jasno: 
hrvatsko srce, ali i hrvatski um. 

I sve nam je razjasnio. I toliko je bio moćan da je Hrvatima imati 
Antu Starčevića značilo - na razini utjehe i samosvijesti - kao da imamo 
vlastitu državu. Pa i danas za svaki odgovor na hrvatsko pitanje 
moramo zaviriti u Antin nauk. Jer i apostolima je zajedno s Isusom bilo 
kao da su pred vratima Kraljevstva Božjega. Tako je i nama s Antom 
Starčevićem bilo kao da smo pred vratima hrvatske države. 

Starčević je bio prvi hrvatski političar koji je svojim naukom riješio 
pitanje hrvatske samosvijesti i uspostavio onu po nas često bolnu 
relaciju između emocija i razuma. 

Nažalost, čovječanstvo i ljudsko življenje nisu se puno promijenili 
otkad je Krist bio među nama, pa se tako niti sudbina naše domovine 
nije kroz povijest puno promijenila. 

lako je Isus došao da iskupi čovjeka, Juda je i nadalje na cijeni. 
Srebrnjaci i nadalje zvekeću. 

Tako je bilo moguće da u kolopletu svjetskih nepravdi, pokatkad 
kojekakvi svjetski interesi budu i na našoj strani. 

| htjeli mi to priznati ili ne, imadosmo i mi Hrvati takvih prigoda u 
svojoj stoljećima dugoj bezdržavnoj povijesti: naime, i 1918., i 1941.i 
1990. bijahu za nas Hrvate državotvorne prigode. 

No prvu smo prigodu proigrali radi tragičnih iluzija naše ondašnje 
inteligencije, koja nas je opijena sveslavenskim zabludama gurnula u 
srpski smrtni zagrljaj. 

Zar smo onda smjeli odbiti prve slijedeće prigode koje su nam se 
ukazale: 1941. i 1990.7? 

| jednu i drugu! | 

| budimo realni, te priznajmo: sva naša genijalnost, sve naše žrtve, 
jad i muka, sva naša pamet, sva naša čežnja, svo naše srce, i sve naše 
suze — mogli su biti tek običan ekvivalent nekom sporednom 
svjetskom interesu koji je u datom povijesnom trenutku bio sklon 
stvaranju naše države. 

Zalosna je to istina, ali svijet je takav kakav je i mi ga ne možemo 
mijenjati. Ali svoju hrvatsku iskru čežnje za domovinom ne smijemo 
nikada ugasiti, a što će je ponekad upaliti čak i tuđi egoizam ili 
sebičnost, mi nismo krivi. 

Dakle, ako bilo kakva svjetska prigoda pruži priliku da se ta naša 
iskra rasplamsa, mi je moramo prihvatiti. A to što je svijet ružan i prljav, 
mi zato nismo krivi, mi smo tu nemoćni. Ni Kristu nije bilo lako s 
čovjekom! 

Nakon neiskorištene prigode iz 1918., takve prigode opet su nam 
se ukazale 1941. i 1990. i mi smo stvorili vlastitu državu. | svi oni koji 

kažu da to nismo smjeli učiniti 1941. godine, lažu! Jer da nismo imali 
državu tada, ne bismo ni danas! 

Svi oni koji nam kažu da smo tada iskoristili ružnu prigodu, neka se 
upitaju, a kad je to svijet bio meden i lijep, i koliko je to medeno doba 
dugo trajalo. Pa od pamtivijeka čovjek je zao, i tek ponekad dobar, a 
iako čovječanstvo čini nekoliko tisuća naroda, postoji tek nešto manje 
od dvjesto država. Svi drugi su na čekanju. Pa i Kurdi kojih ima 25 
milijuna. Svjetski je interes takav da oni ne smiju imati državu, i čak je 
od moćnih ta svjetska nepravda proglašena vrlinom. 

Zar to nije žalosno? 

Pa taj veliki svijet je toliko licemjeran i pokvaren prema mnogim 
malim narodima, i nismo li to najbolje osjetili mi sami? 

Zamislite samo tog cinizma i sarkazma kad je sudbinu cjelokupne 
hrvatske vojske, zajedno s narodom, jedan najobičniji engleski lord, 
odredio tek s dvije suhoparne i bijedne riječi: Očistite palubu! 

Stotine tisuća hrvatskih vojnika, staraca, žena i djece, njemu su bili 
tek poput nekakve prljavštine na brodskoj palubi koju je mlazom vode 
trebalo očistiti. Ali samo u jednom se taj engleski tradicijaš prevario, 
zaboravio je da naša želja za državom ima veze s Onostranošću, i da 
je tim našim žrtvama samo još jače raspalio oganj hrvatske žudnje za 
državom. Pogriješio je što nas je doživio tek kao matematički broj i goli 
statistički podatak, zaboravivši pritom i smetnuvši s uma da se čežnju 
ne da ubiti. 

I dođe godina 1990., te mi, za lordove izgleda tek brodski štakori, 
opet stvorismo svoju državu. Ali, kako rekoh, iako smo mi Hrvati veliki 
državotvorci i iako nikad nismo dali toj našoj iskri čežnje da se ugasi, 
ipak priznajmo da je u svemu ovome i Bog imao svoje prste. 

| neka se ne ljute naši HDZ-ovci, ali prigoda je bila takva da smo mi 
opet jednostavno morali stvoriti svoju državu, kao i 1941. 

Ta prigoda je bila toliko povoljna, premda smo i nju krvavo platili i na 
oltar domovine je položeno puno mladih života, da su čak države dobili 
i oni koji to nikad nisu ni sanjali niti htjeli. 

Eto, svijet je takav! Cudan i opak. Stoga ne umišljamo previše 
vlastitu državotvornost kao isključivost tek nekih među nama, nego 
djelujmo da nam svima skupa bude bolje. | nikad ne recimo: da ne bi 
mene ili nas, nikad ne bi bilo ni hrvatske države! Jer bi to bila uvreda 
svih onih stotina tisuća žrtava palih za dobro sviju nas, koji su kroz 
cijelu našu povijest krvarili za hrvatsku grudu. 

Hrvatsku je stvorila iskra koja vječno gori. 

Hrvatski je čovjek opet u svojoj državi i opet je naoružan. 

| nikad se više hrvatska vojska ne smije razoružati! 

| nijedno se polje nama Hrvatima više ne smije ponoviti! 

Croati, numquam in campos! 


Josip Sabol 


KRŠĆANSKA TRADICIJA I DEMOKRATSKO- 
PRAVNA DRŽAVA 


Pokušaj teološkog osvjetljenja političke kulture Hrvatske 


U posljednje vrijeme naglašuju hrvatski političari s posebnom 
upornošću pripadnost Hrvatske zapadnoj kulturi i civilizaciji. To nije 
samo izražavanje političke volje. To je isticanje jedne povijesne 
činjenice. Hrvatski narod pripada kulturno-religijski zapadnom 
svijetu i on je 1990. god. odlučio ponovno započeti i nastaviti svoj 
nod kroz povijest u krilu zapadnog svijeta nakon što ga je 
komunistička diktatura nasilno odvojila od njegovih iskonskih 
kršćansko-prosvjetiteljskih izvora ovih zadnjih pedesetak godina. 
Ako ovdje razmišljam o temeljima politiške kulture Hrvatske, onda je 
zapravo riječ o temeljima političke kulture Zapada koje Hrvatska 
ispovijeda i koje je svečano upisala u svoj ustav. Moje konkretno 
pitanje glasi: u kojem odnosu se nalaze ova državno-politička načela 
prema kršćansko-katoličkoj vjeri. 


Kršćanska vjera i moralna supstancija države 


Načela pravne države i kršćanska vjera nalaze se jedno prema 
drugom u odnosu punom napetosti. Kršćanska vjera po sebi nije 
identična niti s nekom određenom političkom kulturom a niti s nekim 
određenim političkim sustavom. Ipak ona nije neutralna niti prema 
jednom niti prema drugom. Sa strane teorije države odnos 
kršćanske vjere prema državi određen je načelom odvajanja Crkve 
Kao vjerske institucije i države. Ovo načelo nikako ne znači da 
moderna država nije, više ili manje, povezana sa sadržajem 
Kršćanske vjere. Dapače. Moramo reći da je moderna sekularizirana 
država - iako nastala u oporbi protiv Crkve - ugradila u svoje temelje 
važne vrednote i načela kršćanske vjere. Odatle možemo tvrditi da 
demokraisko-pravna država počiva na onom temeljnom etičkom 
Konsenzusu koji je vrlo bliz kršćanskom vjerovanju, pa i u temeljnim 
vrednotama i s njime istovjetan. Tako na pr. taj konsenzus sadrži 
izričito ispovjedanje nepovredivosti ljudskog dostojanstva i ljudskih 
prava kao njegove konkretizacije. Hijeti, dakle, teološki osvijetliti 
temelje političke kulture Hrvatske kao demokratsko-pravne države 
znači naći odgovor na pitanje kako se odnosi kršćanska vjera prema 
dostojanstvu čovjeka i prema osnovnim pravima čovjeka. Ja ne 

namjeravam sada isticati povijesnu činjenicu o prvotno negativnom 
stavu Crkve prema ljudskim pravima, osobito prema raznim 
slobodama, izborenim u Novom dobu. .To je poznato. Kao što je 
poznato i to da je Katolička Crkva danas jedna od rijetkih institucija 
koja se zalaže za ostvarenje ljudskih prava svuda u svijetu. Moja 
namjera jest podsjetiti na jednu drugu dublju historijsku činjenicu da 
se, naime, načelo ljudskog dostojanstva ne može bez kršćanstva niti 
zamisliti. Moja teza glasi: ljudsko dostojanstvo i njemu pripadajuća 
prava čovjeka dadu se adekvatno opravdati i legitimirati jedino iz 
izvora božje Objave i kršćanske vjere. Ovo nisu u stanju učiniti niti 
filozotska misao niti teorija države. Time zapravo tvrdim da 
demokratsko-pravna država počiva na principima - dostojanstva 
čovjeka i ljudskih prava - koje ona sama nije u stanju niti legitimirati 
niti osigurati. 

Ustav Republike Hrvatske - član 14-69 - daje principu 
dostojanstva čovjeka konkretni sadržaj u garanciji mnogobrojnih 
ljudskih prava. Time Ustav ujedno izričito priznaje da postoji jedan 
objektivni red vrednota koji bezuvjetno obvezuje državne vlasti i 
cjelokupnu politiku. Taj objektivni red vrednota - nazovimo ga 
moralnim redom i zakonom - ne stoji na raspolaganju niti društvu, niti 
kulturnoj javnosti a niti saborskoj većini, to jest niti zakonodavnoj 
vlasti. Svaki političko-državni čin i potez ima mjerilo u ovom 
objektivnom redu vrednota u kojem je najviša vrednota čovjek kao 
osoba vlastite moralne odgovornosti. Ustav Republike Hrvatske je 
time svečani dokument da se hrvatski narod odlučio za ideju čovjeka 
po kojoj je čovjek upravljen na slobodu, na odgovorno ćudoredno 
samoodređivanje. On vjeruje u sposobnost čovjeka da se odlučuje | 
za pravdu i protiv nepravde; da upravlja svoje ponašanje prema 
normama pravnog reda i da je sposoban suprotstaviti se zlu. Za 
Ustav Hrvatske čovjek, dakle, nije samo tunkcija, nije dio kolektiva, 
nije jedan neznatni broj među bezbrojnima. Covjek je osoba koja je 
svrha u sebi i koja se nikada ne smije koristiti - zloupotrebljavati - 
samo kao sredstvo, nego uvijek i kao svrha. U ovim idejama i 
stavovima vidim priznatima temeljne istine kršćanske vjere, 
kršćanske slike čovjeka koja kaže da čovjek posjeduje svoje 
dostojanstvo po tome da je on stvoren na sliku i priliku božju. | to 
svaki čovjek bez ikakvih ograničenja i preduvjeta. Ali ovdje treba 
naglasiti jedno paradoksno stanje u odnosu između države i 
kršćanstva. Moderna demokratsko-pravna država sagrađena je na 
temeljima koje si je "posudila" od kršćanske vjere, i koju je ta država 
proglasila privatnom stvari. S tim u vezi postavlja si etičar i teolog 
slijedeće kritičko pitanje: može li moderna država sačuvati 
netaknutim i nepovrijeđenim svoje idejno-vrijednosne temelje bez 

izričitog ispovjedanja njihovih izvora i bez političke volje tražiti kod tih 
izvora legitimaciju i snagu za opravdanje i očuvanje svojih temelja? 
Konkretno: može li demokratska država počivati na kršćanskim 


temeljima i istovremeno ustavno-pravno proglašivati se neutralnom . 


što se tiče kršćanske vjeroispovijesti? Smije li pravna država 
zatajivati tko je graditelj i osnivatelj njezinih temelja? Ja mislim da je 
taj stav demokratsko-pravne države proturječan u sebi i da je 
vjerojatno vodi prema jednoj povijesnoj točki na kojoj će ovi temelji 
biti uzdrmani i to tako žestoko da će nastati ozbiljna opasnost da se 
cijela zgrada demokratske države uruši. Ova situacija je zapravo 
tragična posebno radi toga jer demokratska država mora zauzeti 
ovakav stav prema svojim idejno-vrijednosnim temeljima ako hoće 
ostati demokratska. To će reći: ona je prisiljena ići ovim putem koji je 
vjerojatno vodi u duboku krizu. Ovo svoje viđenje pokušat ću u 
slijedećem nešto pobliže obrazložiti. 


Pretpostavke sekularne države 


Napomenuo sam da demokratska država počiva na idejno- 
vrijednosnim temeljima koje sama ne može jamčiti a da i sebe samu 
ne stavi u pitanje. Ova misao poprima danas potpuni aktualitet. 

Moderna država danas više ne počiva na religiji kao svojoj 
osnovici i to pravilo, bez iznimke, vrijedi na Zapadu. Država jamči 
slobodu religije zajedno s drugim slobodama. Tako demokratska 
država glavnu zadaću vidi u tome da osigura mir i red: da stvara 
prostore za ostvarivanje sloboda svojih građana. Ona ne gleda više 
svoju zadaću u tome da zakonski uspostavi jedinstvenu etičko 
moralnu osnovicu suživota svojih građana i da bdije svojim državnim 
aparatom nad njezinim ispunjenjem. Opet s druge je strane očito da 
jedna demokratska država u određenim shvaćanjima života treba i 
suglasnost svojih građana da bi mogla opstati. Isto tako ona treba 
onakve društvene snage koje su spremne i sposobne s moralnom 
zrelošću regulirati zajamčene slobode. Rekao bih jednostavno: 
potrebni su takvi građani koji se znadu odgovorno služiti svojom 
slobodom. | upravo tu leži veliki problem. Odakle smoći takve zrele i 
odgovorne snage? Kako doći putem slobode do suglasnosti u 
vrijednosnom sustavu bez kojeg je jedan miran i uspješan suživot 
nemoguć? Svakako ne iz same slobode! Traži se jedan izvor koji je 
slobodi preegzistentan; koji omogućuje da individualna sloboda 
bude jedno razumno i smišljeno služenje životu. 

Sloboda konstituira sve — sloboda ne konstituira ništa 


To nas vodi k pitanju o dostignućima i učinkovitosti Novog doba, 
doba Prosvjetiteljstva, racionalizma i humanizma. Prosvjetiteljstvo 
možemo okarakterizirati kao jedan sekularan pokret za slobodu. 
Otprilike zadnjih 200 godina povijesti Europe bile su u prvom redu 
godine ostvarivanja sloboda na raznim životnim područjima, i to u 
smislu oslobođenja od tradicionalnih normi i vrijednosnih sustava. U 
iome treba tražiti uspjeh Novog doba, ali i njegove granice. Novo 
doba je izborilo za čovjeka slobodu od ugnjetavanja: slobodu od 
tradicionalne pravne i duhovne ovisnosti. Ono je stvorilo iz čovjeka 
subjekta, nosioca svog života; ono mu je omogućilo da postane svoj 
na svome, autonoman u biranju životnih ciljeva i metoda njihova 
ostvarivanja. Da sve ovo ne bude samo stvar obećanja, Novo doba 
je ratificiralo dokumente u kojima se nabrajaju konkretna prava 
čovjeka kao sveopća obveza države i društva da ih ostvaruju. Nema 
sumnje: to je uspješnija strana Prosvjetiteljstva. Ali postoji i granica 
koja se javlja kod pitanja o tome u kojem smjeru treba slobodu 
pokretati i koje ona sadržaje u životu treba ostvarivati. Novo doba 
nije dalo nikakvu pozitivnu obvezatnu ideju o socijalnom ostva- 
rivanju slobode. Tako možemo reći da sadržaj slobode nije bio dio 
koncepta tog modernog pokreta za slobodom. Cemu sloboda,“to se 
prepušta autonomnom  individuumu; njegovom  subjektivnom 
moralitetu. Pravno to znači: njegovoj samovolji. Ovaj problem dobro 
izražavaju dvije formule koje su poznate teoretičarima prava. Jedna 
formula glasi: Sloboda konstituira sve. Druga formula glasi: Sloboda 
ne konstituira ništa. Svaka za sebe ima vrijednost. Gdje je razlog 
tome? 

Ljudska djelatnost kao osobna, svjesna i odgovorna djelatnost 
nije moguća bez izvanjske subjektivne slobode. Nepostojanje 
vanjske prisile konstituira ovu subjektivnu slobodu. Sloboda je ovdje 
jedan zaštićeni prostor slobodnog djelovanja, i ništa više. Sadržaj 
ovog slobodnog i zaštićenog prostora mora svaki individuum sam 
ispuniti. Ali odakle uzeti sadržaj? Iz tradicije? Koje? Iz religije, iz 
osobnih uvjerenja i stavova? Ali svi oni su postojali prije slobode, te 
bi njih prihvatiti Značilo zapravo raditi protiv slobode. Odgovore na 
ovu problematiku prepustilo je Novo doba drugim snagama, 
odredivši samo jedno: da to ne smije biti kršćanska religija, zapravo 
nijedna religija. Glavnu režiju u određivanju sadržaja slobode treba i 
smije voditi samo razum. Koji i čiji razum, niti to nije određeno. 
Jednostavno: ljudski razum. U ovoj perspektivi možemo najlakše 
shvatiti što hoće reći izreka: danas živimo u jednom potpuno 
sekulariziranom vremenu, u jednoj sekulariziranoj državi. 

Socijalna praksa kao normativna snaga javnog života 


Ovakvo stanje stvari sadrži u sebi i opasnosti i pozitivne šanse u 
isto vrijeme. Ali najprije treba naglasiti da je u ovakvoj situaciji 
živoina praksa dobila jednu izvanrednu važnost u normiranju života. 
U prvom redu javnog života. To je logički jer ako ne smiju niti 
tradicija, niti religija, niti institucionalni autoriteti određivati smjer i 
sadržaj slobode - vršiti pritisak na slobodu - onda životna praksa 
"činjenično" zauzima mjesto objektivnog morala, te postaje normom 
života, dobrog i lošeg. Etos jednog društva je u ovom slučaju produkt 
življene slobode, te stoga nepostojan, podvrgnut modama i 
trendovima. | baš u ovakvom stanju društvenog života vidim opas- 
nost i šansu u isto vrijeme. Sansu ako ima dovoljan broj osoba i 
institucija u javnosti koje daju dobar primjer za moralni način života i 
koje tako zrače u cjelokupno društvo i prožimaju ga. Na taj način 
nastaje i osigurava se javni moral i vrijednosni konsenzus društva. 
Opasnost je ako ovakve osobe i institucije manjkaju u jednom 
društvu. U tom slučaju društvena je praksa prepuštena samoj sebi, 
što po pravilu završava u prevlasti principa onih društvenih snaga 
koje imaju najpovoljnije uvjete da se proguraju u prve redove i 
nametnu javnosti. Danas je to, bez sumnje, proizvođačka i 
potrošačka privreda. Proizvodnja je ovdje onaj čimbenik koji oblikuje 
odnose među ljudima; koji stvara moral prilagođen ekonomskim 
zakonima i mehanizmima izv. slobodnog tržišta. Time se nameće 
velika opasnost da čovjek izgubi svoje dostojanstvo i da ga zamijeni 
za cijenu poput neke robe. Covjek će biti reduciran na homo 
oeconomicusa, na ekonomskog čovjeka koji je totalno podvrgnut 
procesima proizvodnje i potrošnje. Njegova se sloboda pretvorila u 
ekonomsku slobodu. Covjek je "slobodan" učiniti iz svog života 
ekonomiju: raditi da bi mogao kupovati i trošiti. Ova vrsta "slobode" 
postala je danas općenita svrha života. 


Kršćanin kao inspirator prave slobode 


Po mom sudu kršćani su oni koji mogu i koji bi trebali u ovoj 
situaciji otvorene bezsadržajne slobode odigrati važnu ulogu 
korekture i nadahnuća unutar društva. Zivo kršćanstvo bi trebalo dati 
svjedočanstvo za slobodu kao pozitivnu vrednotu u izgradnji 
ljudskog dostojanstva ukoliko se čovjek slobodno odluči za istiniti 
sadržaj. Što je čovjek sve kadar učiniti u svojoj "slobodi", to 
doživljavamo svakog dana: korupcije, prevare, laži, droge, uništenje 
nevinih života. . . 

Jedno demokratsko uređenje može opstati samo onda ako je 
veći broj građana spreman boriti se za etičko-moralne dobrote i 
Kulturne tradicije. Tko je ovdje kompetentniji od kršćana? Crkva se 
općenito smatra institucijom morala, čuvaricom moralnog i 
vrijednosnog usmjerenja života, pa čak i od nevjernika. S pravom! 
Tko poznaje bolje i dublje čovjeka nego Crkva? Tko ima veće i 
dublje spoznaje o tamnoj stvarnosti čovjeka, koju nazivamo "grijeh", 
nego Crkva? Ljudska je narav ambivalenina, niti nužno dobra ali niti . 
nužno zla. Tu je zadnje objašnjenje za sve strahote koje doživljava 
naš narod ovih posljednjih pet godina. Svaka pozitivna znanost: 
psihologija, sociologija - stoji pred činjenicom zločina genocida, 
progonstva, sadizma - kao pred jednom zagonetkom. Bez pojma 
"grijeha" i "zla" ovo se ne može protumačiti niti obrazložiti. 

O ovoj ambivaletnosti ljudske naravi niti je Novo doba i niti su 
racionalisti mnogo razmišljali. Prebrzo su bili spremni čovjeka 
jednostavno proglasiti kao po naravi dobrim. Kršćanstvo jest i u 
ovom pitanju putokaz gdje treba tražiti rješenje. Ono i jest izvor 
rješenja, ali samo pod uvjetom: da su čovjek, društvo i politička 
javnost spremni odlučiti se za način života po kršćanskim 
vrednotama, da su spremni slobodno prihvatiti put koji vodi do 
obraćenja i obnove čovjeka. 

Pozitivne snage čovjeka oživljavaju se krštenjem i jačaju 
duhovnom pomoći u kršćanskoj zajednici, u Crkvi. Velika je zabluda 
misliti da će se problem moralne i duhovne obnove, pred kojom stoji 
hrvatski narod i demokratska država, riješiti na taj način da političari 
sve glasnije i sve češće apeliraju na nacionalnu svijest i na socijalni 
moral. Samo od ovih čimbenika ne može se očekivati zaustavljanje 
nemoralne prakse na području privrede; ne može se očekivati 
sprječavanje sve većeg individualiziranja života, desolidariziranja 
društva i pravog egoizma i laktaštva u društvu. 


Nacionalna svijest i liberalizam su nesigurni izvori moralne 
obnove 


Prema svim poznatim iskustvima treba reći da samo apeliranje 
na svijest nacionalne pripadnosti i na svijest moralne odgovornosti 
prema općem dobru nije dovoljno za održanje ravnoteže političkog 
sustava. Nije dovoljno radi toga jer ovaj pristup kulturno-psihičkoj 
stvarnosti ljudi nije dostatno određen već je udaljen od stvarnog 
života. Još dublji razlog za njegovu nedjelotvornost vidim u tome što 
je ovaj pristup - svjesno ili nesvjesno - zamišljen tako da funkcio- 
nalna svijest nacionalnog zajedništva i moralna odgovornost trebaju 
poslužiti kao sredstvo za stabiliziranje sustava demokraisko-pravne 

države. Kod toga se zaboravlja ili prešućuje da je upravo taj sustav 
izvor i uzrok individualizma i egoizma. Sustav moderne demokratske 
države počiva, naime, na principu liberalizma, za kojeg je - otvorena 
i bezsadržajna individualna sloboda - jedina legitimna osnovica 
društveno-kulturnog života. Moralitet i svijest nacionalnog 
zajedništva jesu u ulozi funkcije zloupotrebljavani u tom smislu da 
oni trebaju održavati na životu liberalizam, iz kojeg unutarnjom 
logikom dolazi do stvaranja individualizma i egoizma svake vrste u 
jednom društvu. Liberalizam se tako održava na životu pomoću ovih 
snaga - dakle pomoću moraliteta i nacionalne svijesti - kojima inače 
u ime svojih načela ne dopušta da budu djelotvorni u javnosti i opće 
priznati od društva. Zbog ovakvog stanja stvari, dakako, nikada ne 
će doći do duhovno-moralne obnove jednog društva, pa tako niti 
hrvatskog. Stoga bi trebalo poći drugim smjerom: liberalno- 
demokratski sustav bi trebalo mijenjati po mjerilima moraliteta - a za 
mene kao katoličkog teologa i mislioca - po mjerilu kršćansko-kato- 
ličkog moraliteta i vrijednosnog sustava. | samo je tako moguće 
nužne rezultate liberalističko-demokratske prakse - individualizam i 
egoizam - trajno ublaživati i djelotvorno sprječavati. Znadem da 
političke snage u Europi nisu spremne na ovu operaciju tako dugo 
dok god se liberalno-demokratski sustav glorificira kao jedino 
mogući sustav. Nakon pada socijalističkog sustava ovu je "dogmu" 
još lakše zastupati nego za vrijeme svojedobne konfrontacije Istok- 
Zapad. To nikako ne znači da je liberalni sustav u sebi bez 
proturječja. Naprotiv. On upravo danas očituje svoje gotovo 
nepremostive nedostatke kako u vidu moraliteta tako i u vidu općeg 
humaniteta. Čini mi se opravdanim zaključiti: kao što ne možemo 
očekivati da će doći do moralne obnove samo u ime nacionalne 
pripadnosti, tako ne možemo niti očekivati da će do nje doći na 
osnovi liberalne teorije ljudskih prava i time povezanog univer- 
zalizma. Oblikujuća snaga "nacionalnog" postaje za današnjeg 
čovjeka sve više nečim sekundarnim. Na prvom mjestu stoji sve 
prožimajuća snaga ideje ljudskih prava i njezinog univerzalizma. To 
znači da se mora računati s daljnjim procesom pluralizacije - on je 
već u velikoj mjeri stvarnost - ali i još više s procesom indivi- 
dualizacije svih životnih sfera. Država će se i dalje instrumentalizirati 
u službi individualnih prava. To znači da se od nje ne može očekivati 
integracija društva u smjeru zajedničkog konsenzusa o moralnim 
kulturnim vrednotama. Koja ideja ili ideologija će omogućivati 
suživot ljudi, to je otvoreno pitanje. No jedno mi se čini sigurnim: bez 
jedne ideje, ili jednog zajedničkog duhovnog horizonta, suživot ljudi 
u miru i solidarnosti, trajno je jedva moguć. 

Ante Sekulić 
BAČKA — DIO HRVATSKOG PODUNAVLJA 


Već sam davno prije današnje prihvaćene sintagme rabio u svojim 
radovima, raspravljao i pisao o hrvatskom Podunavlju. Pri tome sam 
uvijek mislio ponajprije na zavičajnu mi Bačku Hrvatsku, područje 
između Dunava i Tise, na plodnu ravnicu, širinu neomeđenih obzora. 
Ne mogu, naime, nikada zaboraviti negdašnjih šest kotareva koji su 
bili ucrtani u zemljovid Banovine Hrvatske god. 1939., ali je 
priključenje (i uključenje) bilo odgođeno za kasnije (crta je išla od 
subotičkoga do bačko-palanačkog kotara). 

Dnevice slušam o podunavskoj Hrvatskoj, ali mi se čini kao da 
govornici i sugovornici zaboravljaju da veliki Dunav ima i svoju lijevu 
obalu uz koju su (barem do 1991.) čista hrvatska naselja, naša sela i 
gradići (Bač, Plavna, Vajska, Bođani, Sonta, Monoštor, Bereg (Bački 
Brijeg i dr.). Govornici kao da se srame spomenuti koje od naših 
naselja, pače ne spominju naš svijet, puk hrvatski koji ondje nije ni 
iseljen, niti raseljen, nikako doseljen, nego ondje živi od pamtivijeka. 
Političari bi rekli da su autohtoni. 

Zelim osvježiti spomen na taj dio hrvatskog područja, na naš svijet 
o kojemu se usputno, i kao stidljivo, govori. 


Hrvatska narodna skupina - poznata pod nazivom Bunjevci - živi 
od davnine u Podunavlju, na širokom području između Dunava i Tise, 
u Bačkoj. Dok dvije velike rijeke omeđuju taj južni dio Panonskog 
nizozemlja, nema izrazite granice prema sjeveru. Na tom području 
(11 029, 41 km“) nekoć su bile dvije županije: Bačka i Bodroška, koje 
su od god. 1802. združene u jednu. Bačka je zanimljiv toponim, koji 
znanstvenici objašnjavaju kao slavenski naziv učinjen prema Baču, 
gradu koji je nekoć bio oblasno i crkveno sjedište. 

Na području Bačke našli su prije nekoliko stoljeća, poglavito od 
XV. do XVII. svoj novi zavičaj hrvatski doseljenici Bunjevci i Sokci. 

Prema iskopinama i drugim podacima bačko područje bilo je 
naseljeno već u brončano doba, preko njega su prolazili ilirski i rimski 
bojovnici, a za seobe naroda bila je podunavsko-potiska ravnica 
raskrižje barbarskim narodima. Slaveni su u Bačkoj sigurno bili već u 
VI. stoljeću, prije Huna. Prodor pak i smještaj ugarskih plemena 
dogodio se kasnije, ali je izmijenio odnos među stanovništvom u 
Podunavlju. 

Franjevački samostan u Baču 


Prihvaćeno mišljenje da su Hrvati došli u Bačku kao na drevno 
slavensko područje upućuje na razmišljanje o podacima iz prošlosti. 

Prema člancima i raspravama o nazivu Bunjevac/Bunjevci i 
njegovu značenju poglavito u svezi s riječju bunja, te o bunjevačkim 
skupinama u Dalmatinskoj zagori, u senjskom zaleđu, Lici i u Bačkoj 
može se zaključiti da se radi o dijelu hrvatskog naroda koji je u 
iznimnim uvjetima života tijekom XV-XVII. stoljeća tražio novi smještaj 
i sigurniji život. 

Zanimljivo je pitanje dolaska Bunjevaca u Bačku. Unatoč mišljenju 
nekih pisaca da je bunjevačko naseljavanje u Podunavlju počelo 
nakon mohačkog boja (1526), čini se prihvatljivijim njihov dolazak u 
ove krajeve shvatiti kao osvježenje slavenskog žiteljstva koje za 
turskih provala nije napuštalo starosjedilačko područje niti je imalo 
kamo bježati. Dio Podunavlja jamačno je bio opustio, ali život je tekao 
dalje, izmijenila se oblast; Ugarska je uzmaknula, Turska je pak 
zauzela njeno mjesto. Budući da je u Bačkoj od davnine bila uređena 
crkvena oblast, treba vjerovati da je u doba slavenskog pokrštavanja 
Metodovo poslanstvo ukjučivalo bački dio Podunavlja. 

Selidbe bačkih Bunjevaca koje ljetopisne knjige nazivaju 
Dalmatincima (Dalmatae) nisu bile istodobne, niti su dolazile iz istih 
župa (Lički sandžak, Dalmatinska zagora). Predvoditelji takvih 
pokreta puka redovito su bili franjevci bosanske vikarije odnosno 

Bosne Srebrene. Godina 1686. spominje se kao najznačajnija za 
selidbu Bunjevaca. Međutim, te je godine u ranu jesen došla samo 
jedna od većih (oko 5000 ljudi) u nizu brojnih skupina. Pripomenuti 
treba, naime, da su franjevci Bosne Srebrene djelovali u Baču i Baji 
već krajem XIII. stoljeća, očito u službi slavenskoga katoličkog 
žiteljstva, a kralj Ludovik I. molio je god. 1366. bosanske franjevce 
neka mu pošalju dušobrižnike za južne krajeve Ugarske. Nisu, dakle, 
samo pokreti u XVI. i XVII. stoljeću značajni za naseljavanje 
hrvatskog pučanstva u Bačku, nego i svi raniji. Prostor pak koji je 
naseljen bio je golem: prostrana podunavska ravnica uključujući na 
sjeveru i Budim. 





Hrvatska šokačka nošnja u Bačkoj 


Povijest bačkih Hrvata i njihov društveni položaj u Podunavlju 
pružaju bogatu građu prema kojoj je lako izlučiti nekoliko razdoblja. 
Najprije ono od 1686. do god. 1743. kada je ukinuta Vojna krajina, 
zatim doba Marije Terezije i Josipa II. do god. 1848. U to doba su 
Sombor (1747) i Subotica (1779) dobili povlastice slobodnih kraljev- 
skih gradova. Konačno, treće preporodno razdoblje od šezdesetih 
godina XIX. do sredine XX. stoljeća. U tom je razdoblju bilo državnih 
nagodbi (Austro-ugarska, Hrvatsko-ugarska), bili su veliki ratovi 
(1914-1918. i 1939 -1945), rušila su se carstva, preinačavale su se 
državne međe i stvarale nove države umjesto dotrajalih. Međutim, to 

je za bačke Hrvate razdoblje koje su započeli Ivan Antunović i 
Ambrozije Šarčević, a nastavili su ga njihovi sljedbenici. Zrelina 
preporodnog razdoblja čini se da je dosegnuta u prvoj polovici XX. 
stoljeća, kada su postignuti uspjesi u prosvjeti i kulturi, napredak u 
gospodarstvu, stvorena je bila vlastita inteligencija, Hrvati su bili 
uključeni u društvena gibanja (Bunjevačko-šokačka stranka, sudjelo- 
vanje i pripadništvo u drugim strankama), otvorene su bile narodne 
ustanove (Pučka kasina, Matica subotička i dr.) i pokrenuti su 
časopisi i listovi ("Neven", "Naše novine", "Hrvatske novine", 
"Subotičke novine" "Danica subotička", "Klasje naših ravni", "Kolo 
mladeži" i dr.). 

Naselja u kojima žive bački Hrvati imaju svoje nazive i svoju 
povijest. O slavenskom podrijetlu, o drevnim nazivima naselja (Baja, 
Bikić, Bikovo, Bajmak, Zednik i druga) nema spora. U slijedu povijesti 
podatke pružaju matične knjige, uporaba jezika u crkvi, sastav 
žiteljstva, a često su imena župnika prilog poznavanju narodne 
pripadnosti vjernika. Među naseljima tijekom povijesti najznačajniji su 
bili gradovi Baja, Sombor i Subotica. U XVIII. stoljeću veoma je 
značajno kulturno žarište Budim. Smještaj spomenutih gradova 
veoma je pogodan, pa su druga manja naselja usmjeravala svoje 
putove, proizvode i društvene živote prema njima. Dio naselja 
spominje se u darovnicama, poveljama i turskim defterima (Tavankut, 
Sebešić, Zednik, Bajmok, Cantavir i dr.). Subotica je najveći grad u 
kojemu žive Hrvati, Sombor je bio županijsko oblasno sjedište, a 
trgovačko središte i luka na Dunavu je Baja. U prošlosti bila su u 
spomenutim gradovima jaka visoka učilišta, dok je najjače kulturno 
središte bačkih Hrvata u XVIII. stoljeću bio — kako je već spomenuto 
- Budim. Ostala hrvatska naselja razvila su se uz glavne putove 
(Bajmak/Bajmok, Mala Bosna, Lemeš, Topolje), uz rječice (Aljmaš, 
Sombor), na raskrižjima prometnica (Zednik). Većina naselja razvila 
se u novije doba, na područjima koja isprave spominju kao pustare; 
negdašnji spahiluci, majuri razvili su se u zaseoke, a zatim u sela; 
naselja su se sporo ali postupno razvila ponegdje oko usputnog 
svratišta ili kočijaškog odmorišta. 

Za prepoznatljivost podrijetla i obilježja narodne pripadnosti 
bačkih Hrvata značajan je njihov govor. Uz činjenicu da je bunjevački 
govor štokavsko-ikavski s novom akcentuacijom mogu se u 
proučavanju glasova i oblika utvrditi zajedničke crte s ostalim 
hrvatskim govorima. Nije to neki "specijalni govor koji je i danas u 
upotrebi", nego je to potpuni štokavski govor natrunjen romanskim 
(kaštiga, kanikula, šponđa, fiškal, duvna, lemozija itd.), turskim 
(bakšiš, ćuprija, komšija, aga, divan, adet, budžak, avlija, sokak itd.), 
madžarskim (pajtaš, šogor, bitanga, dilkoš itd.) i drugim riječima; u 

njemu žive oblici: proš- 
ćavat, navišćivat, pirovat, 
brez, vazdan itd. Prizna- 
nje da su Bunjevci do 
sredine XX. stoljeća primi- 
li "malo ekavskog uticaja" 
. i sačuvali svoj "bunjevački 
ikavizam" potvrđuje njiho- 
vu upornost i ustrajnost u 
borbi za svoj jezik kao 
posebno blago kojim se 
odlikuje narodna skupina. 
Svagdašnji bunjevački 
i šokački život usklađen je 
s podnebljem, s tlom pri- 
kladnim za poljodjelstvo. 
Bačkog Bunjevca lako je 
prepoznati: u prosjeku po- 
visok, koščat, crnokos i 
tamnoput; Dinarac, koji se 
našao na širokom i rav- 
nom prostoru. Zene su 
nižeg rasta, nježnije tje- 
lesne građe, veoma radišne i izdržljive, ali ljepota djevojke brzo se 
gubi nakon udaje. Svoje kose plele su u pletenice. Međutim, 
miješanje i suživot s drugim narodima u novije doba učinili su puno u 
promjenama vanjskog izgleda. Bunjevci kao narodna skupina 
ostavljaju dojam ponositih, mirnih i ozbiljnih ljudi. Vezani za svoju 
zemlju, prihvatili su zemljodjelstvo kao svoje glavno zanimanje. 
Svagdašnjica im je bila tvrda, ali u odjeći i drugim vidljivim znacima 
imutka i gospodarskog stanja rado se ističu. Svjetonazor bunjevački 
izvorno je vezan za vjeru, pa pisci često ističu njihovu religioznost. 
Ženska čeljad donedavno je u svojim domovima plela, tkala i vezla. 
Salaši u kojima bunjevačke obitelji provode svoj život završni su 
domet nastambi u razvoju od prvih zemunica i bunja u kojima su 
pradjedovi u pogibeljnim vremenima nalazili sklonište i konačište. 
Treba razlikovati "salaš" kao zbroj stambenih i gospodarskih zgrada 
na posjedu od "salaša — kuće", odnosno stambene zgrade najčešće 
s tri prostorije. Zatim se u bunjevačkom govoru razlikuje "kuća", 
stambena zgrada, od "kuće", središnjeg dijela zgrade u kojemu je 
"pod odžakom" visio o lancu kotao, a oganj ispod njega palio se na 
povišenom tlu. Od dvije sobe u koje se ulazilo iz "kuće" bila je jedna 
"pridnja", a druga "čista". Raspored posoblja bio je uglavnom isti: 


Karmelićanska crkva u Somboru 

kreveti uz zidove, stol "ispod slimena", klupe umjesto stolaca, dolaf; 
međutim, u "čistoj" sobi nije se stanovalo, nego su u njoj spavali gosti. 
Zanimljivost je u bačkih Bunjevaca da su raspored prostorija i 
namještaja u svojim "varoškim" kućama uredili kao i u svojim 
salašima — stambenim zgradama. 

Obitelj je temelj bunjevačkog i šokačkog društvenog života, u kojoj 
muškarci imaju svoje poslove: skrbe se o blagu, njihovi su "poljski" 
poslovi: oranje, kosidba, berba i sl. Zene su radile u kući: pospremale 
su, kuhale, prale rublje, glačale, uzgajale perad; one su ikale 
ponjavice, platno, pregače, torbe; prele su i bojile vunu i platno. Zena 
obiteljskog glavara ("baće") nije se razlikovala u obavljanju kućnih 
poslova. Snaha je dobro došla u kuću, ali za nju vrijede posebna 
pravila ponašanja: ljubi svekra u ruku, pere mu noge, ne odlazi iz 
kuće bez dopuštenja glavara obitelji. Djeca u bunjevačkoj kući poštuju 
starije: roditelje, stričeve i tetke, a poglavito didu i majku, ne sjede s 
odraslima za stolom. Zivot je tako tekao stoljećima, prema ustaljenim 
pravilima, u čuvanju narodne i osobne slobode i neovisnosti. 


Bolne su se promjene dogodile u drugoj polovici XX. stoljeća. 
Bolne, bitne i — tragične. U spletu zbivanja narušeni su nam narodni 
temelji. "Bratski" se gospodujući narod pobrinuo za takav slijed 
sustavnog uništenja. Ukratko i sažeto o tome: 

A) Teško je sažeto zabilježiti i opisati slijed događaja od proljeća 
1945. do naših dana. U obilju podataka o "pobjedama", umorstvima, 
progonima, konfiskacijama, urotama "protiv bratstva i jedinstva" i sl., 
u dnevnom tisku i većini objelodanjenih knjiga pisalo se o "jugosla- 
venstvu", o izgradnji i obnovi "nove Jugoslavije", elektrifikaciji i 
industrijalizaciji, o "petogodišnjim planovima", zatim o "velikim gradi- 
teljima mira", pojedinim iznimno "karizmatičnim" osobama. Pokušaj 
da se u spletu između službenih promičbenih ("ideologiziranih") 
podataka i okrutne, pogibeljne zbiljnosti pronađe hrvatsko Podunav- 
lje, poglavito bunjevačko-šokački Hrvati, prelazi okvire i opseg knjige 
o književnosti i uljudbi našega puka na spomenutu području. 

Nekoliko činjenica treba imati na umu: 

1. Hrvatski je puk na podunavskom području stoljećima bio nagnut 
nad svojim brazdama, obrađivao je i stjecao zemljišne posjede u 
svim razdobljima svoje povijesti: graničarska služba bila mu je 
nagrađena posjedima, kraljevske povlastice stjecao je kupnjom 
zemlje (pustare oko Baje, Sombora i Subotice), polazio je u carsku 
službu uvjeren u posjedovno, zemljišno odličje. Svoju svagdaš- 
njicu uredio je po potrebama i zahtjevima poljodjelstva. 

2. U oznakama i značajkama narodnoga bića podunavskih, bačkih i 
baranjskih Hrvata su jezik (hrvatski) i vjera (katoličanstvo) - 

svetinje koje su međusobno iznimno poštovali, blago koje su 

ljubomorno čuvali. Tragom njihove povijesti nisu se mogli ustano- 

viti otkloni osim u iznimnim i rijetkim narodnim odmetništvima. Ako 

je u prošlosti bilo nasrtaja na jezik podunavskih Hrvata, poglavito u 

doba madžarizacije, izravnih napada na vjeru nije bilo. 

B) U kasnu jesen 1944., nakon velikih iskrenih nada i očekivanja 
oslobođenja od ratnih osvajača, silovito i pogibeljno zamračena je 
vizija budućnosti, mirne sutrašnjice i suživota. Najprije, neugodan 
pohod sovjetskih vojnih postrojbi preko bačkih ravnica i listopadska 
bitka kod Batine (1944), u kojoj su teško stradali brojni hrvatski 
mladići, nasilno unovačeni i neuvježbani; istodobno pod izgovorom 
vojnih potreba obavljena je temeljita pljačka bačkih naselja, posjeda, 
salaša. 

Još se rat nije ni stišao, počeo je jezovit genocid: progon i 
istrebljenje Nijemaca s područja Bačke. Tko nije vidio što se tada 
događalo, poglavito oko Sombora, u srednjoj Bačkoj, jedva si može 
predočiti tužne dane o kojima nema do danas humane, istinoljubive i 
poštene studije, premda opstoje pojedinačne bilješke. Tragedija 
podunavskih Nijemaca bila je stravična i poučna. Za sve, poglavito za 
bačke Hrvate koji su uvijek u Nijemcima nalazili dobre suradnike i 
suživotnike. m 

Međutim, nije trebalo dugo čekati na kobnu odluku "oslobodilačkih 
vlasti", jer je uslijedila "agrarna reforma", što je značilo izvlačenje 
čvrstoga tla na kojemu je počivala hrvatska narodna zajednica, na 
kojemu je temeljila svoju opstojnost, uljudbenu: nadgradnju i 
izgradnju, svoju gospodarsku neovisnost. Na dotadašnje su posjede 
naseljeni tuđinci koji nisu znali obrađivati zemlju niti im je 
svagdašnjica bila poljodjelska. | 

Među našim pukom u Madžarskoj slična se preinaka dogodila 
nešto kasnije. Nakon I. svjetskog rata obavljena je — kako je već 
spomenuto — agrarna preinaka, na oduzetim posjedima naseljeni su 
"dobrovoljci", a nakon II. svjetskog rata, između 1945. | 1948. 
obavljena je nova "reforma"; zemlja je darovana "borcima" Koji su 
nahrupili na njemačke i hrvatske posjede, poglavito u njemačka 
naselja (Krnjaju, Filipovo, Ridicu, Vrbas, Odžake i dr.). Gospodarska 
je moć podunavskih Hrvata znatno oslabila, brojidbeni su se podaci 
pučanstva godinimice mijenjali na štetu starosjedilaca. Tako, do naših 
dana. i 

C) Prva gradska uprava u Subotici, najvažnijemu kulturnom | 
hrvatskom središtu, bila je — hrvatska. Kao da su se ponavljali 
događaji iz 1918. U školama se učilo hrvatski. Iz Zagreba se vratila 
nekolicina sveučilištaraca s uvjerenjem da mogu pomoći svojim 
sugrađanima, pokrenuto je glasilo Hrvatska riječ | časopis Njiva, 
objelodanjen je godišnjak Subotička Danica za 1944. | 1945. U 
novosadskom glasilu se sredinom srpnja 1945. priznaje da su 


Bunjevci po narodnosti Hrvati". Djelovalo je subotičko Hrvatsko 
narodno kazalište s operom sve do 1954. 

Istina je, međutim, bila bolna: postupno se puk u Bačkoj morao 
naviknuti na tihe razgovore o hrvatstvu, o vjeri, uljudbi, narodnim 
pravima. Počele su "konfiskacije" dobara (ljudi su slani na "prisilni 
rad", gradili su pruge, ceste i sl.), veliki sudski procesi hrvatskim 
prvacima i uglednicima. 

Crkva je izgubila svoj javni utjecaj, osakaćena joj je neovisnost u 
djelovanju, jer je ostala bez gospodarske sigurnosti. Nova se vlast 
prkosno i jasno predstavila svojom ideologijom: veliki križ na lijepoj 
Gradskoj vijećnici u Subotici zamijenjen je u jesen 1949. petokrakom 
zvijezdom. Zabranjen je vjeronauk u školama, javne vjerske priredbe, 
tisak. Uplašen, iznenađen i zbunjen hrvatski puk ostao je bez 
vodstva. Trebalo je vremena, spretnosti i snalažljivosti da se održi, 
odhrva naletu moći i ideologije. Smišljen pritisak nije jenjavao, pomoć 
iz Zagreba nije stizala (vlastodršci su bili svagdje istomišljenici). U 
Podunavlju nije bilo hrvatskih škola, čitaonica, knjižnica. Ni 
uobičajenih priredaba nije bilo (prela, dužijance, svečane proslave 
obljetnica i sl.). Pod crkvenim svodovima obavljana su bogoslužja i 
poneki koncert sakralne glazbe. 

Iz crkvenoga života i narodne povijesti treba zabilježiti posvetu 
novoga biskupa Matiše Zvekanovića, smrt velikoga Lajče Budanovića 
i jamačno blistavi povijesni trenutak: utemeljenje samostalne Bačke 
(Subotičke) biskupije u siječnju 1968.. Kad se spomenu crkveni ljudi, 
može se nametnuti izazovno pitanje: jesu li podunavski, bunjevačko- 
šokački Hrvati mogli postići više u društvenom životu zauzetošću 
svojih ljevičara, svojih sunarodnjaka usmjerenih prema socijalizmu 
(komunizmu)? No, ljudi spomenutih usmjerenja, bilo je malo i mahom 
su bili jugoslavenskih (jugosrpskih) raspoloženja. Među njima je bilo i 
pisaca. Skupina spomenutih slovila je kao "napredna", a svi su ostali 
bili "natražnjaci", konzervativci, "klerikalci" i sl. No, vjerojatno je bilo 
tako ili slično i u drugim krajevima. O djelatnostima komunista u ratu 
(1941 - 1945) i nakon njega napisane su rasprave, članci, najčešće 
ideološki obojeni. Jamačno je još prerano suditi o njihovoj valjanosti i 
pouzdanosti. 

D) Jezik hrvatske narodne zajednice u Podunavlju nakon 1945. 
bio je izvrgnut nasrtajima u Madžarskoj i na području južnoslavenske 
državne zajednice. Većoj pogibli od asimilacije bio je izvrgnut puk u 
Bačkoj: srpska je ekavica silovito prodirala u škole, urede, u javni 
život. U pedesetak godina srpski su izrazi doprli i do obiteljskih 
hrvatskih pragova. Međutim, u borbi za svoj govor podunavski su 
Hrvati u tom razdoblju dobili jednu doktorsku raspravu, jedan 
magistarski rad, diplomsku obradu govora bunjevačkih salaša i manje 
radove. Bilo je i novinskih članaka u službenim glasilima, ali i 
"pedagoških" radova o zaostalosti "govora u severnoj Bačkoj". Sve je 

završilo proglasom da je govor bačkih Hrvata vojvođanski poddijalekt! 
No, treba upozoriti također i na objelodanjenu izjavu Balinta Vujkova, 
pisca koji je rođen u Subotici. Prije svoje smrti ispričao je doslovce: 

".. . Nikome od nas nije ni padalo na pamet da razmišljamo o 
tome kojim izgovorom pisati, pogotovo posle rata. Ja sam se iz 
mnogih razloga opredelio za ekavicu, uostalom još mnogo ranije, pa 
sam tako pisao za časopise i novine, a onda mi je jednog dana izvesni 
drug — čije ime neću ni spomenuti jer više nije među živima — nare 
dio da pišerm ijekavicom! Razumljivo, opirao sam se tome, a na 
kraju razgovora, prema "demografskom" principu toga vremena došli 
smo do dve mogućnosti: ili ću pisati ijekavicom, ili mogu da tražim 
novi posao, van redakcije. Njemu se to moglo, tada i tako, bio je član 
najužeg vojvođanskog rukovodstva, a ja sam bio tek novinar, pisac i 
nekakav sakupljač usmene narodne književnosti. Uzgred, te godine 
su i decu u školama podelili po razredima, bolje reći po izgovorima, ij. 
po nacionalnostima, decu koja su do tada išla zajedno i nikakav im 
izgovor nije smetao da se druže, uče i igraju zajedno. | nakon svega, - 
danas se pojedinci tobož čude kad su, gde su i zašto su počele 
podele, i što je vrhunac licemerja — ko ih je započeo..." 

Jamačno ne treba tumačiti piščevu pripovijest. Svejedno. Treba 
istaknuti zauzetost Stjepana Bartolovića, Zlate Bogdan, Julija Soltića, 
Ante Jakšića i drugih za hrvatski jezik u školama. | 

E) Oko sedamdesetih godina našega stoljeća našli su kulturni 
djelatnici potporu u zagrebačkim nakladničkim zavodima pa su 
objelodanjena značajna djela: dvije knjige Geze Kikića o pjesništvu i 
prozi, dva rada Ivana Kujundžića o izvorima za povijest i bunjevačko- 
šokačkoj bibliografiji; objelodanjena je također Književnost bačkih 
Hrvata (1970). Objelodanjen je niz drugih knjiga (B. Vujkova, P. 
Vojnića Purčara, J. Klarskog i dr.). Pokušavalo se osnovati "Bunje- 
vačko kolo", zatim ogranak Matice hrvatske u Subotici i Somboru i dr. 
Borba za opstojnost nije jenjavala. Crkva je obnovila Subotičku 
Danicu i pokrenula glasilo Bačko klasje, od 1994. pak Zvonik. 
Djelovalo se koliko se moglo. Bez potpore. | 

Najdulje se održao časopis Rukovet, pokrenut najprije kao glasilo 
"za književnost, umjetnost i društvena pitanja" god. 1955., ali nakon 
stanovita vremena srpska je ekavica došla u podnaslov, sadržaj je 
imao vrlo malo veze sa životom podunavskih Hrvata. U madžarskom 
dijelu Podunavlja pak dugovječno glasilo bile su Narodne novine, bez 
izrazita narodnog obilježja. | 

Previše je zbijeno, sažeto zabilježeno ono što treba sustavno i 
temeljito obraditi u posebnoj knjizi. Možda će se takva posla prihvatiti 
sposobna i prikladna osoba. Zaljubljena u hrvatsku zbiljnost koja 
nameće obveze za budućnost. Našu budućnost. U Podunavlju. 

RATNA STRADANJA ĐAKOVAČKE I SRIJEMSKE 
BISKUPIJE U HRVATSKOM PODUNAVLJU 


Domovinski rat je Đakovačku i srijemsku biskupiju podijelio u 
tri dijela: 

1) Srijem na području Vojvodine, odnosno Srbije u SR 
Jugoslaviji. 

2) Još uvijek okupirani dio Istočne Slavonije, Zapadnog 
Srijema i Baranje. 

3) Slobodni dio u Republici Hrvatskoj. 

Đakovačka i srijemska biskupija je jedna od najteže stradalih 
biskupija u Domovinskom ratu. Prostire se od Slavonskog Broda 
na jugu, Viljeva, mjesta nedaleko Donjeg Miholjca, na sjevero- 
zapadu, te do Zemuna i Novog Beograda na _ istoku. Sjevero- 
istočna granica Biskupije je rijeka Dunav. 

Na području Osječko-baranjske županije je 21 potpuno 
okupirana župa i jedna djelomice. Naime, u Istočnoj Slavoniji 
potpuno su okupirane četiri župe (Aljmaš, Dalj, Sarvaš, Tenja), te 
filijale župe Ivanovac koja se nalazi u okupiranoj zoni (Antunovac, 
Ernestinovo), a u Baranji je 17 potpuno okupiranih župa (Baranj- 
sko Petrovo Selo, Batina, Beli Manastir, Bilje, Branjina, Branjin 
Vrh, Ceminac, Darda, Draž, Duboševica, Kneževi Vinogradi, Luč, 


Petlovac, Popovac, Topolje, Torjanci, Zmajevac). U Vukovarsko- 


srijemskoj županiji je 17 potpuno okupiranih župa (Bapska, Berak, 
Borovo, Ilača, Ilok, Lipovac, Lovas, Nijemci, Slakovci, Sotin, Stari 
Jankovci, Sarengrad, Tompojevci, Tordinci, Tovarnik, Vukovar) i 
jedna djelomice okupirana župa (Nuštar), točnije njezine filijale 
Marinci i Cerić.! 

U Osječkom dekanatu osim okupirane župe Aljmaš još su 
uvijek okupirane župe Dalj, Sarvaš i Tenja (Sv. Ana). 


Kratka povijest Dalja 
Dalj je malo mjesto u sjeveroistočnom dijelu Slavonije i pripada 
Osječko-baranjskoj županiji. Smjestio se na desnoj obali rijeke 
Dunav. Od grada Osijeka je, u smjeru istoka, udaljen 25 km. 


' Dr. Marin Srakić, Ratni izvještaj br. 11, Glasnik Arhiva Slavonije i Baranje, Osijek, 
1993., br. 2., str. 71. - 99. 

Prema arheološkim nalazima Dalj je naseljen u prapovijesno, 
rimsko i srednjovjekovno doba. To je područje starog keltskog i 
kasnije rimskog naselja i utvrde na limesu (rimskoj granici) pod 
nazivom Teutoburgion. U sačuvanim pisanim vrelima Dalj se prvi 
puta javlja 1471. godine _kao Dalyo. Zbog svog vrlo povoljnog 
zemljopisnog položaja, u srednjem vijeku postaje značajno 
hrvatsko trgovačko-obrtničko naselje. Od 1526. godine kao i 
većina slavonskih i hrvatskih mjesta priznaje tursku vlast koja 
traje do 1687. godine. | u tom je razdoblju trgovačko-obrtničko 
naselje, ali s promijenjenom nacionalnom strukturom. Naime, 
gotovo svo hrvaisko stanovništvo je izbjeglo ili stradalo, a doselio 
se veliki broj Turaka. S dolaskom Turaka u Dalj pristigao je i 
naselio se velik broj Srba (pravoslavaca) iz gornjeg Podrinja. 
Nakon povlačenja Turaka poslije 1700. godine u Dalj se 
naseljavaju ponovno Hrvati, doseljenici iz bačkih mjesta Sonte, 
Plavne, Vajske, Monoštra i iz baranjskog sela Luč. Tijekom 18. i 
19. stoljeća naseljavaju se u Dalju Mađari i Nijemci. Izgradnjom 
prve željeznice u Slavoniji (1870) osječki gospodarstvenici su 
odlučili da se željeznički prijelaz preko Dunava ne gradi u smjeru 
Subotice preko Osijeka i Bezdana, preko baranjskih močvara, 
nego u smjeru Osijek- Dalj - Bogojevo što je utjecalo na veće 
gospodarsko značenje Dalja. Njegova se prometna uloga još više 
povećava nakon izgradnje željezničke pruge Zagreb - Brod na 
Savi - Dalj (1878). S većim forsiranjem Dunava postaje i značaj- 
nije riječno pristanište. Tijekom 19. i u prvoj polovici 20. stoljeća u 
njemu djeluje pučka škola, kasnije osmogodišnja s područnim 
odjelima u Erdutu i Aljmašu. Djelovala su i brojna kulturno- 
umjetnička društva od kojih je osobito bilo aktivno Hrvatsko 
pjevačko društvo Neven. Također je djelovalo i Dobrovoljno 
vatrogasno društvo, te Mađarska škola u Dalj planini. Daljsko 
športsko društvo je imalo brojne sekcije, a najaktivnija je bila 
nogometna.? 


Migracije, imigracije i emigracija 
Od vremena raspada Austro-Ugarske Monarhije (1918) do 
stvaranja druge Jugoslavije (1945) i sve do početka Domovinskog 
rata (1991) Dalj ponovno prolazi fazu promjena u nacionalnoj 


2 Dionizije Švagelj, Onomastička razmatranja Podravine, ušća Drave i aljmaško- 
erdutsko-daljskog Podunavlja, Ribolovni godišnjak, br. 3., Osijek, 1978., str. 29., 
30.; Enciklopedija Jugoslavije 3 Crn — Đ, Zagreb, 1984., str. 373. 

strukturi stanovnika. Naime, cijelo područje istočne Slavonije bilo 
je posebice nakon Drugog svjetskog rata zahvaćeno migracijom, 
imigracijom i emigracijom. Imigracija započinje nakon 1945. i traje 
do 1949. godine u doba agrarne reforme. Bila je organizirana kroz 
oblik agrarne kolonizacije, a kasnije pretežito "spontana", lj. 
povezana s doseljavanjem stanovnika iz pasivnih krajeva, koji su 
bili privučeni povoljnim gospodarskim prilikama. Emigracija je 
Kroz cijelo vrijeme zastupljena u svim svojim karakterističnim 
oblicima, od prisilnog iseljavanja, posebice stanovnika njemačke 
nacionalnosti, do prisilnog iseljavanja svih onih koji su smatrani 
neprijateljima novonastalog sustava, a imala je i svoj spontani 
oblik, najviše zastupljen u migraciji selo — grad.3 


Popis stanovnika iz 1991. godine 


U razdoblju od 1945. godine pa do posljednjeg popisa 
provedenog 1. travnja 1991. godine u Dalj se doselio znatan broj 
stanovnika iz zapadne Slavonije, Korduna, Banovine i Like, ali i iz 
drugih Republika ondašnje Jugoslavije. Među doseljenicima bio je 
znatan broj stanovnika srpske nacionalnosti, na što nam ukazuje i 
popis. U Dalju je prema zadnjem popisu stanovnika živjelo 1.805 
Hrvata (32%), 2 Crnogorca, 5 Makedonaca, 8 Muslimana, 3 
Slovenca, 2.882 Srba (52%), 11 Albanaca, 2 Čeha, 314 Mađara 
(6%), 8 Nijemaca, 12 Roma, 1 Rumunj, 5 Rusina, 7 Slovaka, 4 
ostale nacionalnosti, 286 Jugoslavena, 70 nacionalno neopredije- 
ljenih i 90 osoba nepoznate nacionalnosti. Dakle, ukupno 5.515 
stanovnika.“ 


Kratka povijest župe Dalj 


Katolička crkva sv. Josipa izgrađena je 1768. godine i bila je 
drvena s jednim oltarom. Crkvom su upravljali osječki franjevci. 
Kako je tada daljska crkva sv. Josipa imala jedno zvono i sliku Sv. 
Josipa, osječki franjevci su za bogoslužje sve ostalo donosili iz 
Osijeka. U Dalju se već tada nalaze brojni pravoslavci koji imaju 
svoju crkvui 4 popa. Prostranu katoličku crkvu Dalj ima od 1807. 


3 Alica Wertheimer-Baletić, Demografski i etnički sastav stanovništva (poseban osvrt 
na vukovarsko područje), Hrvatska - povijest sjeveroistočnog područja, Osijek, 
1994., str. 94. 

* Popis stanovnika 1991., Republički zavod za statistiku, Zagreb, 1992. 

godine kao i svog župnika kojeg postavlja bosansko-đakovački i 
srijemski biskup. Pod katoličku župu Dalj pripadale su na početku 
19. stoljeća filijale Erdut, Borovo i Vera. Đakovačko-bosanski i 
srijemski biskup Josip Juraj Strossmayer obišao je u lipnju 1868. 
godine osječke župe Sarvaš, Aljmaš i Dalj. 

Nova župna crkva sv. Josipa sagrađena je 1912. godine u 
gotskom slogu s prekrasnim tornjem koji se uzdizao visoko i 
dominirao je cijelim mjestom. U crkvi je bio smješten prekrasno 
rezbareni drveni oltar koji je prikazivao blaženu smrt Sv. Josipa u 
društvu Isusa Krista i Blažene Djevice Marije. Pored glavnog 
oltara postrano su se nalazila tri drvena rezbarena oltara, također 
u gotskom slogu, a posvećena Majci Božjoj, Presvetom Srcu 
Isusovom i Sv. Antunu Padovanskom. Zupna crkva je imala god 
19. ožujka na spomendan sv. Josipa. Međutim, stanovnici sela 
Dalja častili su i lik Sv. Antuna Padovanskog, sveca cijelog svijeta, 
pa su brojni vjernici iz Aljmaša, Sarvaša, Erduta i Bačke, posebice 
iz Sonte i Bogojeva hodočastili u daljsku župnu crkvu na dan 13. 
lipnja. Značajno je još spomenuti da su na taj dan u crkvu sv. 
Josipa dolazili i pravoslavci iz Dalja koji bi tu već od 4.00 sata 
ujutro pa do kasno navečer obavljali svoje zavjete.“ 

Značajniji građevinski zahvati na _crkvi sv. Josipa započeli su 
za župnikovanja vlč. Ogrizeka* koji je uredio crkveni toranj i izvršio 
elektrifikaciju zvona, te je proveo neke građevinske zahvate na 
župnom domu. Nakon njegove smrti župu preuzima vlč. Josip 
Pavić“ koji nastavlja građevinske zahvate. Izgradio je župnu 
dvoranu s pomoćnim prostorijama za vjeronauk. A prije početka 
Domovinskog rata izveo je velike radove na obnovi župnog doma 
i na uređenju filijalne crkve u Erdutu. 


5 Josip Brisztle, Povijest katoličkih župa u istočnom dijelu Hrvatske do 1880. godine, 
Osijek, 1994., str. 12.; Milko Cepelić — Matija Pavić, Josip Juraj Strossmayer 
biskup bosansko-đakovački i srijemski god. 1850. — 1900., Zagreb., 1900.— 
1904., str. 159.; Prema kazivanju vlč. Ante Markića, župnika župa Aljmaš i Dalj. 

* Zlatko Ogrizek rođen je 9. rujna 1925. godine u Osijeku. Za svećenika je zaređen 
u Đakovu 6. srpnja 1953. godine. Prvotno je župnik u Podcrkavlju do 1975. godine 
kada preuzima župu Dalj. Župnik je u Dalju do svoje smrti 1983. godine. 

7 Josip Pavić je rođen 1. ožujka 1949. u Valpovu. Mladu misu je imao u rodnom gradu 
11. svibnja 1975. godine. Prvotno je bio župni vikar u osječkoj gornjogradskoj župi, 
a od 1978. godine preuzima župe Cerević i Beočin. Od 1983. godine pa do svoje 
smrti je župnik župe Dalj. 


=> Bi 


: Ratna razaranja u Dalju 

Zloglasna JNA i srbo-četničke postrojbe ušle su 1. kolovoza 
1991. godine u Dalj. Nesrpsko stanovništvo koje je toga dana sa 
župnikom Pavićem napustilo mjesto izbjeglo je veliki masakr Koji 
se dogodio nad preostalim nesrpskim mještanima. U najokrut- 
nijem krvoproliću stradalo je najviše Hrvata i Mađara. Prema 
poznatim podacima poginuo je 131 civil iz sela Dalja i 29 vojnika. 
U Dalju i okolnim mjestima danas živi još 624 Hrvata i Mađara. 
Zupnik Pavić je sa svojim mještanima došao u Osijek. Jedno 
Kratko vrijeme je djelovao među prognanicima u Poreču, a tijekom 
1992. godine se vratio u Osijek u kojem je umro 31. studenoga 
iste godine u 43 godini života. Od toga vremena upraviteljem župe 
Dalj i filljale Erdut postaje aljmaški župnik vič. Ante Markić. 

Ratna razaranja nisu zaustavljena samo na ubijanju, masa- 
kriranju i protjerivanju nesrpskog pučanstva, nego su četnici u 
svojoj slijepoj i neljudskoj mržnji uništavali sve što je hrvatsko, 
Katoličko . . . Zupna crkva sv. Josipa je minirana i posve razorena. 
Prvotno je od lijepe sakralne gotičke građevine ostala samo hrpa 
cigli, a danas ni to. Od miniranja crkve teško je oštećen i župni 
dom, koji je danas u raspadu. Potpuno je razorena i filijalna crkva 
Svih Svetih u Erdutu. Njen inventar je posve uništen. Male kapele 
su potpuno srušene, kao i svi križevi.? 


Bolji i svjetliji dani 


Mirna reintegracija preostalih okupiranih područja Republike 
Hrvatske je započela. Nastupa vrijeme povratka prognanika — 
vjernika i njihovih župnika, premda su se u progonstvu mnoge 
župe osule, a župljani raspršili. Pored političkih vlasti povratak 
trebaju provesti i svećenici, jer je to dio njihove pastirske službe i 
zadane riječi vjernosti Gospodinu. Međutim, sada više nego ikada 
treba pomoći prognanim svećenicima, te smo svi pozvani, a pose- 
bice vjernici župa sa slobodnog teritorija, da ostvarimo "kumstva" 
slobodnih župa s onima u kojima je sve razrušeno, i da nam 
svima osvanu bolji i svjetliji dani. 


3 M.Srakić, Ratna stradanja Biskupije đakovačke i srijemske na području Hrvatskog 
Podunavlja, 1991. — 1995., Đakovo, 1996. (rukopis) 

Alojz Štoković 


TALIJANSKO ZATOMLJIVANJE HRVATSTVA U 
ISTRI SE NASTAVLJA 


Razbuktali talijanski imperijalizam i agresivna 
posesivnost nikad nisu prezali u iskorjenjivanju svega što je 
hrvatsko, počev od zabrane hrvatskog jezika pa do 
potalijančivanja domaćeg puka 


Nakon dugogodišnjih nastojanja, suprotstavljajući se svim 
mogućim sredstvima legalnoj austrijskoj vlasti, u sjevernoj je Italiji 
šezdesetih godina prošlog stoljeća stvoren još jedan državni 
entitet. Proglašena je Kraljevina Italija. Nije potrebno isticati kako 
je ovaj povijesni čin preusirojio dotadašnje državne odnošaje na 


europskom kontinentu ali i predodredio one koji su se tek trebali 


utvrditi u XX. stoljeću . Izravne posljedice toga čina imale su svoj 
konkretni obris i na hrvatskom kopnu, posebice u Istri i Dalmaciji. 

Predvodnik ideje o ujedinjenoj apeninskoj državi je Camillo 
Benso Cavour, čovjek koji je stajao na čelu talijanske pokrajine 
Pijemont. Kroničari zapisaše da je tada, kao prvi ministar 
predsjednik, dakle na sam dan proglašenja Kraljevine Italije 1861. 
godine, svoj nastupni govor završio slijedećim riječima: "Imamo 
Italiju, potrebno je još samo stvoriti Talijane".! Ako je to točno, 
onda ovakav neuobičajeni i pomalo enigmatični završetak govora, 
posebice kad je izgovoren u tako svečanoj prigodi, zaista ima 
posebnu težinu ali istovremeno unosi podosta nejasnoća u samu 
bit stvari. Postavlja se pitanje, koji se smisao u tom govoru krije. 
Što se to zaista nepredviđeno dogodilo na Apeninskom poluotoku 
a da je moglo iznenaditi čak i najgorljivijeg pobornika ujedini- 
teljske ideje Cavoura? 


! Camillo Benso Cavour (1810-1861) jedan je od najznamenitijih talijanskih 
političara prošlog stoljeća. Pobornik je ideje o ujedinjenoj Italiji. Nju je relativno 
uspješno predvodila sjeverno talijanska pokrajina Pijemont s njim na čelu. Uz 
Cavoura svakako treba spomenuti Garibaldija, Mazzinija i Balbija, političare koji 
stajahu na čelu sličnih pokreta. 


a 


Očigledno, jedan se veliki društveni proces okončao ranije i 
drugačije od predviđenoga. Cavouru je odmah u samom početku 
bilo jasno da je završni čin nastanka njegove novostvorene 
države protekao nešto drugačije od onoga u Francuskoj i 
Engleskoj, premda je svoj politički program gradio upravo na 
njihovim iskustvima. Neovisno o tome, ovaj je veliki pijemontski 
vojskovođa tada vrlo spretno iskoristio povijesnu priliku te 
stanovnicima Apeninskog poluotoka podario suverenu državu. 
Baš zato možemo njegove završne riječi pri nastupnom govoru 
protumačiti upravo tako. Država je dakle stvorena a tek predstoji 
onaj drugi, puno teži dio zadatka. Trebalo je među stanovnicima 
Apeninskog poluotoka izgraditi talijansku državotvornu svijest, 
svijest gdje će ljudi imati jednaki osjećaj pripadnosti zajedničkoj 
državi, bez obzira u kojim djelovima poluotoka živjeli. Talijanska je 
država na Apeninima bila, kao što vidimo i _prema uvjerenju 
samog Cavoura, ustrojena prije nego što je u samom narodu 
uopće sazrijela i zaživjela državotvorna ideja.? 


Stvaranje talijanskih državljana a usporedno s tim i 
ustrojavanje talijanske građanske države, što uostalom vrijedi i za 
druge narode, a za naš posebice, znamo da je dugotrajan i 
mukotrpan proces. Proces je to koji traje, stalno podložan mno- 
gim, a vrlo često i nepredvidljivim promjenama. 

Nešto slično Cavourovu iznenađenju od prije stotrideset 
godina, danas nemalo iznenađuju te istovremeno i zbunjuju neke 
ideje koje dolaze s istog područja. Iznenađujuće su one za obična 
čovjeka, a još više i za same tvorce i promicatelje programa 
ujedinjene Europe. Tako je veoma zanimljiv najnoviji politički pro- 
gram koji su prije kratkog vremena talijanskoj javnosti izložili neki 
političari u sjevernoj Italiji. Navodno pritisnuti nekim gospodarskim 
problemima, vezanim za odnose sjevera i juga Italije, oni su 
ponudili ideju o izdvajanju bogatijeg sjevera od ostalog dijela 
države te stvaranje zasebnog državnog subjektiviteta u Europi. 
Država bi se zvala Padanija po rijeci Pad koja između Ravene i 
Venecije utječe u Jadransko more. 


* Ovo naše vrijeme obilovalo je sličnim paratrazama. Npr. u tisku se često jednu 
republiku bivše balkanske tvorevine vrlo često nazivalo balkanskim Pijemontom. 
Moja bi pak parafraza, nakon svih događanja u našoj Domovini bila: "Imamo 
Hrvate, još samo moramo do kraja ustrojiti državu". 


O 


Ma koliko god da se to u ovom trenuiku nekom činilo 
utopističkim, ne treba zaboraviti da su mnoge ideje i društvene 
tvorevine također podložne velikim i neočekivanim obratima. 
Neće li stoga uskoro neki novi, današnji Cavour, sukladno 
najnovijoj političkoj inicijativi, u Milanu ili nekom drugom gradu 
Sjeverne Italije, svoj inauguralni govor završiti usklikom: "Imamo 
Padaniju, potrebno je još samo stvoriti Padance". | 


Slične političke ideje javljale su se, no javljaju se i danas, i u 
Republici Hrvatskoj, već od samog početka njena stvaranja, 
točnije u njenoj najzapadnijoj županiji Istri. U jeku najžešćih 
napada na Lijepu našu i očajničke borbe za osamostaljenje, dio 
istarskih političara ponudio je politički program koji bi Istri osigurao 
poseban status, ako već ne potpunu samostalnost. | dok su mnogi 
Hrvati ginuli po bojišnicama, IDS-agitatori su neumorno radili i u 
maniri najboljih komunističkih agitpropovaca gotovo preko noći 
išarali su Istru uzduž i poprijeko. Uz već izlizane i kišom isprane 
parole o bratstvu i jedinstvu, socijalizmu, komunizmu itd., ispisane 
su simboličnim crno-crvenim bojama, po zidovima kuća i 
autobusnih postaja diljem poluotoka, nove parole poput; "Istra 
država", "Istra republika", "Istra regija u Europi regija", "Istra 
transgranična regija" itd. Tako se počeo ostvarivati politički pro- 
gram lokalne stranke IDS-a, tj. prava kompilacija političkih ideja i 
domišljanja, satkana od različitih opcija, kako s lijeva 
(komunističkih) tako i s desna (neofašističkih), osim hrvatskih 
dakako. Ovim političkim konceptom bilo je predviđeno stvaranje 
zasebnog paradržavnog entiteta na teritoriju Republike Hrvatske 
pa je bilo samo pitanje vremena, kada će neki "istrijanski Cavour" 
svoj inauguralni govor završiti uzvikom: "Imamo Istru, potrebno je 
još stvoriti Istrijane". Podudarnost padanske i istrijanske ideje više 
je nego očita. To ukazuje na činjenicu da se rodila u istom ozračju, 
što više u dosluhu s političkim čimbenicima u sjevernoj Italiji.“ U 
tom smislu treba gledati na cjelokupnu aktivnost ove regiona- 


3 U jeku najžešćih napada na hrvatsku državu Istrom su "misionarili" mnogi strani 
političari uvjeravajući Istrane kako ova regija nema puno zajedničkog s onom 
državom preko Učke. Osim spomenutih parola o nekoj istarskoj državi moglo se 
na mnogo mjesta u Istri po prometnim znakovima vidjeti velike naljepnice tzv. 
"Lega Nord", političkog pokreta koji proklamira ideju o secesiji talijanskog sjevera. 
Npr. u Puli, Novigradu, Buzetu, Labinu i mnogim drugim mjestima. 


mad 


lističke stranke koja se bezobzirno zalaže za uvođenje bilingvizma 
na teritoriju cijele Istre, kako tamo gdje postoje formalni uvjeti za 
to, tako i tamo gdje ih uopće nema. Nadalje, ovome treba 
pridodati aktivnosti oko poticanja domaćeg, isključivo hrvatskog 
pučanstva, na _ promjenu vlastita prezimena u talijanski oblik, 
naravno onakav kakav je bio u vrijeme fašizma.“ Inzistiranje na 
nekakvom umjetnom plurikulturalizmu te regionalnom izjašnja- 
vanju umjesto nacionalnog itd. itd., također je dio smišljenog 
plana. Nažalost treba reći da ovakvu politiku potiču i neki hrvatski 
intelektualci, podjednako u Istri i izvan nje, ubrzavajući tako 
dezintegracione hrvatske čimbenike u Istri. Da stvar bude još 
apsurdnija sve je to trebalo dobiti izvjestan vid kodifikacije u 
legalnim državnim institucijama kao što je županijska skupština 
gdje inače većinu zastupnika imaju upravo predstavnici IDS-a. 
Naime, godine 1993. izrađen je tzv. "Statut županije Istarske", koji 
je slijedeće godine usvojen gotovo aklamacijom na županijskoj 
skupštini a zatim dostavljen nadležnim državnim tijelima na 
potvrdu, sukladno ustavu Republike Hrvatske. Nije potrebito 
dublje ulaziti u raščlambu članaka spomenutog statuta a da bi se 
zaključilo kako su tvorci ove normativne umotvorine zapravo pisali 
ustav "Istre države". Kao posebna zanimljivost, u inače obilju 
apsurdnih prijedloga i članaka, ovim se statutom uvodi kategorija 
zaštićenih građana, tzv. Istrijana, onog dijela populacije koja je 
sebe etnički prepoznala kao zaseban narod s izravnim svezama s 
Histrima, koji su prije nekoliko tisuća godina obitavali na 
istarskom poluotoku i odakle Istrani baštine današnje imeš. 
Naravno, istrijanstvo je samo međufaza koja krajnji i sigurni utok 
ima u talijanstvu*. Ovakvu pretpostavku potkrijepljuju danas u Istri 
bezbrojni primjeri iz svakodnevice. Neviđeni, ali također treba reći 
samovoljni "bijeg Hrvata u Talijane"", u nekim istarskim mjestima, 


* Pred Povijesnim arhivom u Pazinu moglo se tijekom 1992/93/94. vidjeti na stotine 
istarskih Hrvata, uglavnom starije dobi, koji su strpljivo čekali u redu kako bi 
podignuli potvrde o "svojemu" talijanskom prezimenu iz fašističkog doba, vjerojatno 
na poticaj vlastite djece. Vrhunac apsurda bijaše i promjena prezimena i na samim 
nadgrobnim spomenicima, za što postoje bezbrojni primjeri. 

> Vidi preambulu spomenutog statuta. 

* [li možda u nekoj budućoj Padaniji. 

Npr. prema posljednjem popisu pučanstva iz 1991. godine u mjestu Fažana od oko 

1800 žitelja pripadnikom talijanske manjine izjasnio se _ svega 121 ispitanik. 

Godine 1995. broj Talijana u istom mjestu raste na 534 što iznosi astronomskih čak 

440%. 


sl 

mogao bi već postati predmetom temeljitih istraživanja i to prije 
medicinskih stručnjaka negoli povjesničara. 

| dok je proces dekristijanizacije u hrvatskoj državi, odnosno 
županiji istarskoj koliko toliko zaustavljen, proces dekroatizacije 
nastavljen je nevjerojatnom brzinom upravo u nacionalnoj državi. 
Tako su Hrvati u Istri u ovih 5 godina, od apsolutne većine 
pučanstva, dostigli, tijekom 1996., možda samo jednu trećinu 
ukupne populacije*. Tako bismo mirne savjesti lokalnoj stranci 
IDS-u mogli pripisati onu uzrečicu koju su stanovnici Rima 
pripisali jednoj svojoj vladalačkoj porodici, a koja glasi: "Quod non 
fecerunt barbari, tecerunt Barberini". Pojednostavljeno. Ono što 
nije uspjelo fašistima i jugokomunistima, uspjelo je stranci IDS. 
Istra je njihovim političkim programom dovedena u stanje 
potpunog gubitka hrvatskog identiteta, te se ovakvo stanje 
slobodno može usporediti s onim vremenom kada su istarski 
Hrvati pod Italijom nestajali najobičnijim potezom olovke. 


IV. 


Po završetku I. svjetskog rata Istra je kao bivša Austro- 
ugarska pokrajina pripala lItaliji*. Umjesto očekivanog smirivanja i 
ublažavanja poratnih tegoba, na ovom je poluotoku započela 
neviđena hajka i progon istarskih Hrvata. 

Italija, naša susjedna država, katolička, visoko civilizirana, 
stoljetni uzor našem narodu, odjednom postaje potirač svega što 


.se nije prepoznavalo kao talijansko, vršeći pritom pravo pravcato 


etničko čišćenje. 


3 [strajepo popisu iz 1971. godine imala oko 76% Hrvata. Godine 1991. taj broj pada 
na 54%. Ako se uzme u obzir činjenicu da je vladajuća stranka IDS preuzela 
političku palicu od SDP-a tek 1992. godine, od kada započinje njihov agresivni i 
razarajući pohod na hrvatsko nacionalno tkivo u Istri, ondanam se ipodatakodoko 
1/3 čini prevelikim. To bi se nekako poklopilo s onim izbornim pokazateljima gdje 
su sve stranke tzv. "H" opcije sve skupa dobile oko 24% glasova. Naravno, IDS 
barjaktari tako visoku pobjedu objašnjavaju "plebiscitarnom podrškom njihovu 
političkom programu". 

* Istraje pripala Italiji po tzv. Londonskom ugovoru sklopljenom 26. travnja 1915. 
godine između Velike Britanije, Francuske, Rusije i Italije. Bila je to cijena ulaska 
Italije u ratna strani Antante. Uz ove teritorijalne ustupke, naravno na račun drugih 
naroda, Italija je dobila pravo na Trst, Tirol, Goricu, neke Kvarnerske otoke, 
Dalmaciju, Albaniju itd. S obzirom na stvarni doprinos Italije u I. svj. ratu ovo je 
uistinu velika cijena. 

Alla persona controscritta č stata ac 
cordata la riduzione del cognome in forma 
italiana, cd & stato ordinato che di cio sia 
falta annotazione nei repisiri di Stato Civile. 

Pertanto Codesto Ven. Ufficio a termini 
dalle disposizioni di cui al R. D. 10-1-1926 
n. 17, eseguirA in margine all'atto di nascita 
e di imatrimonio della persona controscritta, 


la seguente precisa annotazione: 


«fi crontroscritto copnome di X. gua 
AŠ stato Pe jed di 2 a ai 
con decreto del Prefetto di Pola di data 
ZZ-E- 4432... N. VTSK 


|H Podesta 





TT. Niceslint. Proja 


Dekret talijanskog prefekta o promjeni hrvatskog prezimena u talijanski 
oblik. 


Tako je već 13. prosinca 1918. godine pročelnik Političkog 
ureda talijanskog vojnog zapovjedništva sa sjedištem u Puli 
naredio da se u najkraćem mogućem roku pozatvaraju svi 
hrvatski domovi i knjižnice te da se zaustavi izdavanje hrvatskih 
novina . Već prvih dana 1919., dakle dvadesetak dana poslije, na 
red za zatvaranje dolaze hrvatske i njemačke škole. Od 1920. 
hrvatski se jezik isključuje iz javne prepiske na željeznicama, 
sudovima itd. da bi se od 1923. najstrože kažnjavalo one koji su 
se još usudili ponegdje progovoriti hrvatskim jezikom. Naravno, 
ovakva drastična zabrana uključivala je i isključivanje hrvatskog 
jezika iz crkvi pa čak i na samim pogrebima'%. Tako reforma 
školstva izglasana 1923. godine u Rimskom parlamentu i 
provođena po ministru Gentileu ne poznaje u talijanskoj državi 
nikakvu kategoriju stanovništva koja bi se nazivala Hrvatima. Vrlo 
brzo nakon toga na red dolaze imena i prezimena ljudi, potom 
nazivi mjesta, naselja, polja, livada, šuma, vinograda itd. U 
periodu od 1919. do 1945. godine u Istri i na Kvarnerskim 
otocima, potalijančeno je preko 200 tisuća prezimena.!' Istine radi 
treba spomenuti i činjenicu da su istom postupku podlijegala i 
njemačka prezimena!*. Primjer iz Fažane u Istri,'* koji na koncu 
ovog priloga donosimo, samo je jedan mali segment tragičnog 
stradavanja hrvatskog naroda u prošlosti. 

%  Uobičajila se praksa u današnjem svijetu da se netko nekome ispričava za 
nepravde nekad učinjene. Ispričavaju se pojedinci, narodi, države. Nije li vrijeme 
da se ii talijanska država danas ispriča istarskim Hrvatima za počinjene nepravde 
i etničko čišćenje? 

'1 Vidi: Paolo Parovel, Izbrisan identitet, Pazin 1993. str. 28. 

12 TakojeKaltenaisen preinačen u Sangiorgi, Gerzabek u Calligaris, Fleischer u Dall' 

Oglio itd. P. Parovel, n. dj. str. 24. 

13 Uarhivu Ureda Župe Sv. Kuzme i Damjana iz Fažane pronašao sam prije neko- 
liko godina zanimljiv fascikl pod nazivom "Atti di stato civile e fedi di nascita 
matrimonio e morte 1916 - 1936". (signatura 13,7), Fascikli naoko izgleda kao 
svežanj različitih spisa, onakvih kakvi obično nastaju u takvim ustanovama, no 
ovajje posebno zanimljiv jer sadrži dekrete puljskog prefekta o promjeni hrvatskih 
prezimena u talijanski oblik. 

Y 
Hrvatska prezimena prevedena u talijanski oblik'* 


Stotinjak hrvatskih obitelji iz Fažane bilo je prisiljeno promijeniti 
prezimena u tzv. "modo italiano" na osnovi zakona talijanske 
države. Na taj je način talijanska populacija u Istri silno ojačala a 
ovaj je poluotok u samo desetak godina postao stopostotno 
talijanski. S lijeve strane donosimo izvorna-hrvatska prezimena, s 
godinom i mjestom rođenja, a s desne strane je novo - talijansko 
prezime, te datum i broj pod kojim je promjena nastala. Upis je 
izvršen onako kako se u fasciklu nalazi a izostavljena su ona 
prezimena koja se više puta ponavljaju (neka i po desetak puta). 


1) ORBANIĆ, Josip r. 2. 9. 1907. u URBANI, 15. 11. 1930. br. O 
146. 

2) KALČIĆ, Marija r. 11.3. 1904. u CALCI, 12. 11. 1929. br. C 
391. 

3) KOMPARIĆ, Jakov r. 8. 2. 1868. u COMPARI, 6. 12. 1928, br. 
C 358 

4) MATIKA, Josip r. 31. 8. 1921. u MATTICCHIO, 7. 10. 1930, br. 
M 824 | 

5) MARINOVIĆ Domeniko, r. 1. 4. 1889. u MARINO, 4. 10. 1930. 
br. M 751 

6) RAMROTH Giuseppe, 20. 5. 1894. u RAMOTTI, 21. 2. 1930. 
br. 11419 

7) PLAPER Giovanni, r. 26. 12. 1862. u PAPERIO, 16. 7. 1928. 
Br 8177 

8) RACAN Ivan, r. 30. 5. 1921. u RAZZA, 14. 2. 1930 R 902 

9) MARINKOVIĆ Anton, r. 21. 3. 1857. u MARINI, 6. 10. 1930, 
br. M 729 

10) VRBANAC Josip, r. 13 2. 1897. u VERBANO 13. 9. 1932. br. 
V 163 

11) RADISLOVIĆ Anton, r. 2. 10. 1891. u RADILLO 3. 7. 1931. br. 
R 443 

12) ILIĆ Anton, r. 24. 1. 1896. u GILLI, 13. 12. 1930, br. | 284 


'* Danehi izgledalo kako talijanska vlast nasilno vrši promjenu prezimena svaki je 
pojedinac bio dužan podnijeti pismeni zahtjev. 

13) MUŠKOVIĆ Martin, r. 18. 3. 1887. u MUSCO, 13. 11. 1930. br. 
M 1161 

14) PETEH Silvia, r. 15. 8. 1919. u GALLO, 1. 12. 1930. br. P 625 

15) PERTIĆ, Antonija r. 20. 2. 1866. u PERTI, 19. 1. 1931. br. P 
668 

16) MARTINČIĆ Erminija, r. 2. 1. 1900. u MARTINI, 1. 2. 1933. br. 
M 1670 

17) MATIJAŠ Josip r. 11. 1. 1890. u MATTIASSI, 2. 10. 1930. br. 
M 811 

18) RADOŠ Marko, r. 8. 4. 1900. u RADOLLI, 18. 12. 1930. br. R 
446 

19) RAVNIĆ Mate, r. 21. 11. 1895. u RANNI, 16. 12. 1930. br. R 
405 | 

20) ROJNIĆ Mihovil, r. 27. 8. 1885. u ROINI, 19. 12. 1930, br. R 
498 

21) RABAR, Marija, r. 27. 8. 1902. u RABARIO, 14. 12. 1930. br. 
R 359 

22) ŠČUKA Ana, r. 17. 3. 1886. u SCOCCA, 9. 5. 1933. br. S 1066 

23) SENIĆ Viktor, r. 14. 5. 1882. u SENI, 27. 5. 1931. br. S 807 

24) ŠVIK Mate, r. 19. 7. 1898. u VICCHI 2. 6. 1931 br. S 980 

25) STOJŠIĆ Josip r. 30. 7. 1898. u STOSSI, 12. 6. 1931. br. S 
865 

26) SVEČIĆ Ivan, r. 12. 10. 1883. u SFECCI, 16. 6. 1931. br. S 
935 

27) TUMPIĆ Marija, r. 8. 9. 1919. u TUMPICI, 24. 4. 1930. br. T 
730 

28) TOMAŠIĆ Benjamin r. 29. 7. 1890. u TOMASI, 12. 11. 1931. 
br. T 140 | 

29) BURŠIĆ Ivan, r. 21. 2. 1897. u BORSI, 20. 2. 1933. br. 11419 

30) KOZLOVIĆ Josip, r. 25. 9. 1898. u COSLOVI 23. 8. 1924. br. 
C 673 

31) KARBOVČIĆ, Ivan r. 15. 3. 1872. u CARBONERINI, 20. 2. 
1930. br. C 759 

32) KATARINČIĆ Ciprijan r. 11.5. 1902. u CATTARINI, 5. 3. 
1931. br. C 1085 

33) KUTIĆ Josip, r. 16. 3. 1880. u CUTTI, 30. 11. 1932. br. C 1253 

34) BOŽAC Mate, r. 8. 2. 1874. u BOSAZZI, 28. 3. 1929. br. B 985 

35) MISIC Josip, r. 1.1. 1874. u MISSI, 5. 11. 1930. br. M 1107 

36) BELIC Julio, r. 22. 8. 1896. u BELLI, 1. 5. 1930. br. B 872. 

37) ČENDAK Otilija, r. 1. 10. 1901. u CENDA, 7. 3. 1931. br. C 
1167 

38) KANCELAR Ana, r. 27. 7. 1864. u CANCELLARI, 30. 6. 1931. 
br. C 661 

39) KOSTEŠIĆ Livijo, r. 24. 8. 1909. u COSTESSI, 22. 5. 1929. 
br. C 378 

40) BILIĆ Božo, r. 31. 12. 1903. u BILLI, 23. 2. 1929. br. B 508 

41) BRADIČIĆ Ivan, r. 18. 6. 1888. u BRADINI, 23. 2. 1929. br. B 
. 

42) ĐURĐEVIĆ, Katarina r. 12. 10. 1895. u GIORGI, 15. 3. 1932. 
br. G 752 

43) GROSIC Bruno, r. 13. 3. 1908. u GROSSI, 23. 9. 1930. br. G 
589. 

44) LUKAŠIĆ Egidio, r. 1. 4. 1886. u LUCASSI, 29. 10. 1930. br. L 
432 

45) JOB Jakov, r. 26. 7. 1899. u GIOBBE, 14. 11. 1930, br. J 299 

46) JURŠIĆ Martin, r. 30. 6. 1900. u GIORGINI, 15. 11. 1930. br. J 
341 

47) KONZOLIĆ Ivan, r. 16. 12. 1869. u CONSOLI, 21. 8. 1929. br. 
C 638 

48) MAMILOVIĆ Ivan, r. 12. 2. 1913. u MAMILLI, 16. 4. 1931. br. 
M 1217 

49) KLIMAN Anđelo, r. 6. 1. 1873. u CLIMA, 28. 3. 1931. br. C 
1158 

50) JURIĆ Marija, r. 22. 11. 1905. u GIURI 4. 4. 1935. br. G 1163 

51) MIKULIĆ Marija, r. 19. 9. 1898. u MICHELI, 7. 3. 1936. br. M 
2238 

52) VLAŠIĆ Ivan, r. 9. 5. 1872. u VALASSI, 22. 10. 1932. br. V 
155 

53) KARLOVIĆ Petar, r. 25. 10. 1875. u CARLONI, 5. 3. 1931. br. 
C 1089 

54) ZIDARIĆ Marija, r. 1. 3. 1881. u VEGLIA, 26. 9. 1928. br. Z 10 

55) GRUBIŠIĆ Jakov, r. 23. 2. 1892. u GRUBISSI, 25. 9. 1930 br. 
G 615 

HRVATSTVO BOSANSKO-HERCEGOVAČKIH 
MUSLIMANA 


Godine 1920. čitao je Ljubomir Stojanović u Beogradu javno 
predavanje, u kome je između ostaloga rekao i ovo: 

»Hrvati i Slovenci svi su katolici, a Srba ima od tri vere: pravoslavnih, 
muhamedanaca i katolika . . . Među bosanskim muslimanima se javljaju i 
Muhamedanci Hrvati, ali to su politički špekulanti, koje je kao i svako naše 
zlo stvorila Austrija, i srećom su malobrojni. « 

Ja ću ovdje usuprot neistinite nauke velikosrpskih učenjaka iznijeti niz 
dokaza, kojima ću utvrditi, da su bosansko-hercegovački muslimani po 
krvi i prošlosti najčistiji Hrvati, kako je to i sam Ante Starčević rado isticao. 


1. Naseljenje... 


Počnimo sa naseljenjem. Znade svako dijete, da je Dalmacija kolijevka 
hrvatstva, a ako su Hrvati naselili svu Dalmaciju, do rijeke Bojane, pa i 
Hrvatsku i Slavoniju, jasno je kao sunce, da su oni naselili i Bosnu sa 
Hercegovinom. Mislim, da balkanski učenjaci ipak ne će ustvrditi, da su 
Hrvati u ono doba došli u Dalmaciju aeroplanima preko Bosne i 
Hercegovine! 


2. Država 


Već nakon ustaljenja našega naseljenja u današnju našu domovinu 
Hrvati imađahu Bosnu u svojim rukama. Trpimir je vladao čitavom 
Bosnom, a tako i kralj Tomislav, koji se je na Duvanjskom polju, dakle u 
Bosni, proglasio kraljem svih Hrvata. Mladen se Subić ponosno naziva 
»gospodarem Bosne«. Svi znademo, da se je sudbina Hrvata kroz neko 
vrijeme vrtila oko tvrdoga grada Jajca, pa čak da se je u neko vrijeme i 
sami Bihać nazivao »Caput et metropolis regni Croatiae«. Ako se je dakle 
prvi hrvatski kralj zakraljio u Bosni, ako su Hrvati Bosnu naselili, ako su 
oni ne samo u početku već i kroz dugo vremena držali u svome vlasništvu 
svu Bosnu, a Srbi tek njezin pomanji istočni dio i to samo katkada, — zar je 
moguće, da imalo razborit čovjek može nijekati Hrvate u Bosni? 


* Napomena uredništva: Zahvaljujući dobrohotnosti g. Branislava Džebe iz Umaga, 
dobili smo veoma zanimljivu knjižicu "Hrvatstvo starih Dubrovčana i bosansko- 
hercegovačkih muslimana" (tisak 1927.). Molimo naše čitatelje koji mogu 
dokumentirano dokazati tko se krije iza ovog pseudonima da nam se jave. Iz 
knjižice prenosimo samo skraćeni dio teksta koji se odnosi na hrvatstvo Bošnjaka. 

Dušan Silni se je s ponosom kitio, da je car samodržac Srbljem, Grkom, 
Bugarom i Arbanasom, ali Bosne nikako skučitine mogaše, jer mu se je ona 
vazda oružjem opirala. 

Kad su Srbi u novije vrijeme počeli za se svojatati Bosnu, fra Grgo 
Martić, rođeni Hercegovac, ironično im je dobacio na 634. strani 
»Osvetnika«: 

»Ko je Bosni Dušan srbstvovao, 
To Srbiji Tvrtko tvrtkovao! . . « 


3. Narječje 


Napomenusmo već, da je čakavsko narječje specijalna osebina 
Hrvata. (...) | 

Muslimani Bosne i Hercegovine govore i danas ili ikavski kao i katolici 
ili jekavski, naprotiv ekavski ne govore nigdje. | po ovome bosansko- 
hercegovački muslimani čine cjelinu s katolicima Hrvatima, a i u onim 
istočnim krajevima Bosne i Hercegovine, gdje se i sada govori jekavski, za 
stalno se je prije govorilo ikavski i ikavsko-čakavski, jer je Bosna i 
Hercegovina još u XV. vijeku bila ikavsko-čakavska, što potvrđuju pisani 
dokumenti iz onog vremena. Još god. 1652. piše iz Sarajeva Matija 
Milaković čistim ikavskim narječjem.! 

Da je negda u Bosni i Hercegovini vladalo ikavsko narječje, gdje se 
danas govori samo jekavski, svjedoče nam i stari bogomilski stećci i to ne 
samo oni oko Stoca, već čak i oni od Rogatice — dakle iz najistočnijega 
dijela Bosne. To nam najbolje potvrđuje ogromni stećak (29.000 kg) Vlatka 
Vlađevića i vojvode Miotoša. Oba se stećka sada nalaze kod zemaljskog 
muzeja u Sarajevu, a doneseni su iz Vladjevina kod Rogatice. 

Na tim su stećcima natpisi ikavski, a pisani su pod konac XIV. vijeka. 


4. Vjera 


Do pojave patarena u Bosni, Bošnjaci bijahu vjere katoličke. Najprije 
bijaše Bosna pod barskom nadbiskupijom (1067.), zatim pod dubro- 
vačkom, a god. 1191. nastojao je Bela IIl., da je podvrgne splitskoj 
nadbiskupiji. Za Matije Ninoslava (1238.) spadaše Bosna pod kaločkog 
crkvenog nadpastira. Katolička biskupija u Banbrdu kod Kreševa (u Bosni) 
spominje se veoma rano. (...) Svi bosanski vladari bijahu ili patarenske ili 
katoličke vjere. Ni jedan od njih ne bijaše vjere hrišćanske. Znade se 
pozitivno, da su katolici bili Dabiša, Stipan Toma Ostojić i Stipan 
Tomašević, posljednji kralj bosanski, a da je i najveći bosanski vladar, 


! Vidi »Starine« Jugosl. akad. znan. i umjet., knjiga X., str. 17. 

kralj Stipan Tvrtko bio kroz cijeli svoj život katolik, lijepo je dokazao Srbin 
Ilarion Ruvarac u »Glasniku zemaljskog muzeja u Bosni i Hercegovini« 
god. 1894. (str. 619. —620.)?. 

Pošto su u ono doba svi katolički vladari primali na neki način svoju 
Krunu od rimskih papa (dobio ju je čak i srpski vladar Stefan Prvovjenčani), 
teško se je bilo bosanskim kraljevima oteti vjeri katoličkoj, pa su radi toga 
bili u trvenju i neslogi sa svojim patarenskim podanicima, što je za 
posljedicu donijelo propast kraljevstva bosanskoga, onako kao od šale, 
radi čega do danas ostade poslovica: »Bosna šaptom pade«. 

Srbi nijesu prešli na patarenstvo. Stefan Nemanja (1159. — 1195.) je 
ne samo gonio patarene već ih je čak palio na lomači, po ovome možemo 
shvatiti, koliko su u ono vrijeme bosanski »krstijani« mogli imati ljubavi 
prema Srbima »pravoslavcima«! (...) 

Da su se i sami bosanski patareni smatrali samo čistom vodom iz 
katoličkoga vrela, potvrđuje nam testamenat patarenskoga biskupa 
(gosta) Radina, u kome on na 5. siječnja g. 1466. imenuje izvršiteljima 
svoje oporuke uz patarene i neke dubrovačke plemiće katolike, određujući 
darove i katoličkoj sirotinji. Sta više, Radin određuje novce za koje da mu u 
crkvama katoličkim imaju žeći svijeće za dušu njegovu osobito svake sv. 
nedjelje i svakog petka, jer su bosanski »krstjani« slavili i petak kao dan 
Isusove muke i smrti. Gost Radin bijaše u svoje vrijeme jedan od 
najuvaženijih i najbogatijih ljudi u svoj Bosni, pa u svojoj oporuci između 
ostalih svojih dragocijenosti spominje i »šubu svoju svilenu od aksamita, 
postavljenu ciblini, koju mi je darovao gospodin kralj Matijaš«.? 

Iz spomenutoga testamenta se vidi, da su bosanski patareni molili 
Boga klečeći, dakle, kao i katolici, a znade se pouzdano, da su oni s 
katolicima bili složni i u tome, što su brojili godine od rođenja Isusova, dok 
su onda naprotiv hrišćani brojili godine od stvorenja svijeta po primjeru 
Bizantinaca. 

Ako su Mađari pomoću pape i katoličke vjere išli za uništenjem 
bosanske samostalnosti, a Srbi opet patarene palili na lomači i vrebali 
kako da se uvale u Bosnu, zar ćemo se čuditi, što su napokon izmoreni 
patareni onako lako prihvatili islam, koji svetkuje petak kao i oni i ne 
smatra ženidbu vjerskim sakramentom, već društvenim ugovorom, čega 
su se patareni vazda uporno držali, jer je za nje brak sa uzetom ženom 
trajao dotle, dok im žena bude »poslušna i vjerna«. (...) Radi svega ovoga 
razumljivo je, što je jedan sami dan pod Jajcem prešlo na islam 36.000 
patarena, ili kako neki hoće, njihovih porodica, što nam tvrdi i Nijemac 
Zinkeisen, najbolji evropski poznavač turske povijesti. 


2 Dr. F. Rački ustvrdio je u VII. knjizi »Rada« (str. 126. — 127.) krivo shvaćajući neke 
navode, da je S. Tvrtko bio pristalica istočne crkve. Za njim se je poveo i Vj. Klaić 
na str. 8. svoje knjige »Bosnensia«. Čast učenjačkoj objektivnosti arhimandrita 
Ruvarca, koji je dokazao istinu, pa makar Srbima bila i gorka! 

Prelaskom na islam sačuvaše sebi bosanski patareni izuzetan položaj 
u svemu turskome carstvu jer su očinski posjedi postali njihovi, inače je po 
svoj turskoj carevini zemlja careva, kojom on može raspolagati kako ga je 
volja, a onaj koji je po volji carevoj uživa, ne smije je nikome ni prodati ni 
ostaviti. 

Da su bosanski patareni i nakon prelaza na islam ostali nešto 
osobitoga, lijepo nam svjedoči umni engleski diplomat ARicaut, koji je duže 
vremena živio u Carigradu, te je na str. 288. svoje temeljite knjige: 
»Histoire de I“ Etat present de I“ empire Ottoman« (Amsterdam 1670.) 
napisao sominjućikako ponegdje miješaju kršćanstvo samuhamedanstvom: 

. to su najvećim dijelom vojnici, koji borave na granicama Ugarske i 
Moravske. Oni čitaju u jeziku slavenskom »Novi zavjet«, koji primaju iz 
Moravske ili iz Dubrovnika. Oni piju vino u mjesecu posta, koji zovu 
Ramazam. Oni misle, da je prorok Muhamed onaj duh utješitelj, koga je 
Isukrst svojim učenicima obećao. Bogomili bosanski svi su od ove sekte«. 

Da su u ono vrijeme bosanski muslimani pili vino, poznato je svim 
narodnim pjesmama ne samo kršćanskim već i muslimanskim iz Herceg- 
Bosne, a znade se, da je godine 1850. bosanski vezir Omer-paša Latas 
zatekao još bogomila po visinama oko Jablanice u Hercegovini, koje je 
silom nagnao na islam. Cujmo još što piše naš odlični povjesničar Tade 
Smičiklas na 58. strani krasne svoje knjige »Dvijestogodišnjica 
oslobođenja Slavonije«, |. dio: »Znade se, da su naši muhamedovci 
najvećim dijelom potomci onih bogomilskih velikaša i plemića, koji su 
godine 1463. kada je palo kraljevstvo bosansko u jedan mah prihvatili 
vjeru Mohamedovu. | samoga nesretnoga kralja Stjepana dvoje djece 
prihvati vjeru prorokovu, tako da poslije umirući u Rimu (1478.) pod 
okriljem papinim kraljica Katarina nije imala ostaviti komu kraljevstvo 
bosansko, već ga ostavila papi rimskomu«. (...) 

I Grgičević, koji je uhodio turske krajeve, piše g. 1626. ovako za naše 
muslimane: »Turci, koji obrađuju zemlju, rijetki se nalaze, koji govore 
turski jezik: dapače da se ne boje vatre, skoro svi bi se učinili kršćani, jer 
dobro znadu, da su njihovi stari bili kršćani«.* 

Ovo napomenusmo, da se vidi, kako naši muslimani nijesu nikakvi 
Azijati, već starenici hrvatski. 

U knjižnici careve džamije u Sarajevu spremljene su brojne isprave 
turskih sudova (»sidžili«). Na jednome iz godine 869. po hidžretu, na str. 
70. piše ovo: 

»Sultan Fatih podijelio je i ostavio u vlasništvo zemlje oko Jajca 
nalazećih se sela patarenima, koji su prešli na islam. Ali kad su se isti 
patareni iznevjerili islamu i opet prešli na kršćanstvo, kad je kralj Matija 


3 Vidi o tome radnju dra Ć. Truhelke »Testamenat gosta Radina« u »Glasniku zem. 
muzeja u Bosni i Herc.«, sv. 3. g. 1911., str. 355. — 375. 
“ »Starine« XVII., str. 128. 

osvojio Jajce, nevjerne te patarene protjera u Anadol i oduze im zemlje iz 
vlasništva«.? 

Evo, dakle tvrda dokaza, da su bosanski muslimani potomci patarena, 
Koji su svoje zemlje zadržali i iza prelaza na islam. (...) 

Da Bosna ne opusti radi bijega katolika bio je sultan Mehmed II. 
prisiljen izdati fra Anđelu Zvizdanoviću god. 1464. na Milodraškom polju. 
Kod Fojnice tako zvanu »ahdinamu«, kojom je katolicima zajamčio 
slobodu vjere. 

Vrsni poznavač starih bosanskih isprava na turskom i arapskom jeziku 
šejh Sejfudin Kemura piše na str. 4. svoje knjige »Bilješke iz prošlosti 
bosanskih katolika« ovako: »U Bosni, kad su je Turci zauzeli nije bilo 
drugih vjeroispovijesti ni bogomolja osim katolika i njihovih bogomolja«. 
Vidi se, da i Kemura smatra bosanske »krstijane«, koji — kako je poznato 
— nijesu pravih crkava ni imali, također samo sektom katoličke vjere. 

Da Kemura ima pravo, to nam mogu dokazati i stari pismeni 
spomenici. Tako nam svjedoči povijest (tarih) merhum Salih eff. mufekita, 
koji piše da do god. 1533. nijesu hrišćani u Sarajevu imali nikakve svoje 
bogomolje, pa im je na njihovu molbu Gazi Husref-beg dopustio, da kod 
njegove sedam godina prije toga sagrađene džamije mogu napraviti malu 
bogomolju, koja je bila od pletera, a postojala je sve do god. 1727. (...) 

Treba nam istaknuti još jednu osobitost bosanskih patarena, koja 
dokaziva njihovo hrvatstvo, a to je, da su se oni ispočetka služili hrvatskom 
glagoljicom. Cak i glasovite rukopise kao što su Nikoljsko evanđelje i 
Hvalov rukopis pribrajaju Daničić, Rački i Klaić među bogomilske 
spomenike, koji su tek prepisi starijih glagolskih originala. 

Možemo dokazati, da su bosanski patareni znali glagoljicu čak i onda, 
kad je u Bosni posve već prevladala t. zv. »bosanska ćirilica«. Tako 
rukopis »Oikrivenje Ivanovo« ima na kraju ovaj dodatak: 

»Si knjige piše Radosav krstijanin Gojsaku krstijaninu. A pisaše se u 
dni Gospodina kralja Tomaša (vladao god. 1444. — 1461.) i dida Ratka. 
Gospodo, ako sam što loše postavio, nemojte se tomuj porugati, ere mi 
sta ruci trudni težeće. Ctite i blagoslovite, a vas Bog blagoslovi u viki. 
Amin«. Budući da na Radosavovu rukopisu ima tri pripisa pisana gla- 
goljicom, očito je, da je glagoljica još onda u Bosni služila, a možda su je 
prostiji ljudi Znali i bolje nego ćirilicu. 

Uzmemo li još u obzir brojne glagolske natpise na stećcima bosanskih 
bogomila, nije bez temelja vjerovanje onih, koji dokazuju, da su začetni- 
kom »bosanske krstijanske crkve« (»dobri Bošnjani«) iz primorskih strana 
protjerani hrvatski popovi glagolaši. 

Da je ime hrvatsko bilo bosanskim patarenima veoma dobro poznato, 
svjedoči nam i najstariji njihov pismeni spomenik, koji je poznat pod 
imenom rukopisa Stankova (iz godine 1394.), a čuva se u publičnoj 


" Kreševljaković: »Odakle su i što _ su bosansko-hercegovački muslimani?« U 


kalendaru »Danici« god. 1916., str. 326. 

biblioteci u Petrogradu. Na kraju toga inače nepotpunog rukopisa nalazi se 
ova bilješka: »Sej spravi knjige tepačija Batalo, koji biše mnogo slavan, 
koji držaše Toričan i Laštvu i za njim biše gospoja Resa, Vukca vojevođe 
kći. A biše joj jedan brat vojevoda bosanski, drugi knez bosanski, a treći 
ban hrvatski«. (...) 

Iz ovoga našega razlaganja o vjeri izlazi jasno kao sunce ovo: 

Današnji bosansko-hercegovački muslimani su ogromnom većinom 
potomci sredovječnih bosanskih patarena, koji na patarenstvo prijeđoše 
sa vjere rimokatoličke, oni su, dakle u Herceg-Bosni starosjedioci kao i 
Hrvati katolici, t. j.: bosansko-hercegovački muslimani su najčistija 
hrvatska krv, jer su se kroz posljednjih blizu pet stoljeća najmanje miješali 
sa Vlasima, Grcima, Cincarima i Ciganima; a radi njihovog privilegiranog 
položaja nijesu im Azijati i janjičari ni žena silovali, od čega se drugi 
balkanski nemuslimani nijesu mogli oteti. 


5. Imena po Bosni i Hercegovini 


Imena, koja podsjećaju na hrvatstvo ima mnoštvo u Bosni i 
Hercegovini. Tako se na pr. cijeli šesti kotar grada Sarajeva zove Hrvatin, 
a to ime nosi i jedna voda u Sarajevu. To se je vrelo upjevalo i u narodne 
pjesme i popijevke sarajevske (»Izvirala Hrvatin vodica, — Sve bećare 
uhvati groznica«). Imade više sela, osobito oko Gradačca, Gračanice, 
Tešnja i Zvornika, dakle i u istočnom dijelu Bosne, koja se zovu: Hrvati, 
Hrvaćani, Hrvačići i Hrvatinovići, a i više se muhamedanskih bosanskih 
porodica zovu prezimenom Hrvati, Hrvatovići, Hrvatići i Hrvačević. U XI. i 
XII. knjizi »Starina« Jugoslavenske akademije znanosti i umjetnosti 
priopćio je dr. Franjo Rački zanimljive »Dopise između krajiških turskih i 
hrvatskih časnika«. Između njih nam upada u oči Husein odobaša 
Horvaćanin, koji bijaše pri koncu XVII. vijeka zapovjednik janjičara u 
Jasenovcu (»Starine« XI. str. 151. — 152.).5 

U kotaru travničkom ima i Hrvatsko brdo. Naravno, da ovakova imena 
nijesu samo svojina katolika, već još u višoj mjeri i muslimana, jer ovih ne 
samo što ima više, već oni imaju i većinu zemljišta bosanskoga u svome 
vlasništvu, koje je njihovo još od starine, po čem moramo i ona imena 
držati veoma starim. Tako na pr. Hrvat-polje, u travničkom kotaru, pripadaše 
(jer ne znam, da li su mu ga odnijeli) Sulejman-begu Korči, a zemljište 
»Hrvatska bašća«, kod Gradačca, je vlasništvo begova Salibegovića. 


* Za uvjerenje, da su i oni bosanski časnici muslimani pisali ikavski, priopćujemo 
početak jednoga pisma odabaše Horvaćanina: 

»Od mene Husein odobaše Horvaćanina grada Jasenovca u svemu vele visoko 
poštovanomu i svake gos. časti i gos. dike vridnomui dostojnomu gos. Ivanu Šubiću 
kanoniku zagrebačkomu i gos. kapetanu Siska grada i kraine sisačke lipo poklon 
i ljubljeno pozdravljenje kako gos. kapetanu na kraini.« 

Ivan Zovko ističe na str. 36. svoje knjige »Hrvatstvo u narodnoj predaji 
običajima po Herceg-Bosni«, da ime »Hrvatpo hercegovačko-dalmatinskoj 
međi označiva čovjeka pučanina, starenika, a »hrvaštinom« se naziva 
razvodnjeno kiselo mlijeko, što ga prosti narod pije. 

Pokojni mostarski učitelj Ivan Zovko tiskao je u »Zborniku za narodni 
život i običaje Južnih Slavena« (Jugoslavenske akademije znan. i umjet.) 
knjiga II. prva polovina (g. 1898.) radnju: »Hrvatstvo u narodnoj 
uspomeni Hercegovaca«. Pošto su ga Srbi radi toga počeli napadati, 
godinu dana kasnije (1899.), pretiskao je iz »Osvita« u posebnu knjigu: 
»Hrvatstvo u narodnoj predaji i običajima po Herceg-Bosni«, u koju je uz 
novu građu uvrstio i ono, što je bilo izišlo u »Zborniku«. Kad je iza toga 
pribrao Još mnoge nove dokaze, izdao ih je iste godine u posebnoj knjizi 
pod natpisom: »Hrvatstvo Herceg-Bosne po narodnoj predaji i običajima«. 

Ovdje ćemo poskorupiti bar nešto glavnijega iz onih njegovih knjiga. 
Prvo seljačko pripovijedanje u prvoj knjizi ima natpis: »Stara Ervacka«, a 
počinje ovako: »Bazi vakat aman (znači: nekoć bi) vas ovaj ćenar (kraj) od 
Ljubuškog i poviš Ljubuškog, pa te lipo — sve čak do u donje Brotnjo zvao 
se Stara Ervacka«. Donje Brotnjo je kraj između Ljubuškog i Mostara. 

U drugom pripovijedanju »Sedam ervackijeh kraljevića« priča se, kako 
su oni iza očeve smrti učinili kod Duvna (Zupanjca) »kongoru« (vijeće), da 
podijele očevinu, pa se zavadili na svoju nesreću. Na mjestu gdje su ona 
braća vijećala (učinila kongoru) nalazi se današnje selo Kongora. U 
pričanju »Kulen ban i Kapura kralj« se veli: »Pod božjim suncem nije bilo 
nit li će biti većijeh jarana (prijatelja), kao njih dvojica: Kulen ban od Bosne, 
a Kapura kralj od Arvacke«. U pričanju »Najstarije knjige« kaže se, da 
Knjige »arvatuše« pišu, kako su negda Arvati kod Pogane Vlake blizu 
Ljubuškoga nadvladali nekakve pogane, »koji su živili ko živine«. Uz to se 
spominju još i »knjige babunjače« (»Babunu«-bogomili). U »Vunen 
gradu« se priča o nekakvoj »ervackoj banici u Bosni«. 

Budući da se i po jeziku vidi, ne treba ni da ističemo, da su Zovku one 
priče kazivali muslimanski seljaci. 

Iz Zovkinih dokaza vidi se, da puk po Herceg-Bosni i sada priča o 
Krešim-kralju (Krešimiru), o nekakvom »hrvatskom kralju ili banu«, koji se 
je nakon pada Bosne još sedam godina otimao Turcima. Onda o 
»hrvatskome banu«, koji je stolovao u Janjićima kod Zenice; pa o »kralju s 
Duvna«, koji je sa šesnaest konja vozio u Mostar neku »hrvatsku kraljicu«, 
Koja je stolovala u gradu Trešnjevcu kod hercegovačkog Konjica. Također 
se priča o Sandalju, »hrvatskome banu«; pa o kralju Zvonku (Zvonimiru), 
koji da je kod Fojnice sagradio Zvonigrad. Pričaju o kraljici Bugi kod 
Buškog blata, o banovima Porini, Pribini, i Surini, a znadu i za Šubiće i za 
Kralja Slavića. U Gabeli pak pričaju, da Arvati ne mogu imati svoga kralja, 
dok im god ne oprosti nekakav kralj, koga su plaho uvrijedili. Eto nam 
dakle i ovdje priče o kralju Zvonimiru. U Kotor-Varošu čak pričaju i daleko 
raširenu hrvatsku priču o »Crnoj kraljici«, koja da je stanovala u staroj 
gradini u kotaru kotor-varoškom. 

Ovdje ćemo napomenuti i neke bosanske pučke izrijeke i to 
muslimanske, koje su ostanak drevne starine. | danas bosanski muslimani 
prsatu i jaku čovjeku reknu: »Plećas (t) ko Hrvatin«. Kuću, koja povrh 
velikoga krova ima i mali krovićak, zovu muslimani, da je građena po 
»arvackom tarsu« (načinu). Takovu kuću imađahu do nedavna u Konjicu 
Đulejman Vejizović i njegov punac Tahiraga Kapetanavić. 

Potom bi eto u Herceg-Bosni postojao kod onamošnjih muslimana i 
posebni hrvatski graditeljski stil. 


6. Odjeća, boje i veziva 


Ptica se poznaje po perju, a pučanin po odjeći. Narodno odijelo je 
odraz narodnog ukusa, njegovih običaja i osjećaja za umjetnost 
(ornamentiku). Sličnost odjeće pokaziva duhovnu i krvnu srodnost 
pojedinih plemena ili naroda. 


Ja sam već prije spomenuo, kako se je oko konca XVI. vijeka tužio 


Kotoranin Cisilla, radi toga, što su mnogi počeli svoje narodno hrvatsko 
odijelo zamjenjivati tuđinskim. 

Don Mijo Pavlinović na str. 153. svoje knjige »Hrvatski razgovori« 
ističe ovo: »Kad jednom proljetos (god. 1875.) upitah banjalučkog seljaka: 
kako zoveš tu svoju kapu? — »Hrvatsku«, dakako!? — A zašto to?« 

— »Znaš, bome, da smo mi ljudi Hrvaćani«. — 

Za to je znao i pjesnik Andrija Palmović, te u krasnoj svojoj pjesmi 
»Bosanski korabljar« g. 1873. pjeva: »Već »hrvatka« čalmi se ne klanja«, 
a uz pjesmu dodava ovo tumačenje: »Hrvatkom« zovu Bosanci crvenu 
kapu viseću, naličnu našoj serežanskoj. Kako se po godinama vidi, oba 
svjedočanstva su starija od austro-ugarske okupacije Bosne i 
Hercegovine. 

Kako hrvatski narod ima vanrednog dara za ornamentiku odjeće, kao i 
za njezinu pristalost, naravna je stvar, što je to našlo odraza i u našim 
narodnim pjesmama, koje nam odjeću i odijevanje opisuju takovom 
epskom širinom, plastikom i ljepotom, da se u tome s našim pjesmama ne 
mogu mjeriti narodne pjesme nijednog naroda na svijetu. Tko je narodne 
naše pjesme čitao, mogao je opaziti, kako narodni pjevači često spominju 
»zelene dolame« ili morkaste dolame. Zelena je dolama stajaći naziv za 
dolame turske kao većinom i kaurske.“ 

Ovdje ću iznijeti jedan opis odijevanja junaka iz bosanske narodne 
pjesme (iz zbirke Martić-Jukićeve: »Narodne pjesme bosanske i 
hercegovačke, tiskane prvi put u Osijeku godine 1858.). 


7 »Običajno, turska je boja zelena, a uz nju i crvena; ali zelena, pravi je znak 
sljedbenika Muhamedova i turske svetinje«, piše Knežević na 39. str. knjige 
»Carski turski namjesnici« (g. 1887.). 

»Oni vade djuzel djeisiju, 

Sve oblače svilene košulje, 

A ni tkane, ni predene koše, 
Od bijele svile opletene, 
Popunjene zlatom žeženijem; 
Pa po njima čohane jačerme, 
U kog dvoje, u kog toke troje, 
A po tom morkaste dolame, 
Na njih puce s obadvije strane, 
Sve od srme zlatom ožežene, 
Iz njih vire zlatni sindžirčići, 

U svakoga kovče i čakšire: 
Više im je pod koljena zlata 
Nego im je čohe do pojasa; 
Na nogama hrvatski čorapi, 

A na njima pleteni opanci; 
Sve podveze kano guje ljute; 
Oko pasa noži i sindžiri, 

A za njima svijetli vedenici, 
Među njima pale zakovane 
Sve u srmu i u zlato suho; 
Oko glave poše zamotali, 

Iz poša se čisto zlato sjaše, 
Prema žarkim odgovara suncem... « | 

Pamtimo ne samo hrvatske čorape, već i morkaste dolame i one poše 
ili turbane, što ih ova pjesma spominje, pa se vratimo duhom natrag 250 
godina od vremena kad je ova pjesma tiskana. 

Godine 1615. je šibenski biskup Arrigoni zametnuo istragu šibeničkim 
koludricama sv. Spasa, radi toga, što su preobučene u muške haljine 
prikazivale igru »Tri kralja«. Iz preslušanja i istražnih spisa (na talijanskom 
jeziku) vidi se, da su se neke koludrice oblačile »all“ Italiana«, to jest: u 
moderno gospodarsko ruho, a druge opet »alla croatta«, t. j.; u narodnu 
nošnju onoga vremena. Srećom je u zapiscima označeno potanko: kakva 
je bila ta hrvatska odora. Tako je zapisano, da je jedna bila obučena: 
»alla croatta« con benarnache, et con un doleman, che ariuana fino alli 
ginochi, che era di color come scuro che trua al paonazzo con la testa 
scoperta«, t. j. na hrvatsku u gaće benevreke (kako ih i danas zovu u 
sjevernoj Dalmaciji) i u dolamu dugu, boje morkasto-zelenkaste. 

Druga je također bila obučena »alla croatta«, ali »in habito da garzon 
lungo sine sotto mezza gamba con un capoletto di feltre negro«; treća se 
opet bijaše obukla: »alla croatta«, a imađaše na sebi mušku odjeću »con 
un toliban« in testa«, dakle: sa turbanom na glavi ili sa pošom.? 


3 » Građa za povijest književnosti hrvatske« Jugosl. akademije znan. i umjet. knj. 7., 


396. 

U onom se, dakle, zapisniku morkasta ili zelena dolama, gaće 
benevreke i turban nazivlju »hrvatskom odjećom «. 

Bilo bi, zar ne? od najveće važnosti za naše dokazivanje, kad bismo 
mogli iznijeti tvrde dokaze, da su se i bosanski muslimani onoga vremena 
oblačili u onakovu odoru, a pogotovo, ako su je oni zvali: »hrvatskom 
nošnjom«! 

| zaista ja ću iznijeti tvrdi dokaz, koji će nam sve ovo potpuno potvrditi. 
Evo ga! 

Opet Talijanac, otac Pavao Rovinjanin, papinski vizitator, piše godine 
1640. u svom opisu (na jeziku talijanskome) puta po onda turskoj Bosni i 
Dalmaciji, da se je od straha pred Turcima, morao preoblačiti po običaju 
zemlje: »alla Croatta« i nositi kabanicu (dolamu) i turban, što on talijanski 
veli: »alla usanza del paese alla Croatta con la Gabanizza e bereta 
turchesca«.? 

Evo nam dakle sjajna i nepobitna dokaza, da se je u XVII. vijeku nošnja 


bosanskih muslimana nazivala »hrvatskom«, što znači, da su bosansko- | 


hercegovački muslimani sami sebe smatrali čistim Hrvatima i dičili se tim 
slavnim imenom. Podalje ćemo drugim dokazima ovu istinu još i bolje 
utvrditi. Ovdje ću još samo napomenuti, da narod u vrgorskoj krajini, na 
granici Hercegovine još i danas gore spomenuto odijelo nazivlje: 
»hrvatska roba«, kako sam to slušao na vlastite uši u selu Kokoriću kod 
Vrgovca od porodice Pervana, kojih se pređi davno doseliše sa Duvna u 
Bosni. Ona je srmali-odora slična narodnoj odjeći, što je i danas još nose 
seljaci po Hercegovini i južnoj Dalmaciji. 

Ovo se posve slaže sa Zovkovim pisanjem na str. 36. njegove knjige: 
«Hrvatstvo u narodnoj predaji i običajima po Herceg-Bosni«, gdje kaže, da 
po hercegovačko-dalmatinskoj međi naziv »Hrvat« označiva, čovjeka 
pučanina, koji se odijeva u narodnu nošnju, a ne u gospodsku. 

Veoma je vrijedno istaknuti, da su bosanski muslimani prije austro- 
ugarske okupacije isticali hrvatsku trobojnicu kao svoju narodnu. Pod 
hrvatskom je trobojnicom vojevao i slavni Ali-paša Stočević, nazvan 
»hercegovački car«, a tako isto su pod njom hodili Hadžiaga Dadić iz 
Mostara, don Ivan Musić, pop Karan, Alaga Voljevica i ost. U porodici 
glasovitih begova Kulinovića, koji se diče, da potječu od Kulina bana, čuva 
se kao amanet starodrevni obiteljski barjak, a ta zastava nije drugo, nego 
prava pravcata hrvatska trobojnica. Hrvatska trobojnica se je tako od 
starine srasla sa bosansko-hercegovačkim muslimanima, da su sa 
njezinim bojama šarali i same svoje džamije, kao na pr. minareta na 
džamiji u Krupi i staroj Fethiji džamiji u Bihaću. 


* »Starine« Jugosl. akademije znan. i umj., knj. XXIII., str. 20. 
Da je u starini osobita neka odora bila poznata pod imenom »hrvatskim« svjedoči 
nam i ruski putnik P. A. Tolstoj (god. 1698.), koji zabokeljske Srbe piše ovako: » Te 
Serbiljudivoennije, podobjatsjavo vsem donskimkasakam, govorjatvse slavjanskim 
jazikom, platje (t. j. odijelo) nosjat hervatskoje...— Putopis Tolstojev izdao je god. 
1850. N. A. Popov u »Ateneju« Nr. 7.i 8. 

Čast barjaktara bila je kod bosansko-hercegovačkih muslimana 
doživotna, pa kad bi takav barjaktar umro, zadjenuli bi mu njegov barjak uz 
mezar (grob) povrh glave i tu bi ostao, dok ne bi istruhnuo. | barjak što ga 
zadjenuše povrh groba Durakovića, poznatog barjaktara Ali-paše Stočevića, 
bijaše također hrvatska trobojnica, a zanimljivo je, što je isti Ali-paša na svoj 
skupocjeni sat dao staviti hrvatsku trobojnicu. Da, hrvatska trobojnica bijaše 
u Bosni i Hercegovini tako domaća, da su na pr. i sami hrišćanski kaluđeri 
u hercegovačkom manastiru Žitomisliću svete slike u crkvi stavljali u okvire, 
ukrašene hrvatskom trobojnicom. 

Što rekosmo za hrvatsku trobojku, to vrijedi i za hrvatski kockasti grb, 
kojega vrlo često susrećemo u vezivima i tkanju po Bosni i Hercegovini.'" 

8. Antropološki tip 


Tko na pr. u Bosni pozornije pogleda ljudske tipove, taj će veoma lako 
opaziti, da se hrišćani većinom i po vanjštini glave razlikuju od muslimana 
i katolika, jer više naginju k tamnoj boji. 

Godine 1921. je u Genovi i Parizu izdao glasoviti antropolog Eugen 
Pittard nakon dugogodišnjih proučavanja svoje veoma uvaženo naučno 
djelo: »Les Peuples des Balkans«. | on u tome svome djelu utvrđuje, da su 
Srbi, Bugari i Macedonci sa antropološkog gledišta posve istoga tipa 
(Sous brachycćphales, indices 82, 83.), dok naprotiv Hrvati, Bošnjaci, 
Hercegovci i Crnogorci čine od Srba različan posebni zajednički tip 
(Hiperbrachyc&ćphales, indices 85, 87.). (...) | 


9. Narodne muslimanske pjesme iz Bosne i Hercegovine 


Zovko je zapisao i jednu muslimansku pučku pjesmu, koja se pjeva u 
konjičkom kotaru. Ta je pjesma mješavina turskoga, arapskoga i 
hrvatskoga jezika. Pjesmu je u davnini očito spjevao neki učeni musliman, 
jer se u njoj spominje i historičko lice Tutkun Omer. Pjesma preporuča, da 
se uz vjerske stvari uče i jezici: turski, perzijski i arapski, ali da je ipak 
najkorisnije poznavati »babin jezik« hrvatski (»hrvševi«). 

A sad čujmo, kako muslimani pjevaju o muslimanki »rvackoj djevojci«: 


'% Opširnije o svemu tome u Zovkovim knjigama »Hrvatstvo u nar. predaji i običajima 
po Herceg-Bosni«, str. 52. - 57. i »Hrvatstvo Herceg-Bosne po nar. predaji i 
običajima«, str. 62. - 63. 

»Platno bijeli rvacka djevojka 
U krajini V'jepoj begovini, 
Begovini, u Hercegovini 
Na limanu bega Herceg-bega, 
U to doba beže Mustaj-beže, 
Pa on veli ljepoti djevojci: 
»O djevojko, djuzel djuzeldjijo, 
Bi | mi bila hanum-kadunicom?« 
Njemu veli ljepota djevojka: 
»Mio brate, beže Mustaj-beže, 
I" s varaš il' istinu kažeš 
Znaš li, brate, da sam ti sestrica, 
Ne mogu ti biti kadunica«. 

Očito je, da se je Mustaj-beg nakon dugog vremena vraćao s vojske, 


pa da nije ni prepoznao svoje sestre, koju je kod kuće ostavio još malenu. . 


Zovkova pjesma »Arvatova Ajka« pjeva ovako: 
»Pošetala Arvatova Ajka, 
Pošetala preko Bazerdjana. 
Ona sreta Arvatova Muju. 
Tri puta je njega pobratila: 
»Bogom brate, Arvatović Mujo, 
Naj ti ovu vezenu mahramu, 
Pa je podaj Sarajliji Ibri: 
Koliko je na marahmi grana, 
On'liko ga dopanulo rana! 
Koliko je na marahmi kuka, 
Onliko ga dopanulo muka! 
Koliko je na krušci krušaka, 
Onliko ga ubilo pušaka! 
Koliko je na gradu pendžera, 
Onliko ga l'ječilo berbera! 
Svaki berber po godinu dana, 
Ale berber devet godin“ dana! 
Lijeva mu usahnula strana, 
A kroz desnu pronicala trava! 
Niti mogo umr'jet, ni preboljet“, 
Dok od mene ne isko halala!« 
Da je hrvatstvo u Bosni i Hercegovini usisano sa majčinim mlijekom 
dokazat će nam i ova narodna pjesma o »sinu Rvatinu«: 
Majka sina u bešici nina, 
Ninajuć ga pjesmu zapjevala: 
»Nini, paji, sine Avatine, 
Resti majci do konja viteza: 
Do viteza i do bojnog koplja; 

Dušmani ti pod nogama bili, 
Ko tvom djogi pod pločama klinci!« 

Sad ćemo iznijeti još jednu muslimansku narodnu pjesmicu iz Mostara, 
što ju je Mehmed-Dželaluddin Kurt tiskao u svojoj knjizi »Hrvatske 
narodne ženske pjesme (muslimanske)«, a zapisao ju je od svoje majke 
Nazife, rodom Hadži Mehmed-aga Selimhodžić iz Mostara. Pjesmi je 
natpis »Miza materina«: 

»Pošetala Miza materina, 
Ala pirga na pirgu, 

Nek se pirga širi, 

Ala Hrvat na Madžar“, 
Nek se Madžar ljuti! 


Na njojzi su do trihu fistana, 
Ala pirga na pirgu, 

Nek se pirga širi, 

Ala Hrvat na Madžar“, 

Nek se Madžar ljuti! 


Jedan crven od crvene svile, 
Ala pirga na pirgu, 

Nek se pirga širi; 

Ala Hrvat na Madžar, 

Nek se Madžar ljuti! 


Drugi bijel od bijele svile, 
Ala pirga na pirgu, 

Nek se pirga širi, 

Ala Hrvat na Madžar“, 
Nek se Madžar ljuti! 


Treći mavi, što bećare mami, 
Ala pirga na pirgu, 

Nek se pirga širi, 

Ala Hrvat na Madžar", 

Nek se Madžar ljuti« 

Ovu je veoma važnu pjesmu Kurtova majka naučila od svoje bake, 
kako sakupljač sam kaže na 14. strani »Predgovora«. 

Tko je pomnije čitao muslimanske narodne pjesme iz Bosne i 
Hercegovine ili tko zaviri u »tumač« dviju knjiga musl. nar. pjesama, što ih 
je izdala »Matica Hrvatska«, uvjerit će se, da se u njima redovito pod 
imenom »Madžar« razumijeva, svaki kršćanin, a ne možda Madžar po 
narodnosti." 


'1 U tumaču Matičine III. knjige »Hrv. nar. pjesama (muslimanskih)« dobro je dr. Luka 
Marjanović protumačio riječ »madžar«, da znači: kršćanin. Madžarica-e i madžarska- 
e žena ili djevojka, kršćanska, obično katoličke crkve. Nije s toga ime vlastito, nego 
općenito, kao i vlahinja, bodulica, bunijevka . . . »s primorja madžarka« (str. 644.). 

Ova nam, dakle pjesma potvrđiva, da su bosansko-hercegovački 
muslimani držali samo sebe za prave i čiste Hrvate starenike t. j. čistijim 
Hrvatima nego li su i katolici, a ovo se opet posve slaže sa »hrvatskim« 
nazivom za njihovo muslimansko ruho ili odjeću. 


10. Osjećaj i svjedočanstva bosansko-hercegovačkih 
muslimana i katolika 


Najprije ću spomenuti neke ljude, koji su bili svjesni da su Hrvati, a 
isticali su, da su podrijetlom iz Herceg-Bosne. 

Tako je na pr. poznato, da su se Poljičani (blizu Splita) XI. vijeka 
doselili iz Bosne, odakle su sobom donijeli »bosančicu«, kojom su se 
služili i u svojoj novoj domovini. U njihovu statutu upisano je i ovo: »Ovo 
neka se zna, kako pripisasmo ovi poštovani štatut iz staroga u novi, virno i 


pravo, ni namaknuv ni primaknuv, nego da se bolje razumi: rvacki i 


latinski«. 

Ivan Tomko Mrnavić (1579. - 1639.), biskup bosanski, poznavao je 
dobro sve naše krajeve, a sam se diči, da je starinom Bošnjak: On je izdao 
knjigu »Život Margarite bl. divice, kćeri Bele Kralja ugarskoga Prinešen iz 
vlaškoga (talijanskoga) u hrvatski jezik«. Četiri mu je izdanja doživila 
knjiga »Iztumačenje obilnije nauka kršćanskoga od g. A. Bellarmina 
kardinala prinešeno u jezik hrvatski« (1627.). 

Svoju pjesmu »Zivot Magdalene od knezov Zirova plemena Budrišića « 
(1626.) počinje 

»Hrvatice divice u zemlji hrvatskoj, 
Mlade udovice u kući domaćoj... . « 

Djed I. T. Mrnavića doselio se je u Sibenik iz Bosne, a bijaše mu ime 
Tomko. 

Kavalir Ivan Filipović Grčić, rodom iz Sinja, bijaše također starinom 
Bošnjak. On je godine 1704. izdao u Mlecima »Pismu«, koja se je na 
mladu nedjelju pjevala u crkvi. Na koncu knjige piše ovo: 

»Svagda nam bilo ime Isusovo u pomoć i ob dan i ob noć, i prisveto 
Trojstvo i Divica Marija naša pomoćnica i sveti Jerolim, sveti Juraj 
mučenik, sv. Ilija, naše zemlje protekturi, Bosne, Ercegovine, Harvata i 
svega slavnoga slovinskoga naroda i jezika harvatskoga, molite se za 
nas«. Kako se iz ovoga očito vidi, Filipović hrvatskom narodu pribraja i 
Bosnu i Hercegovinu. 

Lovro Sitović, rodom musliman iz Ljubuškoga u Hercegovini, dao je 
tiskati g. 1713. u Mletcima gramatiku »latinsko-ilirsku«. U njezinu pristupu 
piše ovo štiocu: | 

»Jur je tebi očito, da mnogi narodi, to jest Francuzi, Spanjoli, Italijanci, 
Nimci, Ungari etc. lašnje nauče gramatiku nego mi Hrvati . 

Taj isti Sitović je god. 1727. tiskao u Mlecima svoju »Pismu od pakla« u 
»hrvatski jezik i pivanje«, a na njezinoj 72. strani pjeva ovo: 

»U Makarskom premda je pisana, 
Vazdi želim da bude pivana: 

Kršćanskomu dragomu narodu, 
Ki po svitu jošte živi gredu, 

i kršćanom i još kršćanicam 

| didičkom i još divičicam. 
Razumi se onizima pukom, 

Ki govore hrvatskim jezikom«. 

Svoj jezik hrvatskim nazivaju još i fra Filip Laštrić iz Očevja (1700. - 
1783.9 i fra Marijan Lekušić iz Mostara u svome djelu »Bogoljubna 
razmišljanja«, koja su tiskana god. 1730. u Mlecima. 

Čujmo sad kako pjeva musliman bosanski, pjesnik Kaimija, Koji je bio i 
proganjan s toga, što je svoje krasne pjesme pisao turskim pismom, ali u 
jeziku hrvatskome. On kliče ovako: 

»O Rvati čujte me, 

Cujte i počujte me; 
Islamu se prignite, 
Allahu se dignite! 

Ne budite din-dušman, 
Prihvatite |'jep kuran! 
Svim nam Allah pomogo 
A dušmane odmogo!« 

Kad je buknuo kandijski rat (1645. - 1669.) između Turske i Venecije, a 
koji se je vodio ne samo oko Kandije, već i oko pašaluka Bosne, Kaimija 
Mlečanima ovako dovikuje: 

»Nemojte se kladiti, 

A Hrvate paliti; 

Za to ćete platiti, 

Kad vam ode Kandija«. 

Eto nam, dakle nepobitnoga dokaza, da sui prosvijetljeni bosansko- 
hercegovački muslimani sami sebe smatrali Hrvatima još u polovini XVII. 
vijeka. U arhivu propagande u Rimu našao je O. Eusebije Fermadžin 
godine 1637. tiskanu pjesmu prigodnicu, što ju je spjevao Sarajevac Au- 
gust Vlastelinović svome rođaku fra Jerki Lučiću, iz Vareša, kad je bio 
imenovan bosanskim apostolskim vikarom. U toj se pjesmi nalaze i ovi 
važni stihovi: 

»Još otkad banovo pomanka kraljevstvo, 
Razsu se Stipanovo Herceško gospodstvo, 
Moguće vladarstvo kralja bosanskoga, 
Zatar se hrabrenstvo puka harvatskoga« . . . 

Ova nam pjesma jasno svjedoči, da pod puk hrvatski spada banovina 
Hrvatska, Slavonija i Dalmacija, Hercegovina i nekadanje bosansko 
kraljevstvo. 

Napomenuti nam je, da su stari pisci hrvatski, Koji put svoj jezik nazvali 
»bosanskim«, htijući tim istaknuti, da pišu najčistijim i najljepšim hrvatskim 
narječjem, kao što i Talijanci vele, da pišu »jezikom toskanskim«. To nam 

potvrđiva i isusovac Jakov Mikalja (1600. - 1654.), inače rodom Talijanac, 
koji u predgovoru svoga rječnika »Blago jezika slovinskoga« ističe, da je 
po općem mišljenju bosanski jezik najljepši, kao što je u Italiji najljepši jezik 
toskanski (»la lingua Bosnese la piu bella«. To će nam isto kasnije 
potvrditi i Slavonac Matija Petar Katančić (1750. - 1825.), koji na str. 55. 
svoje knjige »Specimen philologiae« ističe, da se bosansko narječje 
između svih drugih odlikuje svojom čistoćom i ljepotom (»Bosnense 
puritate atque elegantia eminet«, pa zato i veli, da je Sveto Pismo« preveo 
u »jezik slavno-ilirički izgovora bosanskoga«. 

Još ćemo jednim dokazom potkrijepiti, kako su se bosansko- 
hercegovački dostojanstvenici dičili imenom hrvatskim. 

U »Starinama« Jugoslavenske akademije znan. i umj., knj. X., priopćio 
je S. Ljubić nekoliko pisama, što ih je god. 1558. pisao Ferhat-beg, 
sandžak kliški, Fabiju Kanalu, kapetanu mletačkih galija u Splitu. Prvo 
njegovo pismo počinje ovako: »Od mene Ferhat-bega, sandžaka kliškoga 


i hrvackoga i primorskoga, visoko plemenitomu i vele poštovanomu Fabiju 


Kanalu, kapitanu od fušt, kako našemu dobru prijatelju«. 

Takovim se naslovom Ferhat-beg kiti u tri svoja pisma. Sandžakat 
kliški onda opsezaše prostor između mora, Neretvice, Varcar Vakufa, a 
opsezao je i istočni komadić šibenskoga i kninskoga kotara. U kliškom 
sandžakatu bijahu onda glavnija mjesta: Drniš, Sinj, Vrlika, Livno, Glamoč, 
Prozor, Stržanj kod Kupresa i Jezero kod Jajca. A to bi se eto slagalo s 
onim pričanjem neukoga muslimana (u Zovkovoj knjizi): » Vas ovaj ćenar 
od Ljubuškog i poviše Ljubuškog . . . zvao se stara Ervacka«. 

Cudo je, što se kod nas do danas nije nitko u ovome smislu osvrnuo na 
spomenuta Ferhat-begova pisma. 

Na str. 14. - 15. iste knjige »Starina« priopćio je S. Ljubić za ovo naše 
dokazivanje veoma važan dokumenat, naime ispravu Bošnjaka imenom 
Hodaverdi, koji bijaše čauš bosanskoga paše Sofi Mehmeda. Čujmo samo 
ovo važno svjedočanstvo: 

»| hteći isti gospodin zeneral činiti obisiti rečenoga Lovrina i Vukdraga, 
Uskoke, za osvistiti ine zločince, to videći mi Hodaverdi, čauš prisvitloga 
Sofi Mehmedpaše bosanskoga pitamo milost u rečenoga zenerala 
prisvitloga, da ne čini obisiti iste. Uskoke ni pogubiti, da bi prvo nas 
pogubili nego njih; koji prisvitli zeneral radi naše volje i nami društvo učiniti, 
ne hti učiniti pogubiti rečena dva Uskoka, nego jih osudi na galiju. Za to mi 
rečeni Hodaverdi čauš hotismo učiniti viru od toga posla i dvoje knjige 
pisati turske, a dvoje horvatske, rukom »All ćehaja« (pašin tajnik). 

Ovaj dokumenat je pisan na — septembra godine 1589. Napisan je 
»bosančicom«, a kako se vidi ikavskim izgovorom. 

Zovko na str. 60. - 61. svoje knjige »Hrvatstvo Herceg- Bosne . 
spominje rukopisnu povijest šejh Sudija (po predaji iz Sudića bliza 
Sarajeva), u kojoj izričito spominje hrvatstvo Bošnjaka i Hercegovaca. 
Tako isto i šejh Juja evlija (dobri), koji je ukopan u Mostaru, naziva u 
A spisima Hercegovce i Bošnjake »Nam-Hrvatima«, t. j. koljenom 

rvati 

Nakon ovakovih tvrdih dokaza o hrvatskom osjećaju bosansko- 
hercegovačkih muslimana, tražiti dalje druge, bilo bi kao — soliti more! ... 


11. Svjedočanstva stranaca 


(...) 


Po Krausu, Kedron XI. vijeka Bošnjake zove: »narod hrvatski« 
(»Ethnos Horbaton«). Dne 6. veljače godine 1468. izdao je kralj Matijaš 
namiru, kojom potvrdi, da je republika dubrovačka dala 800 zlatnih forinti 
»za uzdržavanje grada našega Počitelja zvanoga u rečenoj kraljevini 
našoj Hrvatskoj« (Ad conservationem castri nostri Pochitel vocati in regno 
nostro Croatie predicto«). To su Dubrovčani učinili na Matijašev poziv od 
godine 1466.1?(...) 

Turski putnik Evlija Čelebija prošao je pri početku druge polovice XVII. 
vijeka dva puta Bosnom, pa je ono svoje putovanje opširno i veoma 
zanimljivo opisao. Govoreći o jeziku »bosanskoga i hrvatskoga naroda« 
prevodi i nekoliko hrvatskih riječi na turski jezik. | on katolike naziva. 
»Mađarima«. Spominje sa poštovanjem Mahmut-pašu »Hrvata«, kaže da 
je Livno bio hrvatski grad. Spomenuvši kako je pošao iz grada Plača kod 
Foče piše ovako:« . . . i onda mi gazije ove kasabe prema sultanovoj 
zapovijedi, koja mi je u rukama, dadoše oko pedeset hrvatskih momaka 
pod oružjem za pratioce i društvo«. 

Pošto su kotorski uskoci u Kođarskom klancu napali Turke htijući im 
oteti carevu haznu, čuvari hazne zamoliše pomoć. Nazočni Evlija Celebija 
piše ovo: »Na tu vijest opremi onog časa Sehrab Mehmed paša s ćehajom 
pet stotina naoružanih pješaka momaka i oko trista lijepih po izbor 
hrvatskih junaka«, 

Opis onoga Čelebijina putovanja preveo je sa turskoga jezika na 
hrvatski šejh Sejfudin Kemura i iznio ga je godine 1908. u »Glasniku zem. 
muzeja u Bosni i Hercegovini«. (Sravni str. 191., 196., 313. i 322.). 

Još ćemo iznijeti svjedočanstvo uvaženoga turskoga povjesničara, koji 
je duže vremena živio u Bosni crpeći izravno svoje podatke uz vlastito 
uvjerenje. To je poznati turski historičar Aali, koji je o bosanskim prilikama 
pisao u djelu »Kunhul-achbar«. To je njegovo djelo inače poznato i pod 
imenom »Tarihi Aali«. Evo što on piše na 12. strani IV. sveske I. knjige 
spomenutog djela: 

»Sto se tiče plemena Hrvata, koje se pripisuje (nispet-čini) rijeci Bosni, 
njihov se značaj odrazuje u veseloj naravi; ono su po Bosni poznati i po 
tekućoj rijeci prozvati. Muša im je čista, a lice svijetlo; većinom su stasiti i 
prostodušni — njihovi likovi kao značajevi naginju pravednosti. Golobradi 
mladići i lijepi momci poznati su na daleko po pokrajinama radi 
naočitosti i ponositosti, a daroviti spisatelji kao umni i misaoni ljudi. Uzrok 
je ovo što je Bog — koji uzvisuje i uzdiže — u osmanlijskoj državi podigao 


'2 Jelčić - Thallozy: Diplomatarium Ragusinum, str. 628. 

vrijednost tome hvaljenom narodu dostojanstvom i čast njihove sreće 
uzvisio kao visoki uzrast i poletnu dušu, jer se među njima nasilnika malo 
nalazi. Većina onih, koji su došli do visokih položaja u državi odlikuju se 
veledušjem, to jest: čašću i ponosom; malo ih je, koji su tjesnogrudi, 
zavidni i pohlepni. Neustrašivi su u boju i na mejdanu, a u društvu, gdje se 
uživa i pije, prostodušni. Obično su prijazni, dobroćudni i ljubezni. Osobito 
se odlikuje ovo odlično pleme vanrednom ljepotom i iznimnim uzrastom«. 

No sve ovo što je Aali o Bošnjacima napisao, činilo mu se je, da je 
malo, pa se opet vraća na isto — kao da je znao, da će ovo nama trebati 
— te na str. slijedećoj (13.) ponavlja opet ovako. »Bez sumnje Bošnjaci, 
koji se pribrajaju hrvatskom narodu, odlikuju se kao prosti vojnici dobrotom 
i pobožnosti, kao age i zapovjednici obrazovanošću i vrlinom, ako dođu do 
časti velikih vezira, u upravi su dobroćudni, ponosni i pravedni, da ih 
velikaši hvale i odlični umnici slave«. 

Ovaj prijevod tiskao je dr. Safvet-beg Bašagić na str. 6. - 7. »Glasnika 


zemaljskog muzeja u Bosni i Hercegovini« god. 1912. u svojoj raspravi: 


»Bošnjaci i Hercegovci u islamskoj književnosti«, a da ne bude ni 
najmanje sumnje, on je uz onaj prijevod priopćio i turski original. 

Povjesničar Aali je umro godine 1592. 

Nakon ovakovih svjedočanstva Aali-jevih smatram posve suvišnim 
tražiti i iznašati druge dokaze stranaca za hrvatstvo bosansko- 
hercegovačkih muslimana, a mogao bih dozvati još u pomoć i Rambaud- 
a, Jirečeka, Bugarina Drinova, Rusa Hilferding-a i mnoge druge. 


: 12. Osjećaj i ideologija 

Golema je razlika između Srba i Hrvata u moći asimiliranja drugih 
naroda, koji među nama obitavaju. Mnogi vatreni Hrvati ni ne bijahu čiste 
hrvatske krvi (Strossmayer, Weber Adolfo, M. Srepel, V. Bukovac, Armin 
Pavić, nadbiskup Stadler, M. Bruerović, A. Senoa, kardinal Bauer i t. d.) 

Hrvati svojom blagošću i iskrenošću privlače, a Srbi svojom naglošću i 
narodnom zanešenošću odbijaju od sebe sve nesrbe. 

Već je I. P. Safarik u svojoj »Povijesti jugoslavenske književnosti« 
istaknuo tri karakteristike stare srpske historije: samo formalno 
kršćanstvo, lukavštinu i pohlepu za tuđim. A šta misle i kako o današnjim 
Srbima sude neki njihovi najumniji ljudi? Pustimo ih da oni sami govore! 

»U čaršiji, mahom nije razvijen osjećaj dužnosti, odgovornosti i 
uzajamnosti, često prevlađuje sitan moral, koji samo sebe gleda; dobit je 
glavno i dopuštena su sva sredstva, koja k njoj vode; pri radu i pazaru 
nerijetko se služe podvalama, a mahom nema dovoljno lojalnosti, da se 
čovjek rijetko može na koga osloniti« (Jovan Cvijić). | 

»Mi smo Srbi djeca hajdučka. Mi smo samo izvana prefarbani divljaci. 
Navukli smo na se francusko odijelo i naučili nekoliko njihovih društvenih 
izraza, ali smo u duši ostali divljaci«. (Jovan Skerlić). 





»Taj srpski tip ne može još dugo biti nosiocem nikakva kulturnog 
razvoja, nikakvih viših vrijednosti. Surovost i pokvarenost toga tipa odbija 
sve čestite elemente i kod Srba, a Hrvati i Slovenci misle se od njega 
braniti svojim autonomijama .. . . « (Dr. Mirko Kostić, sveučilišni profesor). 

Ovakove suvremene srpske tipove izvrsno nam slika u svojim 
pripovijestima Branko Mašić, koji je sam »srpsko-pravoslavne« vjere. Na 
braniku kršćanske prosvjete i evropske kulture Hrvati stekoše slavno ime. 
Njim su se dičili i mnogobrojni bosanski naši Hrvati Muhamedove vjere. 
Uzmimo na pr. jednog od najumnijih turskih državnika, političara i pjesnika 
u XV. vijeku: Mahmut-pašu Abagovića (»Adni«), kojega stari turski 
historičari (Osman-zade, Kinalizade, Aali itd.) naprosto nazivlju: »Mahmut- 
paša Hrvat«. 

Slavna bijaše u Carigradu i medresa pod imenom: »Hrvat Sijavuš- 
pašina sultanija« (vidi u spomenutoj Bašagićevoj radnji, str. 87.). | glasoviti 
Tahvil-paša nosi pridjevak: »Hrvat«, a i Gundulić u svome »Osmanu« 
pjeva o vojskovođi »Memiji Hrvatu«, koji po predaji bijaše rodom iz 
Gradačca u Bosni. 

U Herceg-Bosni se i danas čuje među muslimanima izrijek »nam 
Hrvat«, što znači: rodom Hrvat, a tako se kaže i u starinskim sudbenim 
knjigama, u kojima se navode imena parničara u Bosni, kad hoće da mu 
označe narodnost. Sulejman Veliki pišući poslije mohačke bitke caru 
Ferdinandu daje mu najčasniji naziv: »Hrvatski  kralju!« »Vojvoda 
Montecuccoli na 350. strani svojih »Memoara« opravdavajući svoj 
neuspjeh protiv Turaka piše ovako: »Htjedoše da budem Hrvat sa vojskom 
od četiri tisuće konjanika«. Ime hrvatsko bijaše u carskom Stanbolu tako 
slavno i popularno, da se je pročelnik naših pomoraca ondje zvao »Hrvat- 
baša« (Pavlinović: »Hrvatski razgovori«, str. 111.). | ruski učenjak Filipov 
svjedoči nam na str. 128. svoje knjige »Horvati« (Petrograd g. 1890.), da 
je vođa Crnogoraca u Carigradu imao naziv »Hrvat-baša«. Drugi, 
Hrvatima malo skloni Rus Makušev spominje, da se je za hercegovačkog 
ustanka godine 1859. na Cetinju štampala narodna pjesma pod natpisom: 
»Hrvat-baša crnogorski« (Filipov, str. 128.). Ta i sam proslavljeni Dante 
spominje s poštovanjem našu Hrvatsku, dok srpskim Nemanjićima 
prigovora, da kuju lažne novce. 

bod 
Muslimani Herceg-Bosne i ne mogu da budu drugo nego Hrvati, kad im 
se s jedne strane viče: »U Azijul«, dok ih s druge najveći Hrvat dr. A. 
Starčević hvali ovako: »Sto imamo najčiste hervatske kervi, ta je u 
plemstvu Turske, a ona bo se ovo 400 godinah najmanje meša s tuđom 
kervlju«.'* »Nego nami stoji i mora nam stajati do Turske kao deržave u 
kojoj žive kako milion dušah najčistie i najplemenitije kervi hervatske«.!“ 


(...) 


'3 Djela dra A. Starčevića, knj. Ill., str. 40. 
'4 [sto, str. 22. (»Turska«). 

Da između islama i »srpsko-pravoslavlja« ne može biti prave ljubavi ni 
mira to je veoma značajno kazao i vladika P. Petrović Njegoš u »Gorskom 
vijencu«, kadno pjeva: 

»Sta će biti, ko će ugoditi? 

Srb i Turčin ne slaže se nigda, 
No će priđe more oslačati . . . 

A u jedan kota da ih svariš, 

Ne bi mi se čorba smiješala!« . . . 


PRIPOMENA 


Već je Aristotel kazao, da je politika najvažnija od svih znanosti, 
jer da ona radi o sudbini ljudi i država. 

Rđavom politikom propanu i najjače vojničke sile i pripreme, a vještom 
politikom mogu i mali narodi doći u historiji do velike moći i prosvjete. 


Zaplovivši brod hrvatske narodne lađe pod jugoslavenskom zastavom ' 


na političko more — nije doduše doživio potpuni brodolom, ali se je 
nasukao među ljute i opasne hridine, te će trebati dugoga i žilavoga rada 
mornara i vještih kapetana, da se taj brod spasi od rasula i propasti, pa da 
se opet dokopa slobodne plovidbe pod vlastitom svojom hrvatskom 
zastavom. 

Nenaravna i nenarodna jugoslavenska zastava hrvatskog narodnog i 
državnog broda nije ni nikla u glavi čistokrvnih Hrvata već u glavi ljudi 
njemačkog podrijetla (Gaj, Strossmayer), koji su trijeznost hrvatskog 
shvaćanja razvodnili maglovitim germanskim nagonom za prazne 
koncepcije i romantičnu maglovitost, koja bila makar kako lijepa i 
zamamna, uvijek ostaje samo praznom i lažnom sanjom — na smetnju 
realnog razvoja i slobodnog, istinskog života. 

Zato odlučismo izdavati »POLITICKU KNJIZNICU«, kojoj je svrha da 
poput Prometeja unese svjetla i rodoljubne topline u hladnu, zagušljivu i 
neprovidnu političku magluštinu, koja danas okružuje, guši i smeta u 
razvoju hrvatski narod. 

Do odaziva našeg općinstva stoji, da li će se ova pripremljena zublja 
razbuktati ili ugušiti, a do ovog zadnjega ne će doći, ako svaki prosvijetljeni 
i rodoljubni Hrvat bude imao na umu onu Preradovićevu: 

»Dom da sjaje — gorjeti je nama! ...« 





Mr Kazimir Katalinić: "RAĐANJE DRŽAVE" (NDH, Tito, 
"hrvatsko proljeće“ i 1991.), II. izdanje 

Knjigu možete naručiti u našemu uredništvu pismeno _ ili 
telefonski. 

Cijena pouzećem je 70 kn, a u našim prostorijama 60 kn, za naše 
pretplatnike 50 kn. Uplate na naš žiro račun ili dostaviti fotokopiju 
opće uplatnice. 

Mladen Dolić 
ZVONO MIRA * 


Štovani hrvatski prijatelji, dame i gospodo, čast mi je da ispred 
Njemačko-hrvatske zajednice iz Karlsruhea mogu uzeti učešća u 
ovom završnom činu izgradnje kapelice. Ovo je već treći put da 
predstavnici našeg društva dolaze u Zutu Lokvu, mjesto gdje su 
srpski agresori 24. rujna 1991. smrtno ustrijelili četvoricu hrvatskih 
redarstvenika: Zdravka Vukovića, Vinka Krznarića, Dragu Toljana i 
Milana Vranića. . 

Naša zajednica iz Karlsruhea prvi put je došla u Zutu Lokvu 1992. 
na prijedlog našeg člana, a vašeg mještanina g. Josipa Nikšića, pa 
smo tom prigodom usvojili prijedlog i zavjetovali se, da podignemo 
kapelicu u znak štovanja i zahvalnosti hrvatskim redarstvenicima 
palim u momentu kada su izvršavali svoju građansku dužnost prema 
svom ispaćenom narodu. Tom prigodom podijelili smo djeci 
nastradalih dužnosnika prigodne skromne poklone. 

Kamen temeljac za kapelicu postavljen je 1992. godine, a ovoga 
puta u završnom činu izgradnje donosimo i zvono, koje će simbolički 
nositi ime — "Zvono mira". 

Braćo i sestre, danas kada posvećujemo ovu našu kapelicu, u 
mislima mi prolaze hrvatske generacije odrasle u ovom podneblju 
Like. Pokoljenja odrasla u kršu i siromaštvu, junaci, koji kao da su se 
svakodnevno rađali kao isklesani od kamena i neslomljivi, kao stijene 
Velebita. Ti skromni prkosni junaci koji su svoje običaje sačuvali od 
svojih predaka, stoljećima su odbijali nasrtaje raznih osvajača, koji 
su imali za cilj, osvojiti, i ući u naš hrvatski državni prostor. Tim 
osvajačima tuđeg prostora, koji su bili vođeni luđačkim bjesnilom i 
đavolskom mržnjom, odgovorio je zov krvi, koji teče u žilama živog 
pokoljenja. Taj odgovor uslijedio je uvijek, kada je Hrvatska bila u 
teškom iskušenju, kada su se uništavala njezina stvarna i duhovna 
dobra, kada su se progonili i ubijali najbolji hrvatski sinovi i kćeri, te 
kad god se pokušavalo nas Hrvate iseliti sa svojih stoljetnih ognjišta. 
Naprosto su htjeli od hrvatskog naroda stvoriti narodnu manjinu u 
vlastitoj domovini. U toj obrani hrvatskog prostora, junačko 
mučeništvo je stalni pratilac ponajboljih domoljuba ličkog krša. Neka 
mi bude dopušteno iskoristiti ovu zgodu da spomenem jedan 
događaj iz davne 1972. i 1974. god., a koji je vezan uz naš grad 
Karlsruhe. U tom njemačkom gradu živjeli su i radili dvojica hrv. 


* Govor održan prigodom posvete kapelice podignute u spomen ubijenih hrvatskih 
redarstvenika u Zutoj Lokvi. 

političkih emigranata: Mate Prpić i Ivo Matičević. Obojica su uživali 
punu političku slobodu i egzistencijalnu mogućnost koju slobodni 
zapadni svijet pruža svakom čovjeku. Sirokogrudnu ponudu obojica 
ne prihvaćaju i ne koriste jer su dobro znali da je narodu kojem 
pripadaju uskraćena sva sloboda i da je njegovo dostojanstvo došlo 
u pitanje. Zato su ilegalno i nezamijećeno otišli u domovinu, da bi 
organizirali diskretne ćelije i započeli revolucionarno djelovati. Nisu 
stigli do zamišljenog cilja. Obojica su poginuli na Velebitu 1974. 
godine. Namjera nam je bila pohoditi i njihove grobove, ali oni su do 
danas ostali nepoznati. Zato te sanjare hrvatske slobode ne smijemo 
nikada zaboraviti. Svakom slučaju trebamo posvetiti posebnu pažnju 
jer je to duhovno bogatstvo Hrvatske. 

Mislim da ovo moje izvješće ne bi bilo potpuno ako ne spomenem 
još jedan događaj usko povezan s jednim od četvorice poubijanih 
hrvatskih redarstvenika. Bilo je to kada smo postavljali kamen 
temeljac za kapelu. Tom prilikom jedan od članova naše Zajednice 
prišao je hrv. redarstveniku, koji je bio na svojoj dužnosti s riječima: 
"Ja sam se za ovu Hrvatsku borio 30 godina, a sada je na vama da tu 
državu očuvate". Redarstvenik je stisnuo šake i odgovorio: "Cuvat 
ćemo ju i budi uvjeren da ćemo ju uspjeti i sačuvati, te da će biti jača 
i veća nego li je danas". Eto tako govori predstavnik mlađeg 
hrvatskog naraštaja, koji je osjećao zov krvi i odaziv jedne rijetko 
uspješne generacije, koja je ostvarila san hrvatskog naroda da živi u 
vlastitoj državi. To pokoljenje ima goleme zasluge jer su sačuvali i 
pripremili teren za izgradnju novog hrvatskog društva. 

Naš prekodrinski neprijatelj, odgojen u mržnji i lažnim mitovima, 
zadojen velikosrpskom ideologijom, imao je namjeru stvarati Veliku 
Srbiju samo nekoliko kilometara udaljenu od Zute Lokve na cesti: 
Karlobag-Karlovac-Virovitica. Samo žrtvom svojih najboljih sinova 
spriječili smo neprijatelja i spasili dostojanstvo naše domovine. 

Zvono mira navještavat će sadašnjem i budućem naraštaju da 
slobodu stečenu u krvi trebaju očuvati i braniti jer je to jedini uvjet za 
sreću i blagostanje Hrvatske. Kad konačni mir bude zavladao ovim 
našim prostorima i kadgod hrvatski narod bude trebao vjere, zanosa i 
hrabrosti, dolazit će do ove naše kapelice, gdje će se mladići i 
djevojke, stari i mladi, duboko pokloniti onima, koji su sebe žrtvovali 
da bi Hrvatska mogla živjeti slobodna i nezavisna. 


SLAVA HRVATSKIM REDARSTVENICIMA: ZDRAVKU VUKO- 
VICU, VINKU KRZNARICU, DRAGI TOLJANU, MILANU VRANICU | 
SVIM ZNANIM | NEZNANIM JUNACIMA KOJI SU DALI SVOJE 
ZIVOTE NA OLTAR DOMOVINE HRVATSKE. 


NEKA ŽIVI VJEČNA HRVATSKA! 


a jšti 








Ivan Devčić 


MONS. ANTE SIRONIĆ 
(1915 - 1996) 


Nakon kraće teške bolesti, u riječkoj 
bolnici, u petak 15. ožujka, umro je mons. 
Ante Sironić, suosnivač i dugogodišnji 
urednik lista "Zvona - Mjesečnika za 
kršćansku kulturu", što ga izdaje 
Nadbiskupski ordinarijat riječko-senjski u 
Rijeci. Rodio se 10. listopada 1915. u 
Trvižu u Istri. Školovao se u rodnom 
mjestu, zatim u Kastvu, Zagrebu i 
Sušaku gdje je g. 1936. maturirao. Četiri 
godine teologije studirao je u Senju gdje 
je 28. lipnja 1940. zaređen za svećenika 
Senjsko-modruške biskupije. Od 1940. 
do 1942. vrši službu kapelana u župi sv. 
Mihovila u Jelenju. Odatle je odveden u 
zatvor u Veneciju. Po povratku iz zatvora imenovan je upravi- 
teljem župe Sušačka Draga. Ondje ostaje pune 42 godine (1942 - 
1984). G. 1984. premješten je za župnika na Trsatu i tu umirovljen 
g. 1991. Oko dvadesetak godina predavao je književnost na 
enja i salezijanskoj srednjoj školi za spremanje svećenika u 

ijeci. 

Mons. Sironić se rado služio pseudonimom "Proleter", ali je 
također isticao da je najbogatiji čovjek na svijetu jer je zadovoljan 
s onim što ima. Vjernost i služenje Crkvi bili su mu iznad svega. 
Često se sjećao trenutka kada je g. 1947. mons. J. Šojat došao k 
njemu i pitao ga bi li bio porofesor književnosti na srednjoj školi za 
kasna zvanja koju se upravo spremao otvoriti. "Pa kako ću kad 
nisam studirao književnost?", pitao je Sironić, Sojat (koji je znao 
da Sironić dobro poznaje književnost) mu je tada odgovorio: "Ako 
ne otvorimo školu, komunisti će uzeti zgradu." "Ako je tako, onda 
ću predavati", pristao je Sironić. Prihvatio je taj posao, iako je živio 
na periferiji Rijeke, pa je najčešće morao do sjemeništa ići 
pješice, a k tome je upravljao župom Sušačka Draga i povremeno 
župom Kostrena. 


zelji 


Mons. Sironić je bio prijatelj svakog čovjeka, a na osobit način 
mladih ljudi. Za njih se zanimao, s njima je razgovarao i 
raspravljao. Naučio je to valjda od svećenika koji su obilježili 
njegovu mladost, od strica Sime, župnika trsatskog Blažine i 
sušačkog Bubnja. Rado je i često isticao kako su ovi svećenici u 
ono vrijeme okupljali mlade oko sebe, povjeravali im razne 
zadatke, uključivali ih u rad na uređivanju katoličkih novina 
"Istina", poticali ih na zauzimanje u javnom životu. Od njih je 
primio i duh Katoličke akcije u kojoj je sudjelovao kao član 
"Domagoja" i "Seniora". 

Od malih nogu hodao je svijetom otvorenih očiju. Budno je 
pratio što se oko njega zbiva, stoga je znao događaje predviđati i 
davati prave savjete onima koji su mu se obraćali. Na taj je način u 
poratno vrijeme nekima spasio život. A do smrti je žalio što 1945. 


godine njegov savjet nije poslušao župnik V. Bubanj. "Poručivao | 


sam mu da se skloni za prvo vrijeme, jer je bilo znakova da će ga 
partizani ubiti čim dođu. Ali me nije slušao, nego je govorio: "Ništa 
zlo nisam učinio, nemaju razloga da me ubiju. “" Nažalost, Sironić 
je bio u pravu. Sreća je što je mnoga svoja zapamćenja zabilježio, 
premda to ne umanjuje dojam kod svih koji su ga poznavali, da je 
s njime umro dio povijesti ovog kraja i ne tako davnog vremena. 
Nitko nam više neće tako uvjerljivo i živo pričati o našem 
međuraću i poraću, kao što je to činio naš monsignor! 

Život su mu ugrožavali i komunisti i fašisti. Zbog prvih dugo 
vremena nije smio u svoju rodnu Istru, a za vrijeme II. svjetskog 
rata spravili su ga četrdeset dana u zatvor u Veneciji. Unatoč 
tome, pripadnici komunističke vlasti koji su biili zaduženi za 
"crkvene poslove", smatrali su ga fašistom. Mons. Sironiću je 
pritom, kao i mons. Milanoviću, najvažniji bio narod. On je čvrsto 
vjerovao da će komunistički režim propasti, kao i fašistički. 
Govorio je da možda on i starija generacija to neće dočekati, dok 
ćemo mi mlađi to sigurno doživjeti. Bog je dao da je doživio i on, i 
to ne samo propast nenaravnog režima nego i upostavu slobodne 
hrvatske države o kojoj je uvijek sanjao i govorio. 

Bio je sklon boemskom načinu života. Sebe je nazivao 
duhovnim boemom. To mu je omogućivalo da se približi i poveže, 
pa čak i sprijatelji s različitim vrstama ljudi. U zatvoru u Veneciji 
uspostavio je prijateljstvo s okorjelim razbojnikom koji je bio u 
susjednoj ćeliji. Razmjenjivali su novine i cigarete. Razbojnika se 
Sironić toliko dojmio da mu je obećao posjetiti ga kad iziđe iz 
zatvora i ako negdje ne zaglavi. Do posjeta nikada nije došlo. 

Obilazio je gostionice, ne radi opijanja, nego da bi došao u 
nego obično. Tako je jednom zgodom u gostionici u Kostreni 
ponudio cigaretom nekog čovjeka koji je bio član partije. Ovomu 
se cigareta jako svidjela, zbog čega mu je monsignor dao čitavu 
kutiju. Ta mu se darežljivost ubrzo stostruko vratila, jer ga je 
upravo ovaj čovjek nekoliko dana kasnije obavijestio kako mu se 
sprema zasjeda na putu između Kostrene i Drage, zbog čega 
naznačenog dana ne smije ići tim putem. Da nije bilo toga, monsi- 
gnor bi već davno bio na drugom svijetu. 

Volio je putovati, susretati se s ljudima i o njima pisati. 
Godinama je punio stranice "Zvona" reportažama i raznim 
zapisima koje je kasnije skupio u knjige: "U sjeni trsatskog 
zvonika", "Odjeci života" i "Susreti s Proleterom" (u tisku). 
Njegovao je posebno pobožnost prema Križnom putu, što ga je 
potaklo da u dva navrata i sam sastavi ovu vjernom puku tako 
dragu molitvenu meditaciju Isusove muke. Ogledao se rado i 
često u ogledalu Isusova lika, napisavši i "Zivot Isusov u 50 
ogledala". Puno je čitao razne knjige i novine, ali najredovitije 
Casoslov koji se sav pohabao od česte upotrebe. 

Cesto je naš monsignor govorio i o "duhovnom carstvu". 
Napisao je brojne nekrologe mnogim prijateljima i Znancima, a još 
ih je veći broj redigirao i objavio kao urednik "Zvona". Nekome 
komu je sve polazilo za rukom znao je reći: "Nećeš ti vidjeti raja." 
Sada je i monsignor prekoračio sudbonosni prag; sada zna više; 
sada je u Onome u koga je čvrsto vjerovao. Kako se ovdje 
osjećao, rekao je u pjesmi: 

"Radom tako padaju mi dani, noći. 
Mislim stalno: sutra nešto novo? 
Dođe sutra, al“ je isto mrtvo slovo: 
ja sam među četiri zida - u samoći." 

Sada je u carstvu slobode, gdje ga — čvrsto vjerujemo i 
molimo — čeka vijenac slave, jer "dobar je boj bio, trku dovršio i 
vjeru sačuvao", kako bi rekao sv. Pavao. 

Politički pregled 


UMRO O. IRENEJ PETRIČAK 
(1889 - 1996) 


Najstariji Hrvat u Americi o. Irenej 
Petričak, rođen 28. travnja 1889. u 
Klanjcu, blago je u Gospodinu preminuo 
26. veljače 1996. u St. Mary's Home - 
Manitowac, SAD, u svojoj 107 godini. U 
ljubavi i svjetlu vjere, odan svojim 
svećeničkim, redovničkim i narodnim 
idealima, proživio je život prenoseći Riječ 
Božju naraštajima američkih Hrvata. Otac 
Irenej je bio omiljen među hrvatskim 
pukom i među svojom braćom iz 
samostana. Posebice je bio na usluzi 
svim hrvatskim doseljenicima pomažući 
im u svim nedaćama i tegobama života 
pod tuđim nebom. U Franjevački red 
ušao je još daleke 1906. godine, a 1912. zaređen je u Zagrebu. Kako se 
osobito zanimao za život naših iseljenika, odlazi u SAD, gdje već 1913. 
g. utemeljuje župu sv. Cirila i Metoda u New Yorku. U ovoj župi djelovao 
je 13 godina da bi 1926. bio premješten u župu Steelton gdje je zajedno 
sa svojim vjernicima sagradio veliku školsku zgradu i društvenu dvoranu 
- tada jedinu među hrvatskim župama u Americi. Jedanaest godina 
poslije toga franjevačko starješinstvo premjestilo ga je u vindišku 
(slovensku) župu sv. Josipa u Betlehemu. Ovdje je fra Irenej napisao 
Hrvatsko-vindiško-engleski rječnik. To je djelo još uvijek u rukopisu, ali 
predstavlja vrlo vrijedan pionirski rad na kulturnom polju. Godine 1950. 
došao je u hrvatski franjevački samostan sv. Ante u Chicagu. lako u 
godinama dužnih dubokog poštovanja služio je u samostanu sv. Ante 
kao knjižničar i orguljaš. 

Svojim bogatim životnim i svećeničkim iskustvom, vedrinom svojega 
duha uspio je privući i nadahnuti mladi naraštaj podučavajući mladež 
kako postići svoje ostvarenje, svoju puninu radosti i svoje spasenje. 

O. Petričak je svoju domovinu Hrvatsku posljednji put posjetio daleke 
1923. godine. A važno je spomenuti da je bio potpisnikom čuvene "Naše 
izjave" - američkih Hrvata iz 1916. o jugoslavenskoj zabludi u koju smo 
uletjeli 1918. O toj "Našoj izjavi" pisali smo u našem 190. broju. 

O. Irenej Petričak napustio je vinograd Gospodnji. Posljednje dane 
svojega života proveo je u St. Mary's Home, ustanovi za stare i 

nemoćne, u kojoj je i preminuo. Mnogobrojna braća i vjernici, posebice 

Hrvati u Americi, pamtit će ga po njegovu čvrstu uvjerenju i obrani Božjih 

ljudskih prava, u obrani čovječnosti dok još uvijek svijetom vladaju 

otuđenost i samozadovoljstvo političkih sustava i državnih poredaka. 
Hvala Gospodinu što je bio s nama. 


UBOJSTVO BISKUPA MONS. IVE GUGIĆA 


U povodu zločinačkog ubojstva umirovljenog kotorskog biskupa 
mons. Ive Gugića, prenosimo tekst Ivana Ugrina: Ubojstvo političko - po 
posljedicama, Slobodna Dalmacija (10. 6. 96. str. 9). Tekst objavljujemo 
uz tek neznatno skraćenje. 

»Cijeli tjedan je protekao od prošlog ponedjeljka kad je u kasnim 
poslijepodnevnim satima u svome stanu u Starome gradu u Kotoru 
okrutno zadavljen kotorski biskup u miru msgr. Ivo Gugić, koji je prije tri 
dana pokopan na groblju sv. Mihajla u Dubrovniku. Iz Zagreba, od 
najviših predstavnika hrvatske vlasti, ali i iz redova oporbe, kao i od 
inače glasnih raznovrsnih institucija za zaštitu ljudskih prava, o ovome 
zločinu ni riječi, čak niti jedan brzojav sućuti ranjenoj kotorskoj biskupiji. 
Učinili su to i crnogorski predsjednik Momir Bulatović, i kotorski 
gradonačelnik dr. Branko Ivanović, i predstavnici gotovo svih vjerskih 
zajednica na području SRJ, osim Srpske pravoslavne crkve čiji se 
episkop u Crnoj Gori Amfilohije Radović nije oglasio u povodu okrutna 
zločina koji se dogodio u Boki. 

To što se SPC oglušio u ovom slučaju nije ništa novo pod ovim 
nebom. Nevjerojatna je činjenica da se od najviših dužnosnika hrvatske 
vlasti nitko ni jednom riječju nije sjetio uputiti barem sućut u povodu 
ubojstva biskupa Gugića. Nije, na žalost, ni gotovo nitko iz oporbe 
izrekao sućut kotorskom biskupu Janjiću. Uputno bi stoga bilo upitati ih 
barem za poznavanje osnovnih pravila lijepa ponašanja. Nedvojbeno je 
da se Hrvate u Boki ovim činom dovodi u poziciju definitivna napuštanja 
stoljetnih ognjišta. Jer, država u kojoj ni biskup nije siguran za vlastitu 
egzistenciju očito neće htjeti omogućiti miran život ni onim građanima 
koji su tek obični vjernici, a k tome i pripadnici naroda kojemu su Crno- 
gorci do jučer razarali biser njegove povijesti, grad Dubrovnik. 

Ovaj nevjerojatan nehaj spram položaja Hrvata katolika u Boki 
kotorskoj samo još jednom potvrđuje koliko je Zagrebu malo stalo do 
sudbine naših ljudi u dijaspori. Nije stoga čudno što su Hrvati u Bosni 
svojedobno bili prepušteni na milost i nemilost, naročito onih u srednjoj 
Bosni, te u Posavini, preko njihovih se žrtava olako prelazilo. S druge 
strane, dojučerašnjim krvnicima pruža se ruka pomirenja na takav način 
da oni ne prežu ni od daljnjih zločina. A mi šutimo, da ne bi netko možda 
doveo u pitanje Prevlaku, taj poluotok koji je, kao uostalom i cijeli 
Bokokotorski zaljev, oduvijek bio hrvatski. 


ije 


Zato je možda ohrabrujuće zvučalo u subotu na večer na skupu 
hrvatske mladeži na Poljudu u Splitu kada je jedan mladić pozdravio sve 
nazočne mlade Hrvate iz domovine i inozemstva, posebno one od 
Prevlake do Iloka koji nisu mogli doći na susret. Veličanstveno je bilo 
gledati i brojne Hrvate iz srednje Bosne, s velikim transparentima iz 
Rame, iz Zepča, "najvećega hrvatskog otoka", kako su sami mladi 
napisali itd. U ime predsjednika Tuđmana mladima se obratio ministar 
obnove i razvitka dr. Jure Radić, posebno se obraćajući našoj mladosti u 
iseljeništvu s pozivom da se vrati u domovinu. Dr. Jure Radić ujedno je i 
predsjednik Državne komisije za odnose s vjerskim zajednicama, a dan 
prije, na pokop biskupa Gugića poslao je u Dubrovnik svoga tajnika?! 
Ministar turizma Niko Bulić u subotu se u jutro uredno pojavio na 
otvaranju obnovljena hotela Vila Dubrovnik; u petak poslijepodne nije ga 
bilo u njegovu rodnom gradu ni blizu groblja sv. Mihajla na Lapadu. Koga 
se to boje od naroda izabrani i od onoga iz dijaspore predstavnici 
hrvatske vlasti? 

Jedini čovjek iz državnih struktura koji je reagirao na ubojstvo 
biskupa Gugića bio je dubrovačko-neretvanski župan dr. Jure Burić, koji 
je na komemorativnom skupu jasno kazao i ovo: "Fascinantna je brzina 
Kojom je pronađen ubojica te priznat zločin, ali i naša brzina kojom smo 
prihvatili takvu istinu!" (...) Međutim, začuđuje kako je ipak "brzopleto" 
tom događaju pristupio šef Hrvatskog ureda u Beogradu koji s 
udaljenosti od nekoliko stotina kilometara potvrđuje kako je jedino riječ o 
ubojstvu iz koristoljublja. 

Pa čak da je zločin učinjen samo zbog pljačke, i djetetu je jasno da u 
svemu tome ima i te kako ozbiljnih političkih konotacija, da su, u 
najmanju ruku, posljedice ubojstva političke. Oni, tamo daleko, nisu 
prezali ni od ubojstva Stjepana Radića usred beogradske Skupštine, još 
im je manji problem bio zadaviti umirovljenoga biskupa i time proizvesti 
ono što im je zasigurno najvažnije: prestrašiti Hrvate katolike i natjerati ih 
da napuštaju Boku. Dosad su već u više katoličkih crkava koje su im naši 
ljudi dali na upotrebu učinili u najmanju ruku kulturocid, izbacili iz njih 
oltare i druga obilježja i pretvorili ih u pravoslavne crkve. Moderna 
povijest gotovo da ne poznaje slučaj ubojstva biskupa. U Crnoj gori se, 
eto, i to događa. Mogli bismo zaključiti, jadni su to narod i država u kojoj 
se takve stvari događaju. Ali, ne možemo, a da se još jednom ne 
zapitamo zašto je hrvatsko vrhovništvo tako olako prešlo preko toga 
zločina, zašto je zaboravilo Boku, taj hrvatski Zaljev svetaca. Kotorskoj 
biskupiji na kraju preostaju samo vjera u Boga i nada u opstanak, te 
molitva starozavjetnoga psalmista koju je i blagopokojni kardinal 
Stepinac uzeo za svoje geslo: "Tebi se, Gospodine, utječem, ne daj da 
se ikada postidim!« 

Ovom je tekstu bilo kakav komentar suvišan, jer od onih kojima ni 
Hrvata ni Hrvatske nema dalje od "korova i makije s rta Prevlaka", 
drugačije ponašanje nismo ni mogli očekivati. 

"MANJE OPSJENA A VIŠE REALIZMA" 


Dok službeno hrvatsko političko vodstvo govori o ulasku Hrvatske u 
Vijeće Europe, o sklapanju trgovinskog sporazuma s Europskom 
Unijom, o ulasku u Partnerstvo za mir i, štoviše, o članstvu u NATO-u, 
dakle izražava želju hrvatske vlade da bi se Hrvatska što prije uključila u 
europske integracijske sustave i organizacije, ovi sustavi i organizacije 
pokazuju da još uvijek nisu integrirani i da u njima i nadalje prevladavaju 
posebni interesi glavnih država-članica. Ove se veoma malo - ili nimalo - 
ne obaziru na potrebe i interese slabijih država-članica kojima 
povremeno dobacuju mrvice sa stola da bi ih nagradile za ulogu štafaže 
Koja im je namijenjena. 

Problemi gospodarske integracije su toliko složeni i teški, interesi 
toliko suprotni, a industrijska i trgovinska dostignuća toliko različita, da 
se stvarnost u kojoj se nalazi Europska Unija ne uspijeva uklopiti u 
matematsko-kompjutorski i ideološki model integracije koji bruxelleska 
tehnokracija i birokracija želi nametnuti. 

Po maastrichtskom dogovoru, još prije konca ovoga stoljeća trebala 
bi stupiti na snagu zajednička europska valuta, ali ne za sve članice 
Europske Unije nego samo za one koje su svoju godišnju inflaciju 
uspjele sniziti na tri posto. Prije nekoliko mjeseci samo su dvije države 
dostignule taj cilj, a sada, nakon štrajkova u Njemačkoj, može se 
dogoditi da samo Luksemburg bude spreman na taj korak. 

Nedavno je engleski pučki tisak objavio na upravo šovinistički način 
odluku britanskog predsjednika vlade Johna Majora da započne borbu 
protiv Europske Unije. Daily Mail je pozdravio Majorov potez velikim 
naslovom "Major konačno započeo rat", prikazavši Veliku Britaniju kako 
hrabro stoji sama i dozivajući time uspomene na najmračnije dane 
drugog svjetskog rata, kako to komentira britanska novinska agencija 
Reuter u vijesti objavljenoj u većini europskih i američkih dnevnika 23. 
svibnja 1996. 

"Britanija je jučer započela kampanju unošenja razdora u poslovanje 
Europske Unije, stupivši u borbu protiv svojih partnera da bi postignula 
ukidanje zabrane koja je u svijetu nametnuta protiv britanske govedine," 
stoji u toj vijesti. "Na užas drugih nacija Europske Unije i uz odobravanje 
takozvanih euroskeptika u Britaniji londonski diplomati u Bruxellesu 
započeli su politiku uskraćivanja suradnje da bi izvršili pritisak na svoje 
kolege u pitanju krize radi bolesti ludih krava." 

Osim zaštite važnih gospodarskih interesa, koji su ugroženi radi 
zabrane uvoza goveđeg mesa iz Velike Britanije, predsjednik John Ma- 
jor želio je ovim potezom učvrstiti položaj svoje konzervativne vlade, čija 
se je većina u Donjem domu srozala na svega jedan glas. U tom 
nastojanju nije prezao ni od nacionalističke demagogije, što inače s 
pravom osuđuje kad se pojavljuje u drugim, pogotovo manjim narodima. 

No unatoč tome, upravo na unutarnjem političkom području vidi se da 
premijer Major nije postignuo ništa drugo osim što je stvorio kratkotrajnu 
senzaciju. U odnosu na druge članice Europske Unije uspio je međutim 
postignuti da se neki krugovi pitaju ne bi li Europska Unija bila snažnija 
ako bi Engleska iz nje istupila. Ovakav razvitak naravno nije vjerojatan, 
ali pokazuje da div stoji na glinenim nogama ako se zbog časovitih, iako 
važnih, gospodarskih razloga ugrožavaju dugoročni planovi za 
integraciju Europe. : 

Zar jedna nova, ratom izmorena, ispaćena, zadužena i djelomično 
još okupirana mala država kao što je Republika Hrvatska, može graditi 
svoju budućnost u okviru jednog naddržavnog saveza u kojemu se veliki 
tuku za svoje interese bez obzira na interese drugih i spremni su ugroziti 
savez ako im to nalažu vlastiti interesi. Teško je naime vjerovati da 
Hrvatska može biti "čimbenik stabilnosti i mira u Europi" ako velike 
članice u toj Europi uvjetuju svoju suradnju naglašavanjem svojih 


posebnih interesa. U tome pogledu ne pomažu nikakvi simpoziji s | 


pjesničkim pogledima na ulogu Hrvatske u Europi. S manje fraziranja i s 
više realizma treba uvidjeti da se Hrvatska mora prvo izgraditi i ojačati 
da bi tek počela misliti na ulazak u različite europske institucije u kojima 
još uvijek suvereno vlada pravo (i interesi) jačega. 


BILANCA TITOVE DIKTATURE 


U Zagrebu je 25. svibnja, ili za okupljene na Dan mladosti, osnovano 
Društvo "Josip Broz Tito". Prema izvješću Danice Juričić u Slobodnoj 
Dalmaciji od 27. 5. 1996., najstariji član Društva dr. Savo Zlatić 
obrazložio je da je društvo osnovano "Jer je Titova epoha obilježena 
antifašističkom borbom, a danas ga se napada lažima i prljavštinom i 
pokušava omalovažiti isticanjem Bleiburga i drugih pogrešaka koje su 
neminovne u ratu i politici. U vezi s Bleiburgom ističe se samo negativno, 
kao da je to bila partizanska politika. Citav svijet prihvaća Tita i pored tih 
ekscesa. Dogovarali smo u njegovo vrijeme i gotovo realizirali balkansku 
Konfederaciju, koju je Staljin spriječio. Tito je imao uzvišeni cilj — 
sloboda i socijalna pravda na cijelom planetu, mir među svim ljudima i 
narodima. On je najveći čovjek kojega su porodili ovi prostori. Josip Broz 
Tito je najpoznatiji hrvatski političar u svijetu i ubraja se među one Hrvate 
Koji su izuzetno značajni za Hrvatsku." 


Kao odgovor na taj pokušaj Titovih sljedbenika koji su odlučili 
prikazati Tita kao velikog i zaslužnog Hrvata, ali i kao podsjetnik onima 
koji žele prenijeti Titove posmrtne ostatke u Kumrovec i na hrvatskom 
području podignuti mu trajan spomenik, da bi tako obuhvatili i ekstremno 

lijevu, bivšu jugoslavensku opciju u isti politički okvir u kojemu se već 
nalazi dobar dio desnih, hrvatskih nacionalističkih struja, donijet ćemo 
nekoliko pogleda na Tita i njegovu ulogu u hrvatskom narodu. 

Tijekom desetljeća Titove Jugoslavije često smo pisali o njemu, jer je 
doista bio oličenje komunističkog političkog sustava i jugoslavenske 
državne ideje. Prigodom njegove smrti objavili smo oveći osvrt na 
njegovu ulogu“ s obzirom na Hrvatsku, iz kojega ćemo prenijeti nekoliko 
odsjeka. | 

"U procjenama vanjskih promatrača," napisali smo tada, "najviše se 
ističe Titovo djelovanje na nacionalnom području. Tito je ujedinio 
Jugoslaviju, izgladio sporove između njenih zavađenih naroda i vještom 
politikom oslonca na različite narode i narodnosti premostio stare suko- 
bei izliječio rane nastale u Il. svjetskom ratu. To je u sažetom obliku pohvala 
koju najviše čujemo od stranih promatrača. To je i opravdanje koje oni daju 
za njegovu dugotrajnu diktaturu. 

Ali u čemu se sastojalo ovo rješenje? Je li ono povoljan temelj za 
razvitak slobode, ili zahtijeva stalnu diktaturu da se može održati? 

Brutalnom silom Tito je nakon rata uništio hrvatski narodni otpor. 
Cvijet hrvatske inteligencije i hrvatskog vodstvenog elementa djelomično 
je fizički likvidiran, a djelomično je uništen zatvorima i drugim oblicima 
pritiska, te je hrvatska narodna svijest u prvim godinama nakon obnove 
Jugoslavije pala na najniži stupanj u posljednjih sto i pedeset godina." 

"Trebalo je 20 godina da se narod oporavi od surove političke 
operacije kojoj je bio podvrgnut, pa da se opet pojave nacionalno svjesni 
mlađi elementi, još prilično udaljeni od nacionalne i državotvorne zrelosti 
one generacije koju je Tito uništio, no ipak s dovoljno zdravih klica da bi 
u danom času mogli nadomjestiti one koje je Tito uništio. No ni ovaj 
umjereni preporod nije bio po volji starom diktatoru, koji je uništavao i 
vlastite mlađe suradnike, čim su pokazali samo malo hrvatske svijesti." 


* LJ * 


Da bi održao obnovljenu Jugoslaviju i njezin komunistički sustav 
vladavine, Tito nije upotrebljavao samo silu. Upotrebljavao je i različita 
politička sredstva, čije se posljedice osjećaju i danas. Prvi sustavni 
pokret liberalizacije u Jugoslaviji nastao je u Srbiji, u krilu vladajuće 
političke strukture pod vodstvom Marka Nikezića i Latinke Perović. Tito 
ga je uništio što se je kasnije ponovilo u Hrvatskoj gdje se je u vladajućoj 
strukturi pod vodstvom Mike Tripala i dr. Savke Dabčević-Kučar pojavio 


* Dr. Ivo Korsky: "Bilanca jedne diktature". Objavljeno u tromjesečniku Republika 
Hrvatska br. 124 (Buenos Aires, 10. travnja 1980), str. 7 - 23. Uključeno u autorovu 
zbirku članka i eseja "Hrvatski nacionalizam", prvo izdanje u Buenos Airesu 1983, 
izdavač Ateneo republicano croata; drugo izdanje Zagreb 1991., izdavač Nakladni 
zavod Matice hrvatske. 

veoma umjereni reformizam. Ovaj je pokret Tito razbio u Karađorđevu 1. i 
2. prosinca 1971. u čemu se oslanjao uglavnom na vojničke i partijske 
prvake, pripadnike srpske narodne skupine u Hrvatskoj. 

Podsjetili smo tada da su u prošlosti slično postupali Mađari pod 
banom Khuenom Hedervaryjem a zatim kraljevska Jugoslavija u borbi 
protiv Radićeve Hrvatske seljačke stranke. "Nakon različitih drugih 
iskorištavanja srpske manjine u Hrvatskoj dolazi do hrvatske reakcije u 
prvim mjesecima Nezavisne Države Hrvatske. Ova je reakcija bila 
ljudski razumljiva no nacionalno-politički veoma štetna. Na njenom je 
temelju Tito stvorio svoju vojsku. Srbi iz Hrvatske bili su mu okosnica u 
partizanskom ratu, ali i nakon pobjede, kad je trebalo prekinuti lanac 
osvete, upravo je Tito sa svojim suradnicima iskorištavao Srbe iz 
Hrvatske da uništi hrvatske vodeće slojeve, da Hrvate učini manjima od 
makova zrna, po receptu tada već pokojnog Svetozara Pribičevića. 

| svaki puta kad su Hrvati nacionalno ojačali, Tito je preko Srba iz 


Hrvatske perfidnom i dijaboličkom lukavošću kočio Hrvate. lako su već 


davno prošla razračunavanja između Srba i Hrvata, Tito ih je stalno 
podgrijavao i davajući povlastice Srbima u Hrvatskoj brinuo se da ne 
dođe do izmirenja između Hrvata i Srba i do stvaranja zajedničke 
nacionalne fronte svih stanovnika Hrvatske bez obzira na vjeru ili 
narodnost. Ako danas [tj. 1980. godine, primj. uredništva] prijeti 
opasnost građanskog rata između Srba i Hrvata, za to neće snositi 
glavnu krivnju ni Khuen Hedervary, ni Pera Živković, ni ustaše, nego Tito 
i njegova skupina koji su suprotnost između srpske manjine i hrvatske 
većine pretvorili u ugaoni kamen svoje politike u Hrvatskoj. Možda je 
upravo ovo najgori zločin koji je Tito počinio nad Hrvatima, gori od 
bleiburškog pokolja i od Rankovićevih progona, jer ugrožava budućnost 
Hrvatske. Budućnost naime zahtijeva izmirenje svih stanovnika 
Hrvatske, njihovu slobodu i ravnopravnost, jer nijedna skupina u 
Hrvatskoj, bila ona veća ili manja, ne može napredovati i izgraditi svoj 
slobodan život, ako ne budu prebrođeni sukobi prošlosti koje su 
podjarivali svi strani gospodari, a najviše Titova diktatura." 

Da bi mogao izgraditi svoj jugoslavenski nacionalkomunizam, Tito je 
zaustavio proces mirne integracije Hrvata katolika i muslimana, koji je 
započeo s Antom Starčevićem, nastavio se sa Stjepanom Radićem, a 
procvao za vrijeme Nezavisne Države Hrvatske kad je većina musliman- 
skih prvaka pokazala da je na pomolu puno zbližavanje Hrvata različitih 
vjera te prebrođivanje razlika iz prošlosti koje su uglavnom bile 
posljedice stranih vladavina. 

"Hrvatski muslimani — napisali smo 1980. godine — bili su prisiljeni 
da se prvo izjasne »neopredijeljenim Jugoslavenima« samo da izbjegnu 
progonima, a kasnije su proglašeni muslimanskom narodnošću, jer ih se 
nije uspjelo posrbiti. Ništa nije smetalo Tita u borbi protiv hrvatske 
nacionalne ideje, da kao komunist i ateist upotrijebi vjeru i da vjerskim 
atributima dade državopravno ili nacionalno obilježje. Kad se radi o 
uništavanju hrvatstva, i vjera smije poslužiti." 

Kako ni muslimanski živalj Makedonije ni Albanci muslimani, 
geografski i kulturno tijesno povezani s bosansko-hercegovačkim 
muslimanima, nisu uključeni u novu, muslimansku narodnost, očito je da 
je stvaranje muslimanskog naroda u Bosni upereno isključivo protiv 
Hrvatske. "Nakon nacionalnog napretka, koji je predstavljala Nezavisna 
Država Hrvatska sa svojim jedinstvenim područjem, SR Bosna i 
Hercegovina i kasnije stvaranje »muslimanskog naroda« u njoj 
predstavlja povratak u srednji vijek, stavljanje vjere na prvo mjesto u 
političkom životu, uz otežavajuću okolnost da to provode ljudi koji ne 
vjeruju i kojima je vjera samo sredstvo za uništavanje hrvatske 
narodnosti." 

Nije moguće proglasiti ova dva Titova poteza "pogreškama", jer iz 
njih izviru srpski ustanak u Hrvatskoj 1990., čija je izravna posljedica bila 
srpska vojnička agresija protiv Republike Hrvatske, i muslimansko- 
hrvatski rat 1992. i 1993. u Bosni koji su potaknuli prikriveni agenti KOS- 
a u dosluhu s Jugoslavenskom armijom kamufliranom pod imenom 
vojske Republike Srpske u Bosni. 


* * * 


Ključnu Titovu ulogu opisali smo tada riječima: "Tito nije samo 
utemeljitelj posebnog komunističkog režima koji vlada u Jugoslaviji. On 
je i utemeljitelj druge Jugoslavije. Na njemu je počivala i država, a ne 
samo partija i režim. Gorka šala da je Tito bio jedini Jugoslaven, dobro je 
opisivala stanje države, a procjena stranog svijeta da Jugoslavija počiva 
na Titu i ovisi o njegovoj vještini, nije pohvala, što je trebala biti, nego 
teška osuda. Jer države bi trebali stvarati narodi, za sebe i zbog sebe, a 
ne pojedinci, diktatori, za sebe, svoje prijatelje, svoj režim i svoju osobnu 
slavu." 

Međutim upravo takav Tito, ujedinitelj i čuvar Jugoslavije, koji se 
nikada nije izjasnio Hrvatom bio je zanimljiv u hladnom ratu. Ne Tito 
komunistički partizan za vrijeme Drugog svjetskog rata, nego Tito 
Komunistički glavar države izvan monolitnog sovjetskog bloka. 

"Od 1948. godine, kad je Tito prekinuo sa Staljinom, Jugoslavija je 
doživljavala desetke različitih kriza političke, nacionalne, vjerske, 
gospodarske i socijalne prirode, ali sama, kao državna tvorevina, nije 
nikada bila u stvarnoj krizi. Jugoslavija je, naime, usvojena kao neza- 
visna komunistička država sa strane Amerike i ugrađena u temelje 
američke strategije protiv Sovjetskog Saveza u vjeri da će upravo kao 
Komunistička, od Moskve nezavisna država poslužiti rušenju mono- 
litnosti sovjetskog, komunističkog bloka." 

"Čvrstoću Titova režima pojačalo je sovjetsko priznavanje Jugosla- 
vije i njenog posebnog puta, koje je došlo nakon Staljinove smrti. 
Hruščov i daljnji sovjetski prvaci, koji su povremeno potvrđivali pravo 

Jugoslavije na nezavisnost od Moskve i na svoj posebni put, temeljili su 
svoje procjene, isto kao Amerikanci, na Titu kao osobi, vođi i spojnici 
između neprijateljskih naroda Jugoslavije. Ali razlikovali su se u procjeni 
pojave Tita. Dok je Washington u pojavi Tita vidio klin za razbijanje 
komunističkog monolitizma, što je bio samo prividno, jer bi taj 
monolitizam i bez njega bio nagrižen čim se komunizam počeo širiti u 
različitim sredinama, Moskva je u Titovu nezavisnom komunizmu vidjela 
sredstvo širenja svoga utjecaja u onim krajevima i u onim sredinama u 
kojima bi naišla na žestok američki otpor, da je otvoreno nastupila kao 
promicatelj revolucije." 

"Kao korisnik američke i sovjetske pomoći, kao važna osoba u 
strateškim planovima obiju velesila, Tito je uspio održati se u jednoj 
državi koja inače nije bila sposobna za život, te koja nije imala ni 
materijalna ni ljudska sredstva da bi odigrala veću ulogu u svijetu. 
Uspjela ju je odigrati samo zato što su se obje, inače neprijateljske 
velesile za nju založile i natjecale koja će joj više pomoći." 


* * * 


Na vjerskom je području Titova politika bila negativna za budući 
razvitak Hrvatske. "| u odnosima između vjera Titova je politika bila 
stalno poticanje na borbu. Ekumenizam je upravo u Jugoslaviji najslabiji, 
jer na sve poticaje koji dolaze sa strane jednih, drugi odgovaraju 
vraćanjem na stare nepravde, kojih je sigurno bilo, ali koje nisu 
jednostrane. Osim časnih izuzetaka, službena Srpska pravoslavna crkva 
stalno odbija dijalog s Katoličkom crkvom. 

Još za vrijeme Nezavisne Države Hrvatske prevladalo je mišljenje da 
se pravoslavnom žiteljstvu u Hrvatskoj treba osigurati puna vjerska 
sloboda. Prvi je korak bio učinjen stvaranjem Hrvatske pravoslavne 
crkve, koju je Tito brutalno uništio poslije rata i dao smaknuti starca 
mitropolita Germogena. Danas svi razumni Hrvati priznaju da pravo- 
slavno žiteljstvo Hrvatske, sada kao i u budućoj hrvatskoj državi, ima 
pravo da svoju crkvu prozove srpskim imenom ako to želi, te da ni 
pravoslavna vjera ni srpska nacionalnost ne smiju biti zapreka da 
hrvatski građani uživaju sva prava koja im pripadaju po prirodnom i 
pozitivnom pravu. 

Sto je više jačalo ovo uvjerenje među Hrvatima katoličke vjere, dakle 
što je više ovaj dio hrvatskog naroda napredovao i dozrijevao, to je više 
Titova vlast potpirivala mržnju pravoslavnog pučanstva i pokušavala ga 
odvratiti od ekumenskog dijaloga s katolicima. U toj politici bilo je 
elemenata kako nacionalnog (rušenje i slabljenje Hrvatske) tako i 
ideološkog značaja (borba komunizma protiv svake vjere, koja je 
uspješnija ako se vjere međusobno prepiru)." 

Gospodarski slom u Jugoslaviji nastao je isključivo kao posljedica 
nesposobnosti Tita i njegovih suradnika. "Amaterski gospodarski 
planovi, opterećeni nacionalnim i političkim predrasudama, doveli su 
Jugoslaviju kao cjelinu na rub gospodarskog rasula, a među pojedinim 
republikama doveli su do međusobno neprijateljskih stavova. Tako je 
jedina moguća prednost Jugoslavije, u usporedbi s nacionalnim 
državama na koje bi trebala biti podijeljena po načelu samoodređenja 
naroda, potpuno izgubljena upravo radi nesposobnosti režima. Ako 
uzmemo u obzir da je u ovih 35 godina jedini Tito bio stalan i da je on 
jedini imao odlučnu riječ, onda nije opravdano osloboditi ga krivnje zbog 
tragičnog stanja jugoslavenske privrede, nego naprotiv treba upravo 
njega osuditi kao temeljnog uzročnika ovoga stanja. Razdvajanje 
jugoslavenskog tržišta na manje, međusobno neprijateljske dijelove nije 
posljedica nacionalnih suprotnosti — iako i ove mogu utjecati — nego je 
stepenica u stalnom raspadanju jugoslavenskog gospodarstva. U ovom 
procesu pojedini se dijelovi žele spasiti od posljedica općeg rasula, što 
dovodi do stvaranja manjih, zatvorenih tržišta, kako republičkih tako i 
općinskih." ' 

"Ali socijalna cijena ovih gospodarskih neuspjeha nije beznačajna. 
Da bi se mogla bar nekako održati i smanjiti stalnu nezaposlenost, koja 
je visoka i u onim krajevima u kojima je vegetativni prirast pučanstva 
veoma nizak, jugoslavenska je vlada bila prisiljena izvoziti radnu snagu i 
uštednjama ove radne snage, pogotovo dok su obitelji bile podijeljene 
kao što je to na početku svake ekonomske emigracije, djelomično 
podmirivati deficit državnog gospodarstva. 

Međutim zaposlenje u inozemstvu nije nacionalno-politički ispravno 
ni socijalno napredno rješenje. To je rješenje kojemu su pribjegle 
najreakcionarnije kapitalističke države u svakom kriznom razdoblju i koje 
kraj pojedinačnih slučajeva materijalnog obogaćivanja emigranata 
uglavnom predstavlja uništenje velikog broja ljudi." 

"Planificirana anarhija u samoj domovini dovela je do ubrzane i 
socijalno štetne urbanizacije, bez potrebne prednaobrazbe novog 
gradskog elementa, i do stvaranja jednog subproletarijata koji nije 
sposoban za gradski život, a ne može više živjeti na selu. 

Sav taj neuspjeh sakrio je Tito pred svijetom svojim (stvarno 
Kardeljevim) teorijama o samoupravljanju, koje su samo prebacivanje 
odgovornosti za neuspjehe s njega na žrtve. U samoupravljanju radne 
jedinice snose gubitke i odgovaraju za njih, a središnje državne oblasti 
(birokracija) osiguravaju si dobitak i privilegirani život bez obzira na opće 
gospodarsko stanje." 

"Samoupravljanje je, dakle, prikrivanje gospodarskog i socijalnog 
neuspjeha, najgore izrugivanje radnika koje možemo zamisliti. Po ovom 
izrugivanju Tito će ući u povijest gospodarskih teorija kad jedanpui 
padne veo filomarksističke propagande koja je na zapadu uzdizala 
samoupravljanje." 


* * *k 

Unatoč svih njegovih neuspjeha ne možemo i ne smijemo ga "brisati" 
iz hrvatske povijesti. Zato smo prigodom njegove smrti napisali: 

"Za život naroda važan je maršal Tito, vođa komunističkih partizana 
za vrijeme II. svjetskog rata, generalni sekretar Komunističke partije 
Jugoslavije a kasnije predsjednik Saveza komunista Jugoslavije, 
predsjednik jugoslavenske komunističke vlade a kasnije predsjednik 
Jugoslavije, vrhovni zapovjednik Jugoslavenske narodne armije i...da 
ne brojimo sve časti i položaje, diktator Tito koji je narodima Jugoslavije 
zadnjih 35 godina bio bog i batina. On je oblikovao njihov život. On je 
oblikovao današnju mladež. On je zaslužan ako je nešto dobro i 
pozitivno u njegovoj vladavini, a kriv pred poviješću za ono što ne valja." 

"I nakon ovih 35 godina mi Hrvati moramo praviti bilancu njegove 
vladavine, jer je on dio naše stvarnosti i on ju je uvelike oblikovao. Bez 
mržnje i bez osvete, bez obzira na rane koje nam je nanio, na mrtve koje 
nam je prouzročio, na gubitke koje smo zbog njega i njegove vladavine 
pretrpjeli. Jer ne radi se sada o izljevu osjećaja nego o hladnoj procjeni 
da bismo upoznali činjenice i tako mogli utjecati na vlastitu budućnost." 

Sada, kad su Titovi poklonici u hrvatskom narodu odlučili započeti 
reviziju povijesti, moramo im biti zahvalni, jer će ta revizija, unatoč svih 
nastranosti i netočnosti, onemogućiti unošenje starih zabluda u 
mukotrpno i sporo izgrađivanje nove hrvatske slobode, i spriječit će da 
se ovo izgrađivanje sukobi s nostalgijom koju često rađa udaljena 
prošlost pred stvarnim žrtvama koje zahtijeva kruta sadašnjost. Toj 
nostalgiji suprotstavljamo zaključak koji smo napisali 1980 godine: 

"Tito je jedna od najnegativnijih pojava u hrvatskoj povijesti. Time ne 
želimo umanjiti njegovu osobnu veličinu, jer genijalnost ostaje takvom i 
onda kad je negativna. Titova genijalnost u taktiziranju dovela je do 
teških posljedica na svim područjima narodnog života, jer nije riješila 
nijedan problem, nego ih je sve majstorski prikrivala. Rješenja, prava 
rješenja, ostavljana su za daleku budućnost, kad više ne bude Tita, i kad 
će biti potrebno plaćati račun za oportunizam i improvizacije toga 
genijalnog političara koji je uspio umrijeti (iako teško) a da nije morao 
položiti račun za sve svoje zločine i neuspjehe. 

Narodi koji su bili pod njegovom vlašću bit će zato još dugo vremena 
prisiljeni plaćati njegove dugove. Bar neka znaju tko im je kriv za stanje u 
kojemu se nalaze. Saznanje uzroka i upoznavanje uzročnika prvi je 
korak u rješavanju poteškoća." 

"NE SAMO ISPOVJEDNIK, NEGO I MUČENIK VJERE" 


U vrijeme kada se u našoj domovini nije mogla slobodno širiti istina o 
Hrvatskoj, tiskali smo u obliku letaka, po prilici svaka dva mjeseca tzv. 
domovinsko izdanje "Republike Hrvatske", u kojemu smo obrađivali 
najvažnije teme. Od 1980. do 1990. godine priredili smo ukupno 52 takva 
letka. Naklada je bila veoma velika, osobito prigodom vjerskih hodočašća 
hrvatskih radnika u zemljama zapadne Europe, jer smo nastojali da preko 
njih prodru i u domovinu. S istom nakanom širili smo među njima i posebne 
magnetofonske kasete. 

Nekoliko domovinskih izdanja "Republike Hrvatske" posvetili smo 
Katoličkoj Crkvi u Hrvatskoj i Bosni i Hercegovini. Broj za siječanj 1986. 
imao je naslov "Krv mučenika je sjeme pobjede", a bio je posvećen 
stradanju Crkve u Hrvata tijekom i nakon drugog svjetskog rata. 

U tom smo broju između ostalog prenijeli i dio propovijedi, koju je dne 10. 
veljače 1985. održao u Ludwigshafenu (Njemačka) mons. Milan Simčić, 
tajnik Međunarodne komisije za katehezu u Vatikanu, a tonski zapis njegove 
propovijedi objavili smo na jednoj od naših kaseta priređenih za distribuciju 
po domovini. 

U svojoj propovijedi mons. Simčić iznio je važan podatak, da je "kardinal 
Stepinac bio izložen rentgenskim zrakama kroz više od četiri mjeseca", te da 
je "to kasnije uzrokovalo rak krvnih tjelešaca", od čega je i umro. 

Mons. Simčić je tada zaključio da će "jednoga dana to biti pravi razlog 
zašto će kardinal Stepinac biti proglašen mučenikom vjere. Ne samo 
ispovjednikom vjere, nego mučenikom vjere." (Svi su citati iz knjige mr. K. 
Katalinića, Rađanje Države - NDH, Tito, "hrvatsko proljeće" i 1991., Zagreb 
1994.) 

U tome se mons. Simičić nije prevario, jer se nedavno u glasniku "Sluga 
Božji Alojzije Stepinac" kao i u "Glasu Koncila" navodi da je Kardinal bio 
sustavno trovan i podvrgnut zračenju, kao i da je "Kongregacija za 
proglašenje svetaca (...) službenim dopisom Postulaturi sluge Božjega 
kardinala Alojzija Stepinca od 24. studenog 1995. dopustila da se život i 


smrt sluge Božjega zagrebačkog nadbiskupa kardinala Alojzija Stepinca, na 


temelju dokumeneta i svjedočanstava, može prikazati mučeničkim." (Citira- 
no prema "Glasu Koncila", br. 5, od 4. veljače 1996.) 


POSLJEDICE VALA MRŽNJE 


Rat u Republici Hrvatskoj, a još više rat u Republici Bosni i Hercegovini, 
razotkrio je srpski imperijalizam i bezobzirnost srpske političke elite lijevog i 
desnog, srpsko-nacionalističkog i jugoslavensko-nacionalističkog predzna- 
ka. Spaljena zemlja i na dugi rok teško poremećeni međuvjerski i 
međunacionalni odnosi nisu nužna posljedica prošlih odnosa u Bosni, nego 

su posljedica vanjskih poticaja među kojima prvo mjesto zauzimaju 
dugoročni planovi iz Francuske ulice 7, odakle je potekla hladna mržnja koja 
se je zatim u primitivnoj gorštačkoj sredini pretvorila u vrući, krvavi teror. 

U svojim zapažanjima koja je izrekao u razgovoru sa Željkom Jurićem 
(mjesečnik Narod od 1. svibnja 1996., str. 3 i 4) nadbiskup vrhbosanski, 
kardinal Vinko Puljić, govori o tom valu mržnje: 

"Kakvi su to ljudi i kakav duh u njima vlada kad im i mrtvi smetaju. 
Odakle tolika mržnja? Na ta je pitanja teško naći odgovore. Sreo sam 
toliko ojađenih i ogorčenih ljudi, poniženih u njihovu dostojanstvu i u 
potpunosti obespravljenih. Čuo sam toliko gorkih životnih priča. 
Nikada prije ovog rata nisam tako često stajao nemoćan pomoći 
onima koji pomoć tako nužno trebaju. Pred tolikim užasima trajno mi 
se u glavi ponavlja pitanje: kome je sve to trebalo?" 

Kardinal Puljić ne krivi za sve to prošlost koju ne nastoji idealizirati. 

"Narod je na toj grudi živio sa svim različitostima. Uvijek je život 
ovdje bio težak i mukotrpan, a o nekakvoj ljubavi i divnom 
zajedništvu kroz stoljeća govore samo oni koji ne poznaju povijest 
ove zemlje i ovih ljudi, ili oni koji žele sakriti i opravdati napade nekih 
drugih u povijesti. Ipak, ljudi su se međusobno podnosili s više ili 
manje razumijevanja, ali su živjeli na istoj grudi." 

No on ne ostaje samo kod tih konstatacija nego ističe da je pred tom 
tragedijom "međunarodna zajednica išla . . . čudnim putem, bez iskrenog i 
učinkovitog nastojanja u zaustavljanju zla." Mirno, bez patetičnih osuda, 
vrhbosanski nadbiskup razlaže: 


"Svjetski moćnici ne mogu reći — nismo znali što se događa. To: 


ne može reći ni onaj međunarodni visoki političar koji je kreatoru 
agresije na Hrvatsku i BiH u Beogradu dao zeleno svjetlo, rekavši mu 
— mi nećemo intervenirati. Kada to izjavi predstavnik najveće 
svjetske sile i zemlje koja se ponosi svojom demokracijom, onda je 
jasno kako sila i pravo jačega mogu stupiti na scenu. Ne mogu reći 
— nismo znali — ni brojni pregovarači od početka rata do Daytona i 
Pariza, jer su legalizacijom nepravde zanijekali temeljna prava 
čovjeka. Ni Ujedinjeni narodi ni Europa ne mogu svoje popuštanje 
zlu i nepravdi opravdati neznanjem. Budući da nisu zaustavili zlo, a 
znali su za njega, ne mogu olako sprati sa sebe krivnju zbog tolikog 
zla. 

Ni sada ne mogu reći — nismo znali ine znamo — jer u istu ravan 
stavljaju agresora i žrtvu. Dijele ovu zemlju kao da se radi o njihovoj 
»ćaćevini«." 

U svojoj raščlambi tragedije Bosne i Hercegovine, a posebno bosanskih 
Hrvata-katolika, koje su prvo, skoro pola stoljeća Titove vlasti a zatim srpska 
vojnička agresija na Bosnu i Hercegovinu i interesi (ili predrasude) nekih 
stranih sila, toliko desetkovali da danas stoje pred uništenjem, kardinal 
Puljić ne zauzima crno-bijele stavove. Za predstojeće gašenje zadnjih 
ostataka hrvatstva i katoličanstva u Bosni ne krivi samo Srbe ili sebičnu 
politiku međunarodnih čimbenika. 

"Mi smo u BiH bili samo sitniš u trgovini velikih politika," tumači 
nadbiskup vrhbosanski. "Na žalost ni domaća politika nije 
vrednovala čovjeka, nego je manipulirala njime i trpala ga u masu. 
Nije mu dopuštala misliti vlastitom glavom nego je medijski stvarala 

klimu i otvarala mogućnost provođenja onog što je zacrtala. Samo je 
čovjek zatrovan mržnjom mogao od divnih bosanskih prostora 
stvoriti »spaljenu zemlju«." 

Nakon što su zajednički obranili grad Sarajevo i uspjeli opstati u 
njemu zajedno s drugima," govori vjerska glava katolika u BiH, 
"Hrvati katolici postali su suvišak onima koji žele islamsku državu. 
Takvi su voljni sačuvati samo zgrade kao znak multietničnosti, 
multireligioznosti i multikulturalnosti, ali ne i dati jednaka prava 
onima kojima te zgade služe i koje su simboli njihove prošle i 
sadašnje nazočnosti u ovom gradu." 

"To što se događa u glavnom gradu jest težnja ekstremnih 
muslimana da Sarajevo postane metropola islama u Europi. U tome 
imaju podršku nekih krugova u međunarodnoj zajednici. Drugi i 
drukčiji bivaju ignorirani kroz politizaciju, medije i druge djelatnosti." 

Ipak, u tu sumornu sliku današnjeg stanja kardinal Puljić unosi i tračak 
nade: 

"Nadam se da je ova tenzija privremene naravi i da će Sarajevo 
ponovno biti grad onih koji ga vole i koji u njega žele ugraditi sebe, 
svoju kulturu, vjeru i sve što obilježava njihov identitet." 

Posebnu kritiku uputio je bosanski metropolit na račun hrvatskih 
političara: 

"U vrijeme iznimno teško za Hrvate katolike na ovim prostorima, 
više puta sam molio hrvatske političare — nemojte nas tako braniti! 
Nemojte nas braniti u hrvatskom Saboru na taj način što ćete nijekati 
naše postojanje na ovim prostorima i još više smanjivati ionako mali 
broj Hrvata katolika koji uspješe preživjeti sva teška vremena." 

Osudio je one hrvatske struje koje su već otpisale bosanske Hrvate, iako 
su ovi najstariji stanovnici u Bosni: 

"Za takve pojedince ljubav prema Bosni bila je antihrvatstvo, a 
neslaganje s politikom trgovanja teritorijima tumačena je kao rušenje 
hrvatske države." 

"Na žalost," konstatira kardinal Puljić govoreći o dijelu hrvatskih 
političara, "mnogi mali stranački moćnici izgradiše svoju karijeru 
uvjeravajući ljude kako za njih ovdje nema opstanka, a nakon toga 
odoše izvan ovih prostora u »politički mudrom radu« stečene 
domove. Puna su im usta hrvatstva, a tijelo im je daleko od ove 
grude. Odoše u europske zemlje prema onoj — Bože čuvaj Hrvatsku, 
a ja odoh u Njemačku." 

Zaključak njegova pregleda o stanju u Bosni i odnosu Hrvata iz drugih 
pokrajina prema svojim sunarodnjacima u njoj izražen je ovim riječima: 

"Više sam puta ponovio da bi nam bilo dovoljno kada bi nas Hrvati 
iz Hrvatske voljeli samo 50 posto od onoga koliko mi volimo njih. 
Krajnje je vrijeme da svi Hrvati shvate kako čine jedan hrvatski 
korpus, te da se odreknu uskih pogleda i koraka na kratke staze. U 
isto vrijeme ne smije biti zatomljena ljubav prema zavičaju i rodnom 
mjestu. Također jače mora biti naglašena ljubav prema Bosni koja je 
i domovina Hrvata, jer su tu najstariji. Interes je ojalošupnoga 
hrvatskog korpusa opstanak na ovim prostorima.“ 

U jedinom odsjeku u kojemu izbija njegov intiman odnos prema Bosni, 
kardinal Vinko Puljić veli: 

"Ova gruda jest i hrvatska, jer smo ovdje najstariji, ali i svih drugih 
koji na njoj nikoše i obnikoše. Naše pravo na domovinu ne ovisi o 
potpisnicima pojedinih sporazuma, ili od milostinje političara. Pravo 
na dom, na zavičaj, na svoje korijene imamo svojim rođenjem. Mi 
nismo kopali kosti svojih pokojnika i nosili ih u nepoznato. Grobovi 
naših pređa su naš zavjet da se vratimo na tu grudu. | naša 
razrušena svetišta su naš zavjet. Tu smo vjeru sačuvali i opstali, to i 
danas želimo i toga se ne odričemo." 


DON JURE O TITU 


Iz Glasa Koncila (16. 6. 96., str. 17) prenosimo dio teksta iz Don Jurinog, 
Pisma seoskog župnika, objavljenog pod naslovom: Osuditi komunizam i 
fašizam. 

»Ovdje neki otvoreno žale za Titom. Kažu da je on bio nešto sasvim 
drugo. Njega je široki svijet uvažavao i još ga uvažava, i pod njegovim se je 
vodstvom ipak bolje živjelo. Imali su ljudi sigurna radna mjesta, zajamčene 
plaće, mogli su dobivati kredite pa kupovati automobile i graditi vikendice. 

"Da, jedni su živjeli tako, a drugi su bježali u inozemstvo ili bili u 
zatvorima", kaže šjor Kruno. "Zato mi je drago što je na tom kongresu u 
Opatiji* izašlo na vidjelo da je u jugoslavenskim zatvorima bilo 98% Hrvata, 
a samo 2% onih koji nisu bili Hrvati. To ti je bilo bratstvo i jedinstvo. To treba 
izvikivati neka napamet nauče svi koji bi požalili za Titovom Jugoslavijom." 

"A što se tiče tobože boljega života u Titovo doba", javio se šjor Luka, 
"sjećam se kako nam je pokojni don Joso govorio da je Tito bio veliki 
hohštapler, kao naprimjer otac koji sve vara na kartama pa kod kuće djecu 
dobro hrani. Kad varalica umre, djeca mu ostanu i gladna i u dugovima, i još 
se ludo hvale kako su dobroga oca imali. Tako je i Tito cijeli svijet varao da 
on nije divlji komunist nego onaj pitomi, pa su mu svi davali kredite. Zato se 
je odmah nakon njegove smrti počelo lošije živjeti i odmah su neki počeli za 
njim žaliti." 

"E, zato sam ja toliko sretan što su se ljudi na tom kongresu u Opatiji 
usudili govoriti istinu baš o Josipu Brozu koji se je prozvao Tito", opet je 
uzeo riječ Kruno, "neka se to napokon raščisti. Pa taj je čovjek sve prevario i 
sva zla počinio. Prevario zapadne saveznike i domaće mačekovce i druge 
demokrate da će ovdje biti višestranačka demokracija, a čim je prigrabio 
vlast, uveo krvavu jednopartijsku komunističku diktaturu. Kriv je on i za 
Bleiburg i za poslijeratni Jasenovac i za Goli otok i za slom 'hrvatskoga 
proljeća'. Kažu da je narod za njim iskreno plakao. Taj plač bi tek trebalo 
protumačiti, ali te su suze, hvala Bogu, davno obrisane. Cudnije je i opasnije 
što se neki još uvijek njime hvale. Cak osnivaju društva za njegovanje 
njegove uspomene. I još bi se neki mogli usuditi pozvati birače neka glasuju 
za tu uspomenu. A naša sveta Majka Crkva morat će šutjeti, jer se ne smije 
miješati u stranačku politiku." 

Na to je don Frane rekao da to nije pitanje stranačke politike nego 
prorokovanje protiv svakog saveza sa Sotonom. « 

Mi se slažemo s don Franom i kao uredništvo političkog starčevićanskog 
glasila možemo samo dodati: Apage Satanas! 


* Peti kongres Međunarodne udruge političkih zatvorenika, Opatija (8. lipnja 1996) 

